ജാഗ്രത: ബംഗാളില്3ദിവസം 37 കുട്ടികള് മരിച്ചു\nബംഗാളില്3ദിവസം 37 കുട്ടികള് മരിച്ചു\nപശ്ചിമ ബംഗാളിലെ മെഡിക്കല് കോളേജുകളില് വീണ്ടും കുഞ്ഞുങ്ങളുടെ കൂട്ടമരണം. മാള്‍ദ, ബാങ്കുറ മെഡിക്കല് കോളേജുകളില് മൂന്നു ദിവസത്തിനുള്ളില് 37 ശിശുക്കളാണ് മരിച്ചത്. മരിച്ച കുഞ്ഞുങ്ങളില് കൂടുതലും ഒരു വയസ്സില് താഴെയുള്ളവര്. വേണ്ടത്ര ചികിത്സയും പരിചരണവും ലഭിക്കാത്തതാണ് മരണകാരണം. ആരോഗ്യരംഗത്തെ അവഗണനമൂലം ശിശുമരണം സംസ്ഥാനത്ത് ദിനംപ്രതി വര്‍ധിക്കുകയാണ്്.\nഒന്നര വര്‍ഷത്തിനകം സംസ്ഥാനത്തെ മെഡിക്കല് കോളേജകളിലും സര്‍ക്കാര് ആശുപത്രികളിലുമായി മരിച്ച കുട്ടികളുടെ എണ്ണം 3500ല് അധികം. മുര്‍ഷിദാബാദ്, നാദിയ, പുരുളിയ, ബാങ്കുറ, മെദിനിപുര്, ഉത്തര ദിനാജ്പുര് എന്നീ ജില്ലകളിലും കൊല്‍ക്കത്തയിലുമാണ് ശിശുമരണം കൂടുതലായി റിപ്പോര്‍ട്ട് ചെയ്തത്.കൊല്‍ക്കത്തയില് കുട്ടികള്‍ക്ക് പ്രത്യേകമായുള്ള സെപ്ഷ്യാലിറ്റികേന്ദ്രമായ ബി സി റോയ് ആശുപത്രിയില് ഒരു വര്‍ഷത്തിനകം മരിച്ചത് 808 കുട്ടികള്. തൃണമൂല് കോണ്‍ഗ്രസ് അധികാരമേറിയശേഷം സാമ്പത്തിക പ്രതിസന്ധിയുടെ പേരില് ആവശ്യമായ മരുന്നും സൗകര്യങ്ങളും ലഭ്യമല്ലാതായതോടെയാണ് മരണം വര്‍ധിച്ചത്.\nകൂടാതെ രാഷ്ട്രീയ കാരണത്താല് എല്ലാ മാനദണ്ഡങ്ങളും ലംഘിച്ച് ഡോക്ടര്‍മാരെയും ജീവനക്കാരെയും സ്ഥലമാറ്റുന്നതും ആരോഗ്യമേഖലയെ കാര്യമായി ബാധിച്ചു. ബംഗാളില് 75 ശതമാനത്തിലേറെ ജനങ്ങള് ആശ്രയിക്കുന്ന സര്‍ക്കാര് ആശുപത്രികളുടെ സ്ഥിതി ശോചനീയമായതോടെ സ്വകാര്യ ആശുപത്രികള് ലാഭം കൊയ്യുകയാണ്. ആശുപത്രികളിലെ സൗകര്യക്കുറവല്ല, മാതാപിതാക്കള് കുട്ടികളെ വേണ്ടത്ര ശ്രദ്ധിക്കാത്തതാണ് മരണകാരണമെന്നാണ് മുഖ്യമന്ത്രി മമത ബാനര്‍ജി വാദിക്കുന്നത്. എന്നാല്, ദേശീയ ഗ്രാമീണ ആരോഗ്യദൗത്യത്തിന്റെ ഭാഗമായി കേന്ദ്രം നല്‍കുന്ന ഫണ്ട് സംസ്ഥാനം വേണ്ട വിധം ഉപയോഗിക്കാത്തതിനാലാണ് ശിശുമരണമുണ്ടാകുന്നതെന്ന് കേന്ദ്ര ആരോഗ്യ സഹമന്ത്രി അബുഹസ്സന് ഖാന് ചൗധരി പറഞ്ഞു.


ഡിട്രോയിറ്റ്: മാര്‍ച്ച് 12-ാം തീയതി ഞായറാഴ്ച 10 മണിക്ക് നടന്ന ദിവ്യബലിയില് ലീജിയന് ഓഫ് മേരി ഗ്രൂപ്പിന്റെ നേതൃത്വത്തില് കാഴ്ചസമര്‍പ്പണവും, വചന വായനകളും, സ്‌തോത്രക്കാഴ്ച പിരിവും നടത്തപ്പെട്ടു. തുടര്‍ന്ന് ഓഡിറ്റോറിയത്തില്‍വെച്ച് ഇടവക വികാരി ഫാ. ഫിലിപ്പ് രാമച്ചനാട്ട് അച്ചന്റെ പ്രാര്‍ത്ഥനയോടെ മറ്റ് പരിപാടികള് ആരംഭിച്ചു. മാര്‍ത്തോമ്മന് ഗാനവും, സിംഗിള് സോഗും, ഗ്രൂപ്പ് ഡാന്‍സും, അനുഭവ സാക്ഷ്യവും, “സൗഖ്യം അരികെ’ എന്ന ലഘുനാടകവും പരിപാടികള്‍ക്ക് കൂടുതല് മിഴിവേകി.\nപി.ആര്.ഒ. ജെയിസ് കണ്ണച്ചാന്‍പറമ്പില് അറിയിച്ചതാണിത്.\nഗോവയില് കേന്ദ്ര സംസ്ഥാന ബി.ജെ.പി സര്‍ക്കാറുകള് ചേര്‍ന്ന് കശാപ്പുശാല നടത്തുന്നു…ഏഴു ചോദ്യങ്ങളുമായി കോണ്‍ഗ്രസ്\nഫിലഡല്‍ഫിയ ആര്‍സനല് എഫ് സി 29-മത് ലിബര്‍ട്ടി കപ്പ് ജേതാക്കള്


പാമ്പുകടിയേറ്റ കുട്ടി ചികിത്സ കിട്ടാതെ മരിച്ചു - Pravasishabdam\nHome News National പാമ്പുകടിയേറ്റ കുട്ടി ചികിത്സ കിട്ടാതെ മരിച്ചു\nപാമ്പുകടിയേറ്റ കുട്ടി ചികിത്സ കിട്ടാതെ മരിച്ചു\nഅഹമ്മദാബാദ് : പാമ്പുകടിയേറ്റ കുട്ടി ചികിത്സ കിട്ടാതെ മരിച്ചു. ഗുജറാത്തിലെ ഡാങ്‌സ് ജില്ലയിലെ ആദിവാസി ഗ്രാമത്തിലെ ആറു വയസ്സുകാരനാണ് ഡോക്ടറില്ലാത്തതിനെ തുടര്‍ന്ന് ചികിത്സ കിട്ടാതെ മരിച്ചത്. തലേദിവസം പുലര്‍ച്ചെയാണ് തുളസീറാം എന്ന കുട്ടിയുടെ ചെവിയില് പാമ്പുകടിയേറ്റത്. ഉടന് തന്നെ കുട്ടിയെ ഷംഗം ജില്ലയിലെ പ്രാഥമികാരോഗ്യ കേന്ദ്രത്തില് എത്തിച്ചുവെങ്കിലും ഒരു നഴ്‌സ് മാത്രമാണ് അവിടെ ഉണ്ടായിരുന്നത്.\nഎന്നാല്, കുട്ടിയെ ചികിത്സിക്കാന് നഴ്‌സ് വിസമ്മതിച്ചുവെന്നാണ് തുളസീറാമിന്റെ പിതാവ് ഗോപി പറയുന്നത്. 10 മിനിറ്റിന് ശേഷം കുട്ടി മരണപ്പെടുകയും ചെയ്തു.സംഭവത്തില് പ്രതിഷേധിച്ച് നാട്ടുകാര് രംഗത്തെത്തിയിട്ടുണ്ട്. രണ്ട് ഡോക്ടര്‍മാര് വേണ്ടിടത്ത് ഒരു ഡോക്ടര് മാത്രമാണ് നിലവില് ജോലി ചെയ്തിരുന്നത്.\nPrevious articleമാസങ്ങളായി ശമ്പളം ലഭിക്കാതെ മലയാളി തൊഴിലാളികള് ഒമാനില് ദുരിതാവസ്ഥയില്\nNext articleഇനി കറക്കം ബിഎംഡബ്ല്യുവില്


പരിചിതഭാവങ്ങള് ഒന്ന്: അമ്മാവന്\nSaturday 24th July 2010 1:02pm\nതുടങ്ങുന്ന യാത്രകളെല്ലാം വന്നൊടുങ്ങുന്ന ഒരിടമുണ്ട്. വേരുകള് തേടുന്നവരും തേടാന് ഇഷ്ടമില്ലാത്തവരുമെല്ലാം ഒരിക്കലെങ്കിലും പരിചിതമായ ഒരു കുട്ടിക്കാലത്തിന്റെ ലോകത്തിലേക്ക്, അതിന്റെ ഓര്‍മ്മകളിലേക്ക് മടങ്ങിയെത്തിയേ തീരൂ. വര്‍ഷങ്ങള് നടന്നുതീര്‍ക്കുന്ന പാതകളെല്ലാം വന്നൊടുങ്ങുന്നത് കുഞ്ഞുചുവടുകള് ആദ്യം പതിച്ച ആ ഇടവഴികളിലേക്ക് തന്നെയാണെന്ന് തിരിച്ചറിയുമ്പോഴാണ് വീടുവിട്ടാല് എല്ലാ വഴികളും വീട്ടിലേക്കുതന്നെയെന്ന് എഴുതിപ്പോകുന്നത്.\nഎല്ലാ വഴികളും വീട്ടിലേക്കുതന്നെ\nസിമന്റ് വരമ്പിലെ ഇളകിയ കല്ലിലും\nഓട്ടോറിക്ഷയുടെ കയറ്റം കയറലും\nവിരല് മുട്ടിലെ മാര്ബിള് നോവും കഴിഞ്ഞാല്\nകഴുക്കോല് തിന്നുന്ന ചിതലുകളിലേക്കാവും\nമഴത്തുള്ളിയുടെ ഈറന് ചുംബനത്തിലേക്കാവും\nലോഡ്ജു മുറിയിലെ നിശബ്ദ പ്രണയവും\nഅരണ്ട വെളിച്ചത്തിലെ ലഹരിച്ചവര്പ്പും\nഒരിക്കലും വട്ടത്തിലാകാത്ത പുകവാലും കടന്നാല്\nതുറന്നു കിടക്കുന്ന ജനാലയെത്തന്നെ\nപ്രാരാബ്ധക്കണക്കും പതംപറച്ചിലും കഴിഞ്ഞാല്\nഅമ്മയുടെ മടിയിലെ ചൂടിലേക്ക് തന്നെയാവണം.\nപിന്നെ തൊടിയിലിത്തിരി മണ്ണും…\nഅല്ലെങ്കിലും വീട് വിട്ടാല്\nവീട്ടിലേക്കുള്ള കൈച്ചൂണ്ടി തന്നെ.\nഎന്നെങ്കിലും ഗ്രാമീണനായിരുന്ന ഏതൊരു മലയാളിയുടെയും ഓര്‍മ്മകളിലേക്കുള്ള ഒരു മടക്കയാത്രയാണ് പരിചിത ഭാവങ്ങള്. വന്ന വഴിയിലൂടെ ഒരു തിരിച്ചുപോക്ക്. ഈ ഭാവങ്ങളെല്ലാം ആവര്‍ത്തിക്കുന്നവയാണ്. അവ ചുമക്കുന്ന ആളുകളുടെ പേരുകള് മാത്രം മാറിയിരിക്കാം. അല്ലെങ്കിലും ആ പേരുകളെയല്ല, ഭാവങ്ങളെയാണ് നാമോരോരുത്തരും ഓര്‍ത്തുപോകുന്നത്. ചിലരെങ്കിലും മനസ്സോട് ചേര്‍ത്തുവക്കുന്നത്.\nഒരുപക്ഷേ എന്നും കണ്ടുപോകുന്ന ആ ഭാവങ്ങളെക്കുറിച്ച് എന്താണിത്ര പറയാന് എന്ന് ചിന്തിക്കുന്നവരുമുണ്ടാകാം. മറന്നുതുടങ്ങിയ വേരുകളെക്കുറിച്ച്, കടന്നുപോന്ന വഴികളെക്കുറിച്ച്, സ്വയം ഓര്‍മ്മപ്പെടുത്തുന്നതിനിടയിലെ ചില മുഖങ്ങളാണ് പരിചിതഭാവങ്ങളിലുള്ളത്. ഓരോ മടക്കയാത്രയിലും ഈ മുഖങ്ങളില് പലതും അപ്രത്യക്ഷമാകുന്നത് അറിയുന്നുണ്ട് ഞാന്. എങ്കിലും പോകാതിരിക്കാനാവില്ല.\nകാരണം ഈ മുഖങ്ങളുടെ പരിചിതത്വത്തില് നിന്നാണ് ലോകമെമ്പാടുമുള്ള ഒരുപാട് മുഖങ്ങളെ തിരിച്ചറിയാനുള്ള പാഠങ്ങള് പഠിഞ്ഞത്. ഓര്‍മ്മകളിലേക്കും ജനിച്ചുവളര്‍ന്ന ഗ്രാമത്തിലേക്കുമുള്ള ഒരു തിരിച്ചുപോക്കില് ഒരിക്കലെങ്കിലും ഈ ഭാവങ്ങള് നിങ്ങള്‍ക്കും പരിചിതമായിരുന്നല്ലോ എന്ന് ചിന്തിക്കാനായാല് എന്റെ യാത്ര അര്‍ത്ഥവത്തായി.\nപരിചിത ഭാവങ്ങള് ഒന്ന്: അമ്മാവന്\nഓമനക്കുട്ടനമ്മാവന് എന്റെ നേരമ്മാവന് തന്നെയാണ്. അമ്മയുടെ ഏറ്റവും ഇളയ ആങ്ങള. സേതുനാഥ് എന്ന ശരിയായ പേര് ആരെങ്കിലും പറഞ്ഞ് ഞാന് കേട്ടിട്ടേയില്ല, അമ്മാവനെപ്പറ്റി. ഓമനക്കുട്ടനെന്നോ പൊട്ടച്ചാരെന്നോ വിളിക്കും ചിലര്. കുടുംബത്തിലുള്ളവര് ഓമനപ്പൊട്ടനെന്ന് സ്നേഹവും പരിഹാസവും ചേര്‍ത്ത് വിളിക്കും. എന്ത് വിളിച്ചാലും ഓ എന്ന് വിളികേള്‍ക്കും അമ്മാവന്. പൊട്ടനെന്നാണ് വിളിയെങ്കില് മാത്രം വിളിക്കുന്നയാളെ ദേഷ്യത്തോടെയൊന്ന് നോക്കും.\nഞാന് ആദ്യമായി അന്ത്യക്രിയകള് ചെയ്യുന്നത് ഓമനക്കുട്ടനമ്മാവനുവേണ്ടിയാണ്. അതും ദുബായില് നിന്നും ഓടിയെത്തിയുള്ള ഒരു കര്‍മ്മം ചെയ്യല്. ഓമനക്കുട്ടനമ്മാവനെക്കുറിച്ച് ഓര്‍മ്മയിലെ അവസാനത്തെ രൂപം വീടിന്റെ വരാന്തയില് കോടി പുതച്ചുകിടക്കുന്നതിന്റേതായത് അതുകൊണ്ടാവണം. നേരം വെളുക്കുന്നതിന് മുമ്പ് ഞാന് എത്തുമ്പോള് വരാന്തയില് വാഴയിലയില് കിടന്ന മെലിഞ്ഞ രൂപത്തിന് തലക്കലെരിയുന്ന നിലവിളക്കും പടിയില് ഇരിക്കുന്ന വല്ല്യമ്മാവനും മാത്രമായിരുന്നു കൂട്ട്. മരണവീട്ടിലെ കരച്ചിലിനും നിലവിളിക്കുമൊന്നും ആരുമില്ലായിരുന്നു. എല്ലാരുമുണ്ടായിരുന്നിട്ടും ആരോരുമില്ലാതിരുന്ന ജീവിതം പോലെ തന്നെ മരണവും ഓമനക്കുട്ടനമ്മാവനെ തേടിയെത്തിയത് എന്തുകൊണ്ടായിരിക്കും?\nമൂന്ന് അമ്മാവന്മാരാണ് എനിക്ക്. അതില് ഓമനക്കുട്ടനമ്മാവനുമായാണ് ഏറെ പരിചയം. മറ്റ് രണ്ടുപേരും വളരെ മുമ്പുതന്നെ പലയിടത്തേക്കായി നാടുമാറിയിരുന്നു. കൊട്ടറയിലെ അമ്മയുടെ കുടുംബവീട് വിറ്റിട്ടാണ് നാട്ടിലേക്ക് മാറിവന്നത് എന്നതുകൊണ്ട് എല്ലാവരുടെയും കേന്ദ്രം ഞങ്ങളുടെ വീട് ആകേണ്ടതായിരുന്നു. ചിറ്റയും ഓമനക്കുട്ടനമ്മാവനും കുറേക്കാലം ഞങ്ങള്‍ക്കൊപ്പമായിരുന്നുതാനും. ഓരോരുത്തരും പിന്നീട് ഓരോ വഴിക്ക് പോയി. അത് വേറേ കഥ. ഇവിടത്തെ കഥാപാത്രം ഓമനക്കുട്ടനമ്മാവനാണ്. അതുകൊണ്ട് അമ്മാവനെക്കുറിച്ചുമാത്രം പറയാം.\nഞങ്ങളുടെ കുട്ടിക്കാലത്ത് അമ്മാവന് ഞങ്ങള്‍ക്കൊപ്പമായിരുന്നു താമസം. വീട്ടില് രണ്ട് പശുക്കളും കുറേ കോഴികളും ഞങ്ങളും ഒപ്പം അമ്മാവനും. അമ്മാവനാണ് പശുക്കളുടെ മേല്‍നോട്ടച്ചുമതല. അമ്മ ഞങ്ങളെക്കാള് ഓമനിച്ചിരുന്നവരായിരുന്നു പശുക്കള്. അവര്‍ക്ക് സമയാസമയത്ത് വൈക്കോല്, പുല്ല്, വെള്ളം എന്നിവ കൊടുക്കുക, അവരെ കുളിപ്പിക്കുക, രാവിലെ അമ്മ കറന്നുകൊടുക്കുന്ന പാല് ചായക്കടയില് എത്തിക്കുക എന്നിവയാണ് ഈ മേല്‍നോട്ടത്തിന്റെ പരിധിയില് വരുന്നത്. പാടവരമ്പിലോ ഞങ്ങളുടെയോ അയല്‍പക്കക്കാരുടെയോ പറമ്പുകളിലോ ഒക്കെയായി പുല്ല് തിന്നാന് പാകത്തില് അവരെ കെട്ടിയിടുന്നത് മറ്റൊരു ജോലി.\nപിന്നെ വല്ലപ്പോഴും കടയില് പോയി സാധനം വാങ്ങുന്നത് ഇനിയൊന്ന്. ഇത്രയൊക്കെയാണ് അമ്മാവന് വീട്ടില് ചെയ്യാനുണ്ടായിരുന്നത്. നല്ല മൂഡിലാണെങ്കില് വലിയ പരാതിയൊന്നുമില്ലാതെ അമ്മാവന് ഇതെല്ലാം ചെയ്യും. ഇല്ലാത്തപ്പോഴാണെങ്കില് പശുവിനോടും നാട്ടുകാരോടുമെല്ലാം തന്റെ കൊഞ്ഞയും അക്ഷരവ്യക്തതയില്ലായ്മയും നിറഞ്ഞ ശബ്ദത്തില് അമ്മയെക്കുറിച്ചുള്ള പരാതികള് പറയുകയും ചെയ്യും.\nആദ്യകാലത്ത് ഞാന് കാണുന്ന അമ്മാവന് നല്ല ആരോഗ്യവാനായിരുന്നു. ആറടിക്കടുത്ത് ഉയരമുണ്ടെങ്കിലും അതിനൊത്ത തടിയും ആരോഗ്യവുമുള്ളതിനാല് ഉരുണ്ട് ഉറച്ച ശരീരമെന്നാണ് തോന്നുക. ഭക്ഷണക്കാര്യത്തിലും അമ്മാവന് മോശക്കാരനായിരുന്നില്ല. ചോറും മോരും മാത്രമാണെങ്കില്‍പ്പോലും കുറഞ്ഞത് രണ്ടുപേരുടെ ഭക്ഷണം കഴിക്കും. പണിയെടുക്കുന്ന കാര്യത്തിലും അങ്ങനെതന്നെ.\nഅധികകാലം എവിടെയും തുടരുന്ന സ്വഭാവമില്ലായിരുന്നു അമ്മാവന്. അലഞ്ഞുനടക്കും. കൊട്ടറയില് തങ്ങള്‍ക്ക് ഇനിയൊന്നും അവശേഷിക്കുന്നില്ലെന്ന യാഥാര്‍ത്ഥ്യം അമ്മാവന്റെ വളര്‍ച്ചയെത്താത്ത മനസ്സിന് ഉള്‍ക്കൊള്ളാനായിരുന്നില്ലെന്ന് തോന്നുന്നു. അതുകൊണ്ട് ഇരുപത്തഞ്ച്് കിലോമീറ്ററിലേറെ ദൂരം വരുന്ന കൊട്ടറയിലേക്കും കുറേക്കൂടി അടുത്ത്, മുത്തശ്ശന് കഴകക്കാരനായിരുന്ന പകല്‍ക്കുറി ക്ഷേത്രത്തിലേക്കുമൊക്കെ ഇടക്കൊക്കെ ഒരു പോക്ക് പോകും. യാത്ര എങ്ങോട്ടാണെങ്കിലും നടന്നുതന്നെയാവും. പണം അമ്മാവനെ സംബന്ധിച്ചിടത്തോളം വലിയ പ്രാധാന്യമില്ലാത്ത ഒന്നായിരുന്നു.\nഒറ്റ രൂപയായാലും പത്ത് രൂപയായാലും നൂറ് രൂപയായാലും അതിനെല്ലാം ഒരേ വില തന്നെ. ഇവ തമ്മിലുള്ള വ്യത്യാസം അറിയാന് തക്ക വളര്‍ച്ചയെത്തുന്നതിനും മുമ്പേ തന്നെ മനസ്സ് ഇനി വളരുന്നില്ലെന്ന് തീരുമാനിച്ചതുകൊണ്ടാവണം. അക്ഷരങ്ങളോടും അമ്മാവന് ശത്രുതയായിരുന്നു. അക്ഷരമെഴുതാന് പഠിപ്പിക്കാന് ശ്രമിച്ച അച്ഛനെ സ്ളേറ്റ് മുഴുവന് റ എഴുതി ഒറ്റ ദിവസം കൊണ്ട് അമ്മാവന് തോല്‍പ്പിച്ചത് ഞാന് അക്ഷരങ്ങളെല്ലാം പഠിച്ചുകഴിഞ്ഞിട്ടായിരുന്നു.\nഅടൂര് ഗോപാലകൃഷ്ണന്റെ കൊടിയേറ്റം എന്ന ചിത്രത്തെ ഓര്‍ക്കുമ്പോഴെല്ലാം എന്റെ മനസ്സില് ആദ്യമെത്തുന്നത് അമ്മാവന്റെ രൂപമാണ്. ഗോപിയുടെ രൂപത്തിന് പകരം ഞാന് അമ്മാവന്റെ രൂപം സങ്കല്‍പ്പിക്കും. കഷണ്ടിയിലെയും തീരെ പതിഞ്ഞ മെല്ലെയുള്ള നീക്കങ്ങളിലെയും വൈരുദ്ധ്യങ്ങളെ മാറ്റി നിര്‍ത്തിയാല് ഗോപിയുടെ ശങ്കരന്‍കുട്ടിയും ഓമനക്കുട്ടനമ്മാവനും തമ്മില് ഒരു വലിയ സാദൃശ്യമുണ്ട്. എവിടെ ചെണ്ടക്കോല് വീഴുന്ന ശബ്ദം കേട്ടാലും അവിടെ പാഞ്ഞെത്തുന്ന സ്വഭാവം. ക്ഷേത്രോത്സവങ്ങള് അമ്മാവനെ സംബന്ധിച്ചിടത്തോളം കഠിനാദ്ധ്വാനത്തിന്റെ ദിവസങ്ങളാണ്.\nപറയെഴുന്നെള്ളിപ്പിനിറങ്ങുന്ന ആനക്ക് മുന്നില് വിളക്കും പിടിച്ച് രാവിലെ മുതല് വൈകുന്നേരം വരെ അലയാനായാലും നെല്ല് ശേഖരിക്കാനായാലുമെല്ലാം അമ്മാവനുണ്ടാവും, രാവിലെ മുതല് ഉത്സവം തീരും വരെ. ഉത്സവം കഴിഞ്ഞ് ആളും മേളങ്ങളുമൊഴിഞ്ഞാല് കമ്മിറ്റിക്കാര് കൊടുക്കുന്ന പണവും വാങ്ങി സ്ഥലം വിടും. അതെത്രയാണെന്ന് എണ്ണിനോക്കാന് അമ്മാവന് കഴിയുമായിരുന്നില്ല. കൈയില് കിട്ടിയ പണവുമായി അമ്മാവന് നടത്തംതുടരും. എവിടെ നിന്നെങ്കിലും എന്തെങ്കിലും വാങ്ങിക്കഴിക്കും. അതിന് കൈയിലിരിക്കുന്ന പണം മുഴുവനും കൊടുത്തെന്നിരിക്കും ചിലപ്പോള്. കടയിലുള്ളയാള് നല്ലവനാണെങ്കില് തനിക്ക് കിട്ടാനുള്ളതതെടുത്തിട്ട് ബാക്കി നല്‍കും. ചിലര് മുഴുവനും വാങ്ങി പെട്ടിയിലിടും. രണ്ടായാലും അമ്മാവന് ഒരുപോലെ തന്നെ.\nപശുവിന്റെ ഉത്തരവാദിത്തങ്ങളും മറ്റ് ചില്ലറജോലികളുമൊക്കെയായി അമ്മാവന് വീട്ടില് നില്‍ക്കുന്ന കാലം. ഒരു ദിവസം പതിവുപോലെ അമ്മാവന് പശുവിനെയും കൊണ്ട് പുറത്തേക്ക് പോയി. മടങ്ങിയെത്തുമ്പോള് പശുവിന്റെ ദേഹത്താകെ തല്ലുകൊണ്ട പാടുകള്. അമ്മ കുറേ വഴക്ക് പറഞ്ഞു. വഴിയേ പോയ ഒരാളിന്റെ വിവരണത്തില് നിന്നാണ് പിന്നീട് കാര്യമറിഞ്ഞത്. പശു അമ്മാവനോട് ഇത്തിരി വാശി കാണിച്ചുവത്രേ. അമ്മാവനും വെറുതേ വിട്ടില്ല. കൈയില് കിട്ടിയ വടിയെടുത്ത് അവളെ നന്നായങ്ങ് തല്ലി. തല്ലുമ്പോള് പശുവിനോട് പറയുകയും ചെയ്തത്രേ, നീ ഇതെല്ലാം ചെന്ന് ചേച്ചിയോട് പറയാന്.\nഅമ്മാവന് അധികനാള് എവിടെയും സ്ഥിരമായി തുടരാന് ഇഷ്ടമായിരുന്നില്ല. ഇടക്കൊക്കെ ഒറ്റ മുങ്ങല് മുങ്ങും. മിക്കവാറും അതിരാവിലെയാവും ഈ സ്ഥലം വിടല്. അല്ലെങ്കില് ഉച്ചക്ക്. ഭക്ഷണം കഴിച്ചശേഷം വിശ്രമിക്കാന് പോകുന്നയാളിനെ പിന്നീട് അമ്മ എത്ര വിളിച്ചാലും കാണലുണ്ടാവില്ല. ഒടുവില് കഴുകി വിരിച്ച തുണികള് അപ്രത്യക്ഷമായത് തിരിച്ചറിയുമ്പോഴാണ് അമ്മാവന് സ്ഥലംവിട്ട കാര്യം അറിയുക. ഈ അപ്രത്യക്ഷമാകല് സ്ഥിരം പരിപാടിയായിരുന്നു. അതുകൊണ്ടുതന്നെ അമ്മ അതേക്കുറിച്ച് അത്ര വിഷമിക്കാറുമുണ്ടായിരുന്നില്ല. എവിടെയെങ്കിലും ഉത്സവങ്ങള്‍ക്കിടയില് കാണുമ്പോള് അച്ഛന് അമ്മാവനെ കൂട്ടിവരും. വീട്ടിലെത്തിയാല് അമ്മയുടെ വഴക്ക് കേട്ട് ഉടുപ്പും മുണ്ടും കഴുകിയിടും. ദിവസങ്ങളോളം ഇട്ട് മുഷിഞ്ഞ് നാറുന്നതാവും അവ.\nഎത്ര രാത്രിയായാലും ഭക്ഷണം കഴിക്കലും തുണികഴുകലും കഴിഞ്ഞേ അമ്മാവന് ഉറങ്ങാന് കിടക്കൂ. ഭക്ഷണസമയത്താണ് അമ്മയുടെ വക ഉപദേശങ്ങള്. വീട്ടില് അടങ്ങിനില്‍ക്കാനും നാടുനീളെ ഇങ്ങനെ അലയാതിരിക്കാനുമൊക്കെയായിരിക്കും പതിവ് ഉപദേശങ്ങള്. അതൊക്കെ കേട്ട് തലകുലുക്കും. ചിലപ്പോള് മറ്റന്നാള് കൊട്ടറയില് ചെല്ലണമെന്നോ പകല്‍ക്കുറിയിലെത്തണമെന്നോ മറുപടി പറയും. ഉത്സവത്തിന് ചെല്ലാമെന്ന് ഏറ്റിട്ടുണ്ടെന്നാകും പലപ്പോഴും പറയുന്ന ന്യായം. കിടക്കാന് വൈകിയാലും അതിരാവിലെ എഴുന്നേല്‍ക്കും. രാവിലെ അമ്മ ചായകുടിക്കാന് വിളിച്ച് ചെന്നുനോക്കുമ്പോള് ആളിനെ കാണുകയുമില്ല.\nകൊട്ടറയിലെ പഴയ കുടുംബവീടിനടുത്തുള്ള മഠത്തിലുള്ളവരുമായാണ് അമ്മാവന് കുറെയെങ്കിലും അടുപ്പമുണ്ടായിരുന്നത്. ആറ്റിങ്ങലിനടുത്ത് അവരുടെ ഒരു ബന്ധുവീടായിരുന്നു അമ്മാവന് കുറച്ചുനാള് സ്ഥിരമായി നിന്ന ഏകസ്ഥലം. അവിടെ പശുവില്ല എന്നതായിരുന്നു അമ്മാവന് കണ്ട മെച്ചം. എന്നാലും ഇടക്കൊക്കെ അവിടുന്ന് കാല്‍നടയായിത്തന്നെ ഇളംകുളത്തെത്തും. ഇരുപത് കിലോമീറ്ററോളം ദൂരമുണ്ട് ഇത്രയുമെത്താന് തന്നെ.\nചിലപ്പോള് അയല് വീടുകളില് എവിടെയെങ്കിലും അമ്മാവന്റെ തലവെട്ടം കാണാം. ഞങ്ങള് ആരെങ്കിലും കണ്ടെന്ന് ഉറപ്പായാല് അവിടുന്ന് സ്ഥലം വിട്ടുകളയുകയും ചെയ്യും. മറ്റ് ചിലപ്പോള് നേരേ വീട്ടിലേക്ക് വരും. അമ്മയുമായി വഴക്കിടാന് അമ്മാവന് ഒരു പ്രിയപ്പെട്ട വിഷയമുണ്ടായിരുന്നു. കൊട്ടറയിലെ സ്ഥലം വിറ്റപ്പോള് അമ്മാവന്റെ പേരില് വാങ്ങിയിട്ട ഭൂമിയായിരുന്നു ആ വിവാദവിഷയം. കുന്നിന്‍പുറമെന്നായിരുന്നു അതിനെ വിശേഷിപ്പിക്കുന്നത്. പേരൊന്നുമില്ലാത്ത ഒരു കുന്നിന്റെ മുകളിലായുള്ള ഭൂമി.\nഅവിടെ പല തവണ പലതും കൃഷിയിറക്കിയെങ്കിലും വിളവെടുക്കാന് നാട്ടുകാര്‍ക്കാണ് ഭാഗ്യമുണ്ടായത്. അവസാനം അതിനെ തരിശിടാന് തന്നെ തീരുമാനിച്ചു. ആ പറമ്പായിരുന്നു അമ്മാവന്റെ ഏകസ്വത്ത്. ഇടക്കൊക്കെ വീട്ടില് വന്ന് അത് വിറ്റുകൊടുക്കണമെന്ന് ആവശ്യപ്പെട്ട് അമ്മാവന് ബഹളം വയ്ക്കും. വിറ്റിട്ട് എന്തുചെയ്യാനാണ് എന്നുചോദിച്ചാല് ഉടന് വരും മറുപടി. എനിക്ക് എന്.എച്ചില്5സെന്റ് വസ്തു വാങ്ങണം.\nഏതായാലും അത് വിറ്റില്ല. അമ്മാവന് നാഷണല് ഹൈവേയില് വസ്തു വാങ്ങിയുമില്ല. പകരം നാട് മുഴുവന് അലഞ്ഞുനടന്നു. ഉത്സവപ്പറമ്പായ ഉത്സവപ്പറമ്പുകളിലെല്ലാം നടന്ന് പല ജോലികളും ചെയ്തു. കൈയില് കിട്ടിയ കാശിന് ഭക്ഷണം കഴിച്ചു. പലരും അച്ഛനോടോ അമ്മയോടോ ഞങ്ങളോടോ ഒക്കെ എവിടെയെങ്കിലും വച്ച് അമ്മാവനെ കണ്ട കാര്യം പറഞ്ഞു. എന്നാല് കുറേക്കാലം അമ്മാവന് വീട്ടിലേക്ക് വന്നതേയില്ല. കല്ല്യാണവീടുകളിലും അടിയന്തരം നടക്കുന്നിടത്തുമൊക്കെ ഉത്സാഹക്കാരനായി പണിയെടുക്കുന്ന അമ്മാവനെ പലപ്പോഴും കണ്ടു. ഞങ്ങളെയാരെയെങ്കിലും തിരിച്ചറിഞ്ഞാല് ഉടന് അമ്മാവന് ഒളിച്ചുകളഞ്ഞു.\nഞങ്ങളുടെ കുട്ടിക്കാലത്ത് അമ്മാവന് ഏറ്റവും പ്രിയം കൊച്ചേച്ചിയെയായിരുന്നു. ഞാനോ വല്ല്യേച്ചിയോ കാണാതെ കടലാസ്സില് പൊതിഞ്ഞ നാരങ്ങാമുട്ടായികള് അന്നൊക്കെ അമ്മാവന് കൊച്ചേച്ചിക്ക് സമ്മാനിക്കുമായിരുന്നു. ആ കൊച്ചേച്ചിയുടെ കല്ല്യാണത്തിന് അമ്മാവന് വന്നില്ല. ഒരുപക്ഷേ അമ്മാവന് അത് അറിഞ്ഞുപോലും കാണില്ല. അമ്മാവന് ആലംകോട്ട് മഠത്തിലായിരിക്കുമെന്ന ധാരണയില് അവിടെ കല്ല്യാണമറിയിച്ചിരുന്നെങ്കിലും അവിടെ നിന്നും മുങ്ങിയിട്ട് കുറേ ദിവസങ്ങളായി എന്ന മറുപടിയാണ് കിട്ടിയത്.\nഞങ്ങള് വീട് വിറ്റ് സ്ഥലം മാറി പോയിട്ടും അമ്മാവന് എവിടെനിന്നൊക്കെയോ ചില ദിവസങ്ങളില് പൊട്ടിവീണുകൊണ്ടിരുന്നു. വരുന്നതും പോകുന്നതും എവിടെ നിന്നെന്ന്് ആരും അറിഞ്ഞതേയില്ല. ചില വരവുകളില് അമ്മാവന് എല്ലാവരും ശത്രുക്കളാവും. തന്നെ എല്ലാരും ചേര്‍ന്ന്് പറ്റിക്കുന്നു എന്നൊക്കെ പറയും. എന്നിട്ട് വയറുനിറയെ ചോറുണ്ടശേഷം എവിടെയൊക്കെയോ പോകാനുണ്ടെന്ന് പറഞ്ഞ് സ്ഥലം കാലിയാക്കുകയുംചെയ്യും.\nഅമ്മാവന് ഉത്സവപ്പറമ്പുകളെപ്പോലെ മറ്റൊന്നിനെയും സ്നേഹിച്ചിട്ടില്ല. അഥവാ അങ്ങിനെയൊന്ന് അമ്മാവന് അറിയുകയേയില്ലായിരുന്നു. ആലംകോട്ടെ ജീവിതത്തിനിടയില് പലപ്പോഴും അമ്മാവന് അവിടെനിന്നും അബ്സ്കോണ്ടിംഗ് ആവുക പതിവായിരുന്നു. ഏതെങ്കിലുമൊക്കെ ഉത്സവപ്പറമ്പുകളിലൂടെ നീങ്ങുന്ന ആ അബ്സ്കോണ്ടിംഗ് ഉത്സവക്കാലം കഴിയുന്നതുവരെ നീളും. നാലുമാസക്കാലം അമ്മാവന് ഉത്സവങ്ങളില് മാത്രമാണ് ജീവിക്കുക. അങ്ങനെയേതോഒരു ഉത്സവപ്പറമ്പിലാണ് അമ്മാവനെ ജീവനോടെ ഞാന് ഒടുവില് കാണുന്നത്.\nകേരളത്തിന് പുറത്തായിരുന്ന നാളുകളില് അമ്മാവനെക്കുറിച്ച് എനിക്ക് അറിവൊന്നുമില്ലായിരുന്നു. ഇടക്ക് കൊല്‍ക്കത്തയില് ജീവിച്ചിരുന്ന ഇളയമ്മാവനാണ് ഓമനക്കുട്ടനമ്മാവനെക്കുറിച്ചുള്ള പുതിയ വിവരങ്ങള് നല്‍കിയത്. ആലംകോട് നിന്നും ഇറങ്ങിപ്പോന്നിട്ട് നാളുകളായത്രേ. ഇടക്ക് ഒരവധിക്ക് നാട്ടിലെത്തിയപ്പോള് ഒരു ചെറുക്ഷേത്രത്തിനടുത്തുള്ള കുടിലില് ന്യൂമോണിയ ബാധിച്ച് കിടക്കുന്ന അനിയനെ കണ്ടെത്തിയിരുന്നു. ആരോ നല്‍കിയ ദിവസങ്ങള് പഴകിയ ഭക്ഷണമായിരുന്നു അടുത്തുണ്ടായിരുന്നത്. അന്നുതന്നെ ആശുപത്രിയിലെത്തിച്ചു. ആഴ്ചകള് നീണ്ട ചികിത്സ. പിന്നീട് വീട്ടിലെ വിശ്രമക്കാലം കഷ്ടിച്ച് രണ്ടാഴ്ച നീണ്ടു. ഇത്തിരി സുഖമായിക്കാണണം. പതിവുപോലെ അമ്മാവന് അപ്രത്യക്ഷനായി.\nഞാന് പിന്നീട് അമ്മാവനെക്കുറിച്ചൊന്നും കേട്ടതേയില്ല, കുറേ നാളത്തേക്ക്. ഗള്‍ഫിലെത്തിക്കഴിഞ്ഞ് ഇടക്കിടെയുള്ള ഫോണ്‍വിളികളില് വളരെ അപൂര്‍വ്വമായി മാത്രം അമ്മ പരാമര്‍ശിക്കും അമ്മാവന്റെ വര്‍ത്തമാനങ്ങള്. അതും അധികമൊന്നുമില്ല. ഓമനക്കുട്ടനെ അച്ഛന് എവിടെയോ അമ്പലത്തില് വച്ച് കണ്ടുവെന്നോ മറ്റോ മാത്രം.\nജീവിച്ചിരിക്കുമ്പോള് കാട്ടാത്ത സ്നേഹം മരണത്തിനുശേഷം കാണിക്കുന്നതുകൊണ്ട് പ്രയോജനമൊന്നുമില്ല എന്ന് പലരോടും പറഞ്ഞിട്ടുണ്ട് ഞാന്. അമ്മാവന്റെ കാര്യത്തില് അത് സ്വയം പറയേണ്ടിവരും എനിക്ക്. കാരണം ജീവിച്ചിരുന്നപ്പോള് അമ്മാവനുവേണ്ടി ചെയ്യാന് അമ്മ ആവശ്യപ്പെട്ട പല കാര്യങ്ങളെയും ഞാന് ഗൌരവമായി എടുത്തിട്ടേയില്ല. എന്നാല് മരിച്ചുകഴിഞ്ഞപ്പോള് അങ്ങനെ ഉപേക്ഷിക്കാനായില്ല എനിക്ക് ഓമനക്കുട്ടന് അമ്മാവനെ.\nജീവിതം പോലെ തന്നെ ആരോരുമില്ലാത്ത, ഒറ്റപ്പെട്ട മരണമായിരുന്നു അമ്മാവന്റേത്. ചികിത്സ കഴിഞ്ഞ് മടങ്ങിയെത്തിയ അമ്മാവന് താന് രോഗബാധിതനായ അതേ ക്ഷേത്രത്തിലേക്ക് തന്നെയായിരുന്നു കറങ്ങിത്തിരിഞ്ഞ് എത്തിപ്പെട്ടത്. ഉത്സവങ്ങളില് നിന്നും ബഹളങ്ങളില് നിന്നുമെല്ലാം ഒഴിഞ്ഞ ജീവിതം. അതിനിടയിലും അമ്മാവന് അലഞ്ഞുകൊണ്ടേയിരുന്നു. ഞങ്ങളുടെ വീട് ഉള്‍പ്പെടെ പരിചയമുള്ള വീടുകളിലേക്കൊന്നും അമ്മാവന് പോയില്ല. അത്തരം ഒരു യാത്രക്കിടയില് വഴിയില് രക്തം ശര്‍ദ്ദിച്ച് വീണ അമ്മാവനെ ആരൊക്കെയോ ചേര്‍ന്ന് ആശുപത്രിയിലെത്തിച്ചു. പരിചയക്കാരാരോ അച്ഛനെ വിവരമറിയിച്ചു.\nരണ്ടുദിവസം ഒരു സ്വകാര്യ ആശുപത്രിയില് കഴിഞ്ഞശേഷം ജില്ലാ ആശുപത്രിയിലേക്ക് കൊണ്ടുപോകുന്നതിനിടെയായിരുന്നു അന്ത്യം. എത്രയോ ദൂരം യാത്ര ചെയ്തിട്ടും എങ്ങും ഒരിക്കലും എത്താതെ പോയതായിരുന്നു അമ്മാവന്റെ ജീവിതം എന്ന് ഇടക്കെപ്പോഴെങ്കിലും ഓര്‍ക്കുമ്പോള് എനിക്ക് തോന്നാറുണ്ട്. ഗള്‍ഫില് നിന്ന് മരണവാര്‍ത്ത അിറഞ്ഞയുടന് യാത്രതിരിച്ച് വീട്ടിലെത്തുമ്പോള് കണ്ട കാഴ്ച ആദ്യം പറഞ്ഞതായിരുന്നു. മരണശേഷവും ആരോരുമില്ലാത്ത ജീവിതം.\nഒരു യാത്രക്കിടയില് തന്നെ അമ്മാവന്റെ ജീവിതം അവസാനിച്ചത് വെറും യാദൃശ്ചികമാവില്ല എന്ന് തോന്നി അമ്മാവന്റെ മൃതദേഹം ചിതയിലേക്കെടുക്കുമ്പോള്.. അമ്മാവന്റെ എക്കാലത്തെയും സ്വപ്നമായിരുന്ന നാഷണല് ഹൈവേയിലെ അഞ്ചുസെന്റ് ഭൂമിയിലേക്കോ അതിനുവേണ്ടി അമ്മാവന് ത്യജിക്കാന് തയ്യാറായിരുന്ന കുന്നിന്‍പുറത്തേക്കോ ആയിരുന്നില്ല അമ്മാവന്റെ അവസാനത്തെ യാത്ര. ഞങ്ങളുടെ തൊടിയുടെ മൂലയിലെ ആറടി മണ്ണിലേക്കായിരുന്നു.\n( ലേഖകന്‍റെ ഇ മെയില് വിലാസം : anuwarrier@gmail.com )\nവര: മജ്നി തിരുവങ്ങൂര്


കുണ്ടറയിലെ തോല്‍വി: പ്രാദേശിക നേതാക്കള്‍ക്കെതിരേ സംഘടനാനടപടിക്ക് സാധ്യത | KeralaAssemblyElection2021| LDF| Kundara| CPIM\nഎന്.എസ്.എസ്. പ്രാദേശിക നേതൃത്വം എല്.ഡി.എഫിനെതിരേ പരസ്യമായി പ്രവര്‍ത്തിച്ചതും തിരിച്ചടിയായി.\nകൊല്ലം: നിയമസഭാ തിരഞ്ഞെടുപ്പിൽ കുണ്ടറയിലെ തോൽവിയും വോട്ടുചോർച്ചയും സി.പി.എമ്മിൽ തുടർചലനങ്ങളുണ്ടാക്കും. ബി.ജെ.പി. വോട്ടുകൾ യു.ഡി.എഫിന് മറിച്ചു എന്നു പുറമേ പറയുന്നുണ്ടെങ്കിലും ഇവിടെ സംഘടനാവീഴ്ചയുണ്ടായതായാണ് സി.പി.എം. നേതൃത്വത്തിന്റെ പ്രാഥമിക വിലയിരുത്തൽ.\nഎൻ.എസ്.എസ്. പ്രാദേശിക നേതൃത്വം എൽ.ഡി.എഫിനെതിരേ പരസ്യമായി പ്രവർത്തിച്ചതും തിരിച്ചടിയായി.\nകുണ്ടറയിൽ തിരഞ്ഞെടുപ്പ് പ്രവർത്തനങ്ങളിൽ നിഷ്ക്രിയരായ സി.പി.എം. പ്രാദേശിക നേതാക്കൾക്കെതിരേ സംഘടനാനടപടിക്ക് സാധ്യതയുണ്ട്. സി.പി.എം. ജില്ലാ സെക്രട്ടേറിയറ്റിലും കമ്മിറ്റിയിലും ഇക്കാര്യം ചർച്ചയ്ക്ക് വരും. മന്ത്രി ജെ.മേഴ്സിക്കുട്ടിയമ്മയുടെ തോൽവി സംസ്ഥാനത്തു തന്നെ പാർട്ടിക്കും മുന്നണിക്കും ക്ഷീണമുണ്ടാക്കിയ സാഹചര്യത്തിൽ സംസ്ഥാന നേതൃത്വവും ഇക്കാര്യം ഗൗരവമായെടുക്കും. പാർട്ടി തലത്തിൽ അന്വേഷണവും കുറ്റക്കാർക്കെതിരായ നടപടിയുമുണ്ടാകുമെന്നാണ് വിവരം.\nതിരഞ്ഞെടുപ്പ് പ്രവർത്തനങ്ങളുടെ തുടക്കത്തിൽതന്നെ കുണ്ടറയിലും കൊല്ലത്തും ഒരുവിഭാഗം നേതാക്കൾ നിഷ്ക്രിയരാണെന്ന് സംശയമുയർന്നിരുന്നു.\nഇതേ തുടർന്ന് പൊളിറ്റ് ബ്യൂറോ അംഗം എം.എ.ബേബി, മന്ത്രി തോമസ് ഐസക്, ആനത്തലവട്ടം ആനന്ദൻ എന്നിവർ വിഷയത്തിൽ ഇടപെട്ടു. പ്രവർത്തനത്തിൽ സജീവമാകാൻ നേതാക്കൾ നിർദേശിക്കുകയും ചെയ്തു. എന്നാൽ കുണ്ടറയിൽ ഇത് പാലിക്കപ്പെട്ടില്ല.\nബി.ഡി.ജെ.എസ്. മത്സരരംഗത്ത് എത്തിയപ്പോൾത്തന്നെ ബി.ജെ.പി. വോട്ടിന് ചോർച്ചയുണ്ടാകുമെന്ന് ആശങ്കയുണ്ടായിരുന്നു. ഇത് പ്രതിരോധിക്കുന്നതിൽ മണ്ഡലം കമ്മിറ്റിക്ക് കഴിഞ്ഞില്ലെന്നാണ് വിലയിരുത്തൽ. തൃപ്പൂണിത്തുറ മണ്ഡലത്തിൽ സമാന സാഹചര്യമുണ്ടായിരുന്നു. പാർട്ടി പരാജയപ്പെട്ടെങ്കിലും അവിടെ പാർട്ടി ശക്തമായി പ്രതിരോധം തീർത്തിരുന്നു.\n'കുണ്ടറയിൽ നാഥനില്ലാത്ത അവസ്ഥയായിരുന്നു'വെന്ന് പാർട്ടി അനുഭാവികളും പ്രവർത്തകരും സാമൂഹികമാധ്യമങ്ങളിൽ പരിതപിക്കുന്നുണ്ട്.\nകഴിഞ്ഞതവണ ജെ.മേഴ്സിക്കുട്ടിയമ്മയ്ക്ക് 30,460 വോട്ടിന്റെ ഭൂരിപക്ഷം ലഭിച്ചപ്പോൾ ഇക്കുറി പാർട്ടി വോട്ടുകൾ ചോർന്നിട്ടുണ്ടെന്ന് വ്യക്തമാണ്.\nഇത്തവണ ബി.ജെ.പി.ക്കുണ്ടായ വോട്ടു നഷ്ടം 14,157 ആണ്. ഇത് മുഴുവനായി യു.ഡി.എഫിന് ലഭിച്ചെന്ന് കണക്കാക്കിയാലും സ്വന്തം പാളയത്തിലെ വോട്ടു ചോർന്നതായി വേണം കരുതാൻ.\nതിരുവനന്തപുരം: എല്‍ഡിഎഫിന്റെ ഇപ്പോഴത്തെ വിജയം രമേശ് ചെന്നിത്തലയുടെയും ഉമ്മന്‍ചാണ്ടിയുടേയും ..


പുനത്തിൽ കുഞ്ഞബ്ദുള്ളയുടെ ജീവചരിത്രമൊരുങ്ങുന്നു; അലിഗഢിലെ പ്രണയിനിയെ കുറിച്ച് കൂടുതൽ വിവരങ്ങൾ | Punathil Kunjabdulla biography is getting ready for publishing\nപുനത്തിൽ കുഞ്ഞബ്ദുള്ളയുടെ ജീവചരിത്രമൊരുങ്ങുന്നു; അലിഗഢിലെ പ്രണയിനിയെ കുറിച്ച് കൂടുതൽ വിവരങ്ങൾ\nKozhikode, First Published 14, Nov 2020, 5:05 PM\nമറിയത്തിന്റെ മരണം അദ്ദേഹത്തെ വല്ലാതെ തകർത്തിരുന്നു. ആ വേദനയിലാണ് 'എന്നെ ശ്മശാനത്തിലേക്ക് നയിക്കുന്ന ഞാൻ' എന്ന കഥ അദ്ദേഹം എഴുതുന്നത്.\nഒരാളെയും കൂസാത്ത, ഒരു സദാചാരസങ്കൽപങ്ങൾക്കും പിടികൊടുക്കാത്ത എഴുത്തുകാരനായിരുന്നു പുനത്തിൽ. മലയാളത്തിന്റെ പ്രിയപ്പെട്ട എഴുത്തുകാരൻ മരിച്ചിട്ട് മൂന്നുവർഷമായിരിക്കുന്നു. പുനത്തിലിന്റെ ജീവചരിത്രം എഴുതുകയാണ് കൂട്ടുകാരനായ ടി. രാജൻ. ജനുവരിയോടുകൂടി പുസ്‍തകം പുറത്തിറങ്ങുമെന്നാണ് പ്രതീക്ഷിക്കുന്നതെന്ന് പുനത്തിൽ മെമ്മോറിയൽ ട്രസ്റ്റ് സെക്രട്ടറി കൂടിയായ ടി. രാജൻ ഏഷ്യാനെറ്റ് ന്യൂസ് ഓൺലൈനിനോട് പറഞ്ഞു. പുസ്‍തകത്തിൽ പുനത്തിലിന്റെ അലിഗഢിലെ പ്രണയിനി മറിയത്തെ കുറിച്ചുള്ള കൂടുതൽ വിവരങ്ങളും രണ്ട് ഫോട്ടോയും ഉൾപ്പെടുത്തിയിട്ടുണ്ട്. രാജന് പുനത്തിലുമായി വർഷങ്ങൾ നീണ്ട അടുത്ത ബന്ധമാണുള്ളത്. അധ്യാപകനും മാധ്യമപ്രവർത്തകനും കൂടിയായിരുന്നു ടി. രാജൻ.\nഅലിഗഢിലെ പ്രിയ പ്രണയിനിയെ കുറിച്ച്\nപുനത്തിലിന് അലിഗഢിൽ മറ്റൊരു ബന്ധമുണ്ടായിരുന്നുവെന്നും അതിലൊരു കുട്ടിയുണ്ടെന്നുമുള്ള കാര്യമെല്ലാം ലോകത്തിനറിയാവുന്നതാണ്. 1969 മുതൽ 71 വരെ പുനത്തിലും മറിയവും അലിഗഢ് മെഡിക്കൽ കോളേജ് ഹോസ്പിറ്റലിലെ നഴ്‍സുമാരുടെ ക്വാർട്ടേഴ്സിൽ താമസിച്ചിരുന്നു. മറിയത്തിന്റെ നഴ്‍സിംഗ് സർട്ടിഫിക്കറ്റിൽ മറിയം അബ്ദുള്ള എന്ന് പേര് മാറ്റിയിരുന്നു. 'മറിയാമ്മേ' എന്നാണ് പുനത്തിൽ ഇവരെ സ്നേഹത്തോടെ വിളിച്ചിരുന്നത്. ഇവരുടെ കുട്ടിക്ക് ഒരു വയസുള്ളപ്പോഴാണ് മറിയം മരിക്കുന്നത്. 1971 ജൂലൈ എട്ടിനാണിത്. മറിയത്തിന്റെ മരണം അദ്ദേഹത്തെ വല്ലാതെ തകർത്തിരുന്നു. ആ വേദനയിലാണ് 'എന്നെ ശ്മശാനത്തിലേക്ക് നയിക്കുന്ന ഞാൻ' എന്ന കഥ അദ്ദേഹം എഴുതുന്നത്. 2003 -ൽ അദ്ദേഹം മറിയത്തിനെ അ‌ടക്കിയിരിക്കുന്ന സെമിത്തേരി സന്ദർശിച്ചിരുന്നു. പുനത്തിലിനെ കുറിച്ചെഴുതുമ്പോൾ മറിയത്തെ കുറിച്ചും അലിഗഢ് ജീവിതത്തിലെ പ്രധാനപ്പെട്ട കാര്യങ്ങളെ കുറിച്ചും എങ്ങനെയാണ് എഴുതാതിരിക്കുക.\nഎത്ര അധ്യായങ്ങൾ? എന്തെല്ലാമുണ്ടാകും?\nപതിനഞ്ച് അധ്യായങ്ങളുള്ള ഒരു ചെറിയ പുസ്‍തകമാണിത്. താൽപര്യമുള്ളൊരു വായനക്കാരന് മൂന്നു മണിക്കൂറുകൊണ്ടെങ്കിലും വായിച്ചു തീർക്കാവുന്ന ഒരു പുസ്തകം. അതിൽ അദ്ദേഹത്തിന്റെ പ്രധാന കൃതികളെ കുറിച്ച്, കിട്ടിയിരുന്ന കത്തുകൾ, ജീവിതത്തിലെ പ്രിയപ്പെട്ട മനുഷ്യർ എന്നിവയെല്ലാം ഉണ്ടാവും. ഏകദേശം 18 വർഷങ്ങൾക്ക് മുമ്പ്, വിവിധ മാസികകളിൽ പ്രസിദ്ധീകരിച്ച കൃതികളും 1,600 കത്തുകളും ഒപ്പം അദ്ദേഹത്തിന്റെ അലിഗഢിലെ പ്രണയിയായിരുന്ന മറിയത്തിന്റെ അപൂർവ ചിത്രങ്ങളും മരിക്കുന്നതിന് മുമ്പ് പുനത്തിൽ കൈമാറിയിരുന്നു.\n1965 -ൽ പുനത്തിലിന്റെ ഇരുപത്തിയഞ്ചാമത്തെ വയസ്സിലാണ് മാതൃഭൂമിയിൽ ജീവശ്ശവങ്ങൾ എന്ന കഥ പ്രസിദ്ധീകരിക്കുന്നത്. തകഴി, കാരൂർ, ബഷീർ തുടങ്ങി പ്രധാനപ്പെട്ട എഴുത്തുകാരെല്ലാം എഴുതുന്ന കാലമാണത്. അന്നാണ് ഒരു ഇരുപത്തിയഞ്ചുകാരന്റെ കഥ കളർ ഇല്ലസ്ട്രേഷനോടുകൂടി മാതൃഭൂമിയിൽ പ്രസിദ്ധീകരിക്കുന്നത്. അതെല്ലാം ഈ ജീവചരിത്രത്തിലുണ്ട്.\nആരെയും വേദനിപ്പിക്കുന്ന ഒന്നുമുണ്ടാവില്ല\nആത്മകഥയിൽ ആരെയെങ്കിലും വേദനിപ്പിക്കുന്ന ഒന്നുമുണ്ടാവില്ല. ഒരു വലിയ ജീവചരിത്രഗ്രന്ഥമായി ഇത് പ്രതീക്ഷിക്കരുത്. അദ്ദേഹത്തെ കുറിച്ചും അദ്ദേഹത്തിന്റെ കൃതികളെ കുറിച്ചുമുള്ള പ്രധാനപ്പെട്ടതും പ്രിയപ്പെട്ടതുമായ കാര്യങ്ങളെല്ലാം എന്നാൽ ഇതിലുണ്ടാവും.\nLast Updated 14, Nov 2020, 5:05 PM


സ്വപ്ന ജോലി കരസ്ഥമാക്കാം, വളരെ എളുപ്പത്തിൽ തന്നെ! - Momentum Academy\nHome » Blogs » സ്വപ്ന ജോലി കരസ്ഥമാക്കാം, വളരെ എളുപ്പത്തിൽ തന്നെ!\nസ്വപ്ന ജോലി കരസ്ഥമാക്കാം, വളരെ എളുപ്പത്തിൽ തന്നെ!\nപഠിക്കുന്നത് അറിവ് നേടുക എന്നതിലുപരി തൊഴിൽ നേടുക എന്ന ലക്ഷ്യത്തിലേക്ക് നമ്മുടെ സമൂഹം പോയിക്കൊണ്ടിരിക്കുകയാണ്. അതിന്റെ പ്രധാന കാരണം വർധിച്ച് വരുന്ന തൊഴിലില്ലായ്മയാണ്. ഉയർന്ന ജോലിയും വരുമാനവും അതുപോലെയുള്ള മറ്റ് ഒരുപാട് ആഗ്രഹങ്ങളും സ്വപ്നങ്ങളുമായി പല വിഷയങ്ങൾ പഠിച്ചിറങ്ങുന്ന മിക്ക കുട്ടികളും തൊഴിലില്ലാതെ കഷ്ടപ്പെടുന്നത് നമ്മൾ ദിവസവും കണ്ടുകൊണ്ടിരിക്കുന്ന കാര്യമാണ്. പിന്നീട് ഏതെങ്കിലും ജോലി കിട്ടിയാൽ മതിയെന്ന സ്ഥിതിയിലേക്ക് കാര്യങ്ങൾ മാറും. തുച്ഛമായ വരുമാനത്തിനു വേണ്ടി രാപകലില്ലാതെ കഷ്ടപ്പെടുന്ന ഒരുപാട് യുവാക്കൾ നമുക്ക് ചുറ്റുമുണ്ട്. ജോലി ഉറപ്പാക്കുന്ന കോഴ്സുകളുടെ അപര്യാപ്തതയാണിതിന്റെ പ്രധാന കാരണം. സ്വന്തം കഴിവ് കൊണ്ട് ജോലി സമ്പാദിക്കുന്നവരുമുണ്ട് എങ്കിലും പഠിച്ചിറങ്ങുമ്പോൾ തന്നെ ഉയർന്ന ജോലിയും ആകർഷകമായ സാലറിയും ലഭിക്കുന്ന കോഴ്സുകൾ വളരെ കുറവാണ്.\nചാർട്ടേർഡ് അക്കൗണ്ടന്റിന്റെ പ്രസക്തി\nഉയർന്ന സാലറിയും സ്വീകാര്യതയും\nആരാണ് ചാർട്ടേർഡ് അക്കൗണ്ടന്റ്?\nഒരു ജോലിയിലേക്ക് പ്രവേശിക്കുമ്പോൾ ചാർട്ടേർഡ് അക്കൗണ്ട് പാലിക്കേണ്ട ഉത്തരവാദിത്വങ്ങൾ ..\nചാർട്ടേർഡ് അക്കൗണ്ടിംഗ് ജോലിയ്ക്ക് വേണ്ട യോഗ്യതകൾ\nഇന്ത്യയിലെ മികച്ച കമ്പനികൾ\nഇങ്ങനെയുള്ള അവസരങ്ങളിലാണ് ചാർട്ടേർഡ് അക്കൗണ്ടന്റിന്റെ പ്രസക്തി മനസ്സിലാക്കാനാവുന്നത്. എല്ലാ കുട്ടികളും എഞ്ചിനീയർമാരും ഡോക്ടർമാരുമാകാൻ പരക്കം പായുന്ന ഈ കാലത്ത് ചാർട്ടേർഡ് ആക്കൗണ്ടന്റ് എന്ന ഗ്ലാമർ പ്രൊഫെഷന്റെ പ്രിയവും സ്വീകാര്യതയും ഒട്ടും കുറവല്ല. സ്റ്റാർട്ടപ്പുകളും വൻകിട കമ്പനികളും ദിവസം തോറും പെരുകിക്കൊണ്ടിരിക്കുന്ന ഇക്കാലത്ത് ഒരുപാട് തൊഴിൽ സാധ്യതകളുള്ള കോഴ്സാണ് ചാർട്ടേർഡ് അക്കൗണ്ടൻസി. ഇന്ത്യയിൽ ഇപ്പോൾ ഒരുപാട് കമ്പനികൾ നിലവിലുണ്ടെങ്കിലും ചാർട്ടേർഡ് അക്കൗണ്ടന്റുകളുടെ എണ്ണം വളരെ കുറവാണ്. കമ്പനിയുടെ വരവ് ചിലവ് കണക്കുകൾ, ആസ്തി ബാധ്യതകൾ, ദേശീയ അന്തർദേശീയ നിയമ പരിരക്ഷകൾ തുടങ്ങിയവ ശാസ്ത്രീയമായി പരിശോധിക്കുകയും വേണ്ട നിർദ്ദേശങ്ങൾ നൽകി സമർപ്പിക്കുകയും ചെയ്യേണ്ടത് ചാർട്ടേർഡ് അക്കൗണ്ടന്റുമാരുടെ ജോലിയാണ്. അതുകൊണ്ടുതന്നെ ഈ മേഖലയിൽ ദിവസം തോറും സാധ്യതകളുടെയും സാലറിയുടെയും അളവ് കൂടി വരികയാണ്.\nചാർട്ടേർഡ് അക്കൗണ്ടന്റുമാർക്ക് വിദേശ രാജ്യങ്ങളിലിൽ പ്രത്യേകിച്ച് ഗൾഫ് രാജ്യങ്ങളിലും വളരെയധികം ഡിമാൻഡ് ഉണ്ട്. അതുകൊണ്ട് തന്നെ 100 ശതമാനവും ഉയർന്ന ജോലി ഉറപ്പാക്കാവുന്ന മേഖലയാണിത്. ഇനി സ്വന്തമായി പ്രാക്റ്റീസ് ചെയ്ത് വരുമാനം കണ്ടെത്താനാണെങ്കിലും ഗവൺമെന്റ് സെക്ടറിൽ ഒരു ജോലിയാണ് വേണ്ടതെങ്കിൽ അങ്ങനെയും ചാർട്ടേർഡ് അക്കൗണ്ടന്റ് ആകുന്നതിലൂടെ സാധിക്കും.\nകോഴ്സ് ഫീ വളരെ കുറവായിട്ടുകൂടി പഠിക്കുമ്പോൾ തന്നെ കാശ് ഇങ്ങോട്ട് സ്വന്തമാക്കാനാകുന്ന ചുരുക്കം ചില കോഴ്സുകളിലൊന്നാണ് CA . അഞ്ചു വര്ഷം കൊണ്ട് CA പൂർത്തിയാക്കി പഠിച്ചിറങ്ങുമ്പോൾ തന്നെ ആകർഷകമായ സാലറിയാണ് ചാർട്ടേർഡ് അക്കൗണ്ടന്റിന് ലഭിക്കുന്നത്. CA പഠിച്ചുകൊണ്ടിരിക്കുന്ന സമയത്ത് ഇന്റെർ പാസായാൽ തന്നെ 25000 മുതൽ 50000 രൂപ വരെ സാലറി ലഭിക്കുന്നു.\nപഠിച്ച് പൂർത്തിയാകുമ്പോൾ ആദ്യം തന്നെ 75000 മുതൽ 1.5 ലക്ഷം രൂപയോളം സാലറി ലഭിക്കുന്നു. പിന്നീട് ചാർട്ടേർഡ് അക്കൗണ്ടന്റിന്റെ എക്സ്പീരിയൻസ് കൂടും തോറും സാലറിയും ഡിമാൻഡും വർധിച്ചുകൊണ്ടേയിരിക്കുന്നു. എക്സ്പീരിയൻസ് കൊണ്ടും ചാർട്ടേർഡ് അക്കൗണ്ടൻസിയിലെ ചില ഏരിയയിലുള്ള കഴിവനുസരിച്ചും ആവറേജ് സാലറിയുടെ അളവ് കൂടുന്നു.\nചാർട്ടേർഡ് അക്കൗണ്ടന്റിന്റെ സ്ഥിര ജോലിയായി കണക്കാക്കപ്പെടുന്ന ഓഡിറ്റിംഗ് നടത്തുന്നതിന് ആവറേജ് സാലറിയായി ഇന്ത്യയിൽ കണകാക്കുന്നത്7ലക്ഷം മുതൽ 7.5 ലക്ഷം വരെയാണ്. ഏറ്റവും കൂടുതൽ സാലറി ബഡ്ജറ്റ് മാനേജർക്കാണ്. 9.5 ലക്ഷം മുതൽ 11 ലക്ഷം വരെയാണ് അവരുടെ ആവറേജ് സാലറി. പിന്നീട് വരുന്ന സ്ട്രാറ്റജിക് അക്കൗണ്ടന്റിന് 8.9 ലക്ഷം മുതൽ9ലക്ഷം വരെയും. ഇങ്ങനെ വിവിധ ഏരിയ അനുസരിച്ച് അവരുടെ സാലറിയിലും വ്യത്യാസം വരുന്നു. ചാർട്ടേർഡ് അക്കൗണ്ടന്റിന്റെ5മുതൽ 10 വർഷം വരെയുള്ള എസ്പീരിയൻസിന്റെ മിനിമം ആവറേജ് സാലറി എന്ന് പറയുന്നത് 12 ലക്ഷം രൂപയാണ്. 20 വർഷത്തിന് മുകളിൽ എക്സ്പീരിയൻസ് ഉള്ളവർക്ക് 50 മുതൽ 70 ലക്ഷം വരെയും സാലറി ലഭ്യമാകുന്നു. ജോലി ചെയ്യുന്ന ഏരിയയും സ്ഥാപനവും സ്ഥലവും എക്സ്പീരിയൻസും എല്ലാം കൂടി കണക്കിലെടുത്താണ് സാലറി ലഭിക്കുന്നത്.\nഇന്ത്യയിൽ ഏറ്റവും കൂടുതൽ സാലറി ചാർട്ടേർഡ് അക്കൗണ്ടന്റിന് നൽകുന്നത് ഐ സി ഐ സി ഐ ബാങ്കും പി ഡബ്ല്യൂ സിയുമാണ്. എത്ര കാലം വേണമെങ്കിലും ജോലി തുടരാമെന്ന് മാത്രമല്ല സമൂഹത്തിൽ നിന്ന് വളരെ ബഹുമാനം ലഭിക്കുന്നൊരു മേഖലകൂടിയാണ് ചാർട്ടേർഡ് അക്കൗണ്ടൻസി.\nഒരു സ്ഥാപനത്തിന്റെ സാമ്പത്തിക കാര്യങ്ങളിൽ ഉയർച്ചയും താഴ്ചയും ഉണ്ടാകുമ്പോഴും മറ്റ് സാമ്പത്തികമായ കാര്യങ്ങളിലും പ്രധാന തീരുമാനമെടുക്കേണ്ടത് ചാർട്ടേർഡ് അക്കൗണ്ടന്റാണ്. ധനകാര്യം, ഓഡിറ്റ്, ടാക്സേഷൻ, ഇൻവെസ്റ്റ്മെന്റ് പ്ലാനിങ്, ഫിനാൻഷ്യൽ മാനേജ്മന്റ്, ബിസിനസ് ഉപദേശകൻ, പ്രൊജക്റ്റ് റിപ്പോർട് പ്രെപ്പറേഷൻ, ഇൻവെസ്റ്റ്മെന്റ് പ്ലാനിങ് ഇങ്ങനെ വിവിധ മേഖലകളിൽ ചാർട്ടേർഡ് അക്കൗണ്ടന്റിന് പ്രവർത്തിക്കാൻ കഴിയും.\nഅക്കൗണ്ടിംഗ് ടീമിന്റെ ചുമതലകൾ നിരീക്ഷിക്കുക\nഅക്കൗണ്ടിങ്ങിലെ സിസ്റ്റങ്ങളും പ്രക്രിയകളും നടപ്പിലാക്കുക\nഇൻകം സ്റ്റേറ്റ്മെന്റുകൾ സമന്വയിപ്പിക്കുക\nപ്രതിമാസ സാമ്പത്തിക റിപ്പോർട്ടുകൾ തയ്യാറാക്കുക\nപൊതു രെജിസ്റ്ററിന്റെ മാസ്റ്റർ ഡാറ്റകൾ നിയന്ത്രിക്കുക\nഓൺലൈൻ ബാങ്കിങ് പേയ്മെന്റുകൾ അവലോകനം ചെയ്ത ശേഷം റിലീസ് ചെയ്യുക\nസംസ്ഥാന റവന്യൂ സെർവീസുമായി പൊരുത്തപ്പെടുന്നുണ്ടെന്ന് ഉറപ്പുവരുത്തുക\nനിലവിലുള്ള അക്കൗണ്ടിങ്ങും റിപ്പോർട്ടിങ് സപ്പോർട്ടും നൽകുക\nസാമ്പത്തിക കാര്യങ്ങളെല്ലാം മാനേജ് ചെയ്യുക\nചെലവുകളുടെ ബഡ്ജറ്റ് റിപ്പോർട്ട് തയ്യാറാക്കുക\nടാക്സ് പ്രാക്റ്റീഷനിങ് മുഴുവനായും വഴങ്ങുന്നതാവണം\nകോർപ്പറേറ്റ് നികുതി റിട്ടേർണുകൾ സമർപ്പിക്കുന്നതിലെ പ്രാവീണ്യം\nസാമ്പത്തിക ഉപദേശം നൽകുന്നതിൽ പരിചയം\nചാർട്ടേർഡ് അക്കൗണ്ടന്റായി മികച്ച കരിയർ സ്വപ്നം കാണുന്നവർക്ക് ഇന്ത്യയിൽ തന്നെ ജോയിൻ ചെയ്യാൻ സാധിക്കുന്ന നിരവധി കമ്പനികളുണ്ട്. അതിൽ ആദ്യത്തെ പൊസിഷനിൽ നില്ക്കുന്നത് ലോകത്തിലെ തന്നെ ഏറ്റവും വലിയ പ്രൊഫെഷണൽ സർവീസ് നെറ്റ് വർക്കുള്ള Deloitte ആണ്. 150 രാജ്യങ്ങളിൽ നിന്നായി 200,000 പ്രൊഫെഷണൽസ് ഉൾപ്പെടുന്ന കമ്പനി ഓഡിറ്റിംഗ്, ടാക്സ്, കൺസൾട്ടിങ് തുടങ്ങി നിരവധി സേവങ്ങൾ നൽകുന്നു. പിന്നീട് വരുമാനത്തിന്റെ കാര്യത്തിൽ ലോകത്തിലെ രണ്ടാമത്തെ പ്രൊഫെഷണൽ സർവീസ് നെറ്റ്വർക്ക് ആയ പി ഡബ്ല്യൂ ഡി എന്ന സ്ഥാപനം ഓഡിറ്റിംഗിനാണ് കൂടുതൽ മുൻഗണന നൽകുന്നത്. ശേഷം KMPG, Ernest and young, BDO International, Grand Thornton International, RSM International തുടങ്ങി നിരവധി കമ്പനികളിൽ തുടക്കക്കാർക്ക് കരിയർ കെട്ടിപ്പടുക്കാൻ നിരവധി സാധ്യതകളാണുള്ളത്.\nരാജ്യത്തിൻറെ സാമ്പത്തിക വളർച്ചയിൽ മുഖ്യ പങ്കു വഹിക്കുന്നവരാണ് ചാർട്ടേർഡ് അക്കൗണ്ടന്റുമാർ. ഭാവി ഏറ്റവും ശോഭനമാക്കുന്ന തരത്തിലുള്ള ഒരു കരിയർ ഈ മേഖല സമ്മാനിക്കുന്നുണ്ട്. പ്ലസ് ടു വിന് ശേഷം കുട്ടികൾക്ക് സധൈര്യം തിരഞ്ഞെടുക്കാൻ പറ്റുന്ന ഒരു കോഴ്സാണ് ചാർട്ടേർഡ് അക്കൗണ്ടൻസി. അവരുടെ എല്ലാ സ്വപ്നങ്ങളും ചുരുങ്ങിയ ചിലവിൽ ചാർട്ടേർഡ് അക്കൗണ്ടൻസി പഠിക്കുന്നത് കൊണ്ട് സാധ്യമാകും.\nപ്ലസ് ടു കഴിഞ്ഞ വിദ്യാർത്ഥികൾക്ക് തിരഞ്ഞെടുക്കാൻ നിരവധി കോഴ്സുകൾ ഇന്ന് നിലവിലുണ്ട്. എന്നാലും മിക്കവാറും എല്ലാ വിദ്യാർത്ഥികളും പൊതുവായി എല്ലാവരും തിരഞ്ഞെടുക്കുന്ന കോഴ്സുകൾ പഠിച്ച് പിന്നീട് ജോലിക്കായി […]


ഒരു സ്കൂളിൽ രണ്ട് യൂണിഫോം! പഠിക്കാത്തവർക്ക് ചുവപ്പ്, പഠിച്ചാൽ വൈറ്റ്! മലപ്പുറത്തെ മുസ്ലീം സ്കൂളിൽ... | malappuram;cbse school imposes different uniforms for students - Malayalam Oneindia\nPublished: August 12 2017, 8:49 [IST]\nമലപ്പുറം: പഠനനിലവാരം അനുസരിച്ച് വിദ്യാർത്ഥികൾക്ക് രണ്ട് തരം യൂണിഫോമുകൾ ഏർപ്പെടുത്തിയതിനെതിരെ വ്യാപക പ്രതിഷേധം. മലപ്പുറം പാണ്ടിക്കാട് അൽഫാറൂഖ് ഇംഗ്ലീഷ് മീഡിയം സ്കൂളിലാണ് പഠനനിലവാരത്തെ\nഅടിസ്ഥാനമാക്കി വ്യത്യസ്ത യൂണിഫോം നിശ്ചയിച്ചിരിക്കുന്നത്.\nഎട്ടുദിവസം പാലക്കാടിനെ മുൾമുനയിൽ നിർത്തിയ കാട്ടാനക്കൂട്ടം ഒടുവിൽ കാടുകയറി; നാട്ടുകാർക്ക് ആശ്വാസം...\nപഠിക്കാൻ മിടുക്കരായവർക്ക് വെളുത്ത നിറത്തിലുള്ള യൂണിഫോമും, പഠനത്തിൽ പിന്നോക്കം നിൽക്കുന്നവർക്ക് ചുവപ്പ് നിറത്തിലുള്ള യൂണിഫോമുമാണ് ഏർപ്പെടുത്തിയിരിക്കുന്നത്. സിബിഎസ്ഇ അഫിലിയേഷനിൽ പ്രവർത്തിക്കുന്ന\nസ്കൂളിൽ ഈ അദ്ധ്യയന വർഷം മുതലാണ് യൂണിഫോം പരിഷ്ക്കാരം നടപ്പിലാക്കിയത്. യൂണിഫോമിലെ തരംതിരിക്കൽ കാരണം വിദ്യാർത്ഥികൾ കടുത്ത മാനസിക പ്രശ്നങ്ങൾ അനുഭവിക്കുന്നതായി ചൈൽഡ് ലൈനിൽ\nപരാതിയെത്തിയതോടെയാണ് സംഭവം വിവാദമായത്.\nപഠിച്ചാൽ വെളുത്ത കുപ്പായം...\nപഠിക്കാൻ മിടുക്കരായവർക്ക് വെളുത്ത യൂണിഫോമും പഠിക്കാൻ മോശമായവർക്ക് ചുവപ്പ് യൂണിഫോമുമാണ് പാണ്ടിക്കാട് അൽഫാറൂഖ് സ്കൂളിൽ ഏർപ്പെടുത്തിയിരിക്കുന്നത്.\nആകെ 700 കുട്ടികൾ...\nകിദ്മത്തുൽ ഇസ്ലാം സംഘത്തിന്റെ നേതൃത്വത്തിൽ സിബിഎസ്ഇ അഫിലിയേഷനോട് കൂടി പ്രവർത്തിക്കുന്ന സ്കൂളിൽ മോണ്ടിസോറി മുതൽ പത്താംതരം വരെ ആകെ 700ഓളം കുട്ടികളാണ് പഠിക്കുന്നത്.\nവെറും 33 കുട്ടികൾ....\nഅഞ്ച് മുതൽ പത്ത് വരെയുള്ള ക്ലാസുകളിലെ കുട്ടികൾക്കാണ് പുതിയ യൂണിഫോം ഏർപ്പെടുത്തിയിരിക്കുന്നത്. സ്കൂളിൽ ആകെ 33 കുട്ടികൾക്കാണ് വെളുത്ത യൂണിഫോം ധരിക്കാൻ അനുവാദമുള്ളത്.\nവെളുത്ത യൂണിഫോം ധരിക്കുന്ന കുട്ടികൾ എല്ലാ ദിവസവും ഓഫീസിലെത്തി ഒപ്പിടണം. വെളുത്ത യൂണിഫോമിലേക്കെത്താൻ വിദ്യാർത്ഥികൾക്കിടയിൽ മത്സരമുണ്ടാക്കുകയാണ് ലക്ഷ്യമെന്നാണ് സ്കൂൾ മാനേജ്മെന്റിന്റെ പ്രതികരണം.\nമാലിയിലെ സ്കൂളിൽ അദ്ധ്യാപകനായി ജോലി ചെയ്തിരുന്ന വ്യക്തി പ്രിൻസിപ്പലായി എത്തിയതോടെയാണ് സ്കൂളിൽ പുതിയ പരിഷ്ക്കാരം നടപ്പാക്കിയത്. പരീക്ഷകളിലെ കുട്ടികളുടെ മാർക്കും അദ്ധ്യാപകരുടെ വിലയിരുത്തലും അടിസ്ഥാനമാക്കിയാണ് യൂണിഫോം ഏതു നിറത്തിൽ വേണമെന്ന് നിശ്ചയിക്കുന്നത്.\nഒരു സ്കൂളിൽ പഠനനിലവാരത്തിനനുസരിച്ച് രണ്ട് യൂണിഫോമുകൾ ഏർപ്പെടുത്തിയത് കുട്ടികൾക്കിടയിൽ കടുത്ത മാനസിക പ്രശ്നങ്ങളുണ്ടാക്കിയെന്നാണ് പരാതി. ഒരു വീട്ടിൽ തന്നെ രണ്ട് തരം യൂണിഫോമുള്ള കുട്ടികളുണ്ട്. ചുവപ്പിട്ടവരെ പഠിക്കാത്തവരെന്ന് പറഞ്ഞ് ആക്ഷേപിക്കുന്നതായും ആരോപണമുണ്ട്.\nസ്കൂളിലെ യൂണിഫോം പരിഷ്ക്കാരത്തിനെതിരെ പരാതി ഉയർന്നതിനെ തുടർന്ന് ബാലാവകാശ സംരക്ഷണ കമ്മീഷൻ സ്വമേധയാ കേസെടുത്തിട്ടുണ്ട്. സംഭവത്തിൽ സ്കൂൾ പ്രിൻസിപ്പലും ജില്ലാ വിദ്യാഭ്യാസ ഡെപ്യൂട്ടി ഡയറക്ടറും 15\nദിവസത്തിനകം റിപ്പോർട്ട് നൽകണമെന്നും കമ്മീഷൻ ഉത്തരവിട്ടു.\nschool uniform malappuram student cbse study colour muslim kid kerala സ്കൂള് യൂണിഫോം മലപ്പുറം സിബിഎസ്ഇ വിദ്യാർത്ഥി പഠനം മുസ്ലീം കുട്ടി കേരളം\nmalappuram;cbse school imposes different uniforms for students on the basis of their performance.\nStory first published: Saturday, August 12, 2017, 8:49 [IST]


കടലിന് അഭിമുഖമായ വീട്ടില് വിവാഹ സല്‍ക്കാരം, ഇഷയും ആനന്ദും 452 കോടിയുടെ മാന്‍ഷനിലേക്ക് | Isha| Anand host first reception at Gulita\nകടലിന് അഭിമുഖമായ വീട്ടില് വിവാഹ സല്‍ക്കാരം, ഇഷയും ആനന്ദും 452 കോടിയുടെ മാന്‍ഷനിലേക്ക്\nDec 15, 2018, 09:49 AM IST\nകടലിന് അഭിമുഖമായി നിര്‍മ്മിച്ചിരിക്കുന്ന വീട് എന്നതാണ് ഇതിന്റെ ഏറ്റവും വലിയ പ്രത്യേകത.\nലോകം കണ്ട അപൂര്‍വം അത്യാഡംബര വിവാഹങ്ങളിലൊന്നായിരുന്നു റിലയന്‍സ് മേധാവി മുകേഷ് അംബാനിയുടെ മകള് ഇഷ അംബാനിയുടേത്. വ്യവസായ പ്രമുഖന്റെ മകനായ ആനന്ദ് പിരാമലും ഇഷയും ബോളിവുഡിലെയും ഹോളിവുഡിലെയും രാഷ്ട്രീരംഗത്തെയും പ്രമുഖരെ സാക്ഷി നിര്‍ത്തിയാണ് വിവാഹിതരായത്. അന്റീലിയയില് നടന്ന വിവാഹത്തിനു ശേഷം ഗുലീത എന്ന ബംഗ്ലാവില് വച്ചു വിവാഹസല്‍ക്കാരവും നടന്നു.\nആനന്ദിന്റെ മാതാപിതാക്കളുടെ വക നവദമ്പതികള്‍ക്ക് സമ്മാനമായി ലഭിച്ച ബംഗ്ലാവാണ് മുംബൈയിലെ ഗുലീത. വിവാഹത്തിനു ശേഷം ഇരുവരും സ്ഥിരതാമസമാക്കുന്നതും ഗുലീതയില് തന്നെയാണ്. വ്യാഴാഴ്ച്ചയാണ് ഗുലീതയില് വച്ച് വിവാഹ സല്‍ക്കാര ചടങ്ങുകള് നടത്തിയത്.\nഅടുത്ത ബന്ധുക്കള്‍ക്കും സുഹൃത്തുക്കള്‍ക്കും വേണ്ടിയാണ് ഗുലീതയില് വിരുന്നു സംഘടിപ്പിച്ചത്. വോളി കടലിന് അഭിമുഖമായുള്ള അമ്പതിനായിരം ചതുരശ്ര അടിയിലുള്ള ബംഗ്ലാവാണിത്. ബാന്ദ്ര കുര്‍ള കോംപ്ലക്‌സില് മറ്റൊരു വിപുലമായ വിവാഹ സല്‍ക്കാരവും സംഘടിപ്പിക്കുന്നുണ്ട്.\nഅഞ്ചു നിലകളുള്ള വീട്ടില്. ഒന്നിലധികം ഡൈനിങ് റൂമുകളും ഔട്ട്‌ഡോര് പൂളുമുണ്ട്. വിശാലമായ പുല്‍ത്തകിടിയും വാട്ടര് ബോഡിയും മള്‍ട്ടി പര്‍പ്പസ് റൂമുമൊക്കെയാണ് ബേസ്‌മെന്റിലുള്ളത്. ലിവിങ് റൂം, ഡൈനിങ് ഹാള്, ബെഡ്‌റൂമുകള്, പഠന മുറികള് എന്നിവയാണ് മുകള് നിലയിലുള്ളത്. ഇരുപതോളം കാറുകള് പാര്‍ക്ക് ചെയ്യാനുള്ള സൗകര്യവും ഇരുചക്ര വാഹനങ്ങള്‍ക്കായി മറ്റൊരു മുറിയും ഇവിടെയുണ്ട്.\nകടലിന് അഭിമുഖമായി നിര്‍മ്മിച്ചിരിക്കുന്ന വീട് എന്നതാണ് ഇതിന്റെ ഏറ്റവും വലിയ പ്രത്യേകത. 2012ല് ഹിന്ദുസ്ഥാന് യൂണിലിവറില് നിന്നാണ് പിരാമലിന്റെ മാതാപിതാക്കള് ഈ പ്രോപ്പര്‍ട്ടി സ്വന്തമാക്കിയത്, അന്നതിന്റെ വില 452 കോടിയായിരുന്നു.\n570 അടി ഉയരവും നാലുലക്ഷം ചതുരശ്ര അടിയുമുള്ളതാണ് മുകേഷ് അംബാനിയുടെ ആന്റിലിയ എന്ന മാന്‍ഷന്. 2002ല് 1 ബില്യണ്2ബില്യണ് ഡോളറിന് ഇടയിലായിരുന്നു ആന്റിലിയയുടെ നിര്‍മാണ ചെലവ്.\nമൂന്നു റൂഫ്‌ടോപ് ഹെലിപാഡുകളും കാര്‍പാര്‍ക്കിങ്ങിനായി ആറുനിലകളും അനേകം ഗസ്റ്റ് ബെഡ്‌റൂമുകളും റീക്രിയേഷന് ഫ്‌ളോറും ഹെല്‍ത്ത് ഫ്‌ളോറും അമ്പതു സീറ്റോളമുള്ള തിയ്യേറ്റര് റൂമും മെയിന്റനന്‍സ് ഫ്‌ളോറും കാര് സര്‍വീസ് ഫ്‌ളോറുമൊക്കെയുള്ള ഇരുപത്തിയേഴു നില കെട്ടിടമാണ് ആന്റിലിയ. അറുനൂറോളം പേരാണ് ആന്റിലിയയില് ജോലിക്കാരായി ഉള്ളത്.\nContent Highlights: Isha, Anand host first reception at Gulita\nഒരൊറ്റ ബെഡ്റൂം പോലുമില്ല, 'മോശം വീട്' വിറ്റു പോയത് പതിനാലര കോടിക്ക്; വൈറലായി ചിത്രങ്ങൾ\nആരെയും അത്ഭുതപ്പെടുത്തുന്ന രൂപമാറ്റം; പതിനെട്ടു ലക്ഷം രൂപയ്ക്ക് പുതുക്കിപ്പണിത വീട്\nവൈദ്യുതിയോ ആധുനിക സൗകര്യങ്ങളോ ഇല്ലാതിരുന്ന പട്ടൗഡി പാലസ്; ഓർമകൾ പങ്കുവെച്ച് സോഹ അലി ഖാൻ\nപുതിയ വീട്ടിലേക്കുള്ള മാറ്റത്തിനു പിന്നിൽ ഇതാണ്; കാരണം പങ്കുവെച്ച് ഷാഹിദ് കപൂർ\nആഡംബരത്തിന്റെ പര്യായമായി അനില് കപൂറിന്റെയും സുനിതാ കപൂറിന്റെയും ജുഹുവിലെ ബംഗ്ലാവ്\nവിക്കിയും കത്രീനയും അയൽക്കാരാകുന്നു; സൂചനയുമായി അനുഷ്ക ശർമയുടെ ആശംസാപോസ്റ്റ്\nക്രിക്കറ്റര് അശ്വിന്റെ ചെന്നൈയിലെ വീട്; ലളിതം, സുന്ദരം


‘ദിലീപിനെ ചോദ്യം ചെയ്തത് സന്ധ്യയുടെ പബ്ലിസിറ്റി സ്റ്റണ്ടാണ്’; വിവാദ അഭിമുഖത്തിന് സെന്‍കുമാറിന്റെ മറുപടി – Chandrika Daily\nBy chandrika Friday July 7, 2017 05:47 am\n‘ദിലീപിനെ ചോദ്യം ചെയ്തത് സന്ധ്യയുടെ പബ്ലിസിറ്റി സ്റ്റണ്ടാണ്’; വിവാദ അഭിമുഖത്തിന് സെന്‍കുമാറിന്റെ മറുപടി\nകൊച്ചി: തന്റെ അഭിമുഖവുമായി ബന്ധപ്പെട്ട് വാരികയില് വന്ന കാര്യങ്ങള് പൂര്‍ണ്ണമായും ശരിയല്ലെന്ന് മുന് ഡി.ജി.പി ടി.പി സെന്‍കുമാര്. 13 മണിക്കൂര് ചോദ്യം ചെയ്യാന് മാത്രം ദിലീപിനെതിരേയും നാദിര്‍ഷാക്കെതിരേയും…\nകൊച്ചി: തന്റെ അഭിമുഖവുമായി ബന്ധപ്പെട്ട് വാരികയില് വന്ന കാര്യങ്ങള് പൂര്‍ണ്ണമായും ശരിയല്ലെന്ന് മുന് ഡി.ജി.പി ടി.പി സെന്‍കുമാര്. 13 മണിക്കൂര് ചോദ്യം ചെയ്യാന് മാത്രം ദിലീപിനെതിരേയും നാദിര്‍ഷാക്കെതിരേയും ശാസ്ത്രീയമായ തെളിവുകള് ഈ കേസിലുണ്ടായിരുന്നില്ലെന്ന നിലപാടിലാണ് താനിപ്പോഴുമെന്നും അദ്ദേഹം പറഞ്ഞു. ‘അടിസ്ഥാനപരമായി എഡിജിപി ബി സന്ധ്യയുടെ പബ്ലിസിറ്റി സ്റ്റണ്ടാണ് കേസിലുള്ളത്. അവരാണ് എല്ലാം ചെയ്യുന്നതെന്നു വരുത്തണം. അതിനുള്ള ശ്രമമാണ്. ‘അതുകൊണ്ട് ആ കേസ് ചിലപ്പോള് തുലഞ്ഞുപോകുമെന്നായിരുന്നു സെന്‍കുമാറിന്റെ വിമര്‍ശനം.\nഎന്നാല് ഓരോ കേസിലും രണ്ടു കാര്യങ്ങളുണ്ട്. തെളിവും സംശയവും രണ്ടാണ്. അന്വേഷണത്തിന്റെ ആ ദിശയില് ആരേയും പ്രതിയാക്കാന് തെളിവില്ല. കൂടുതല് തെളിവുകള് ശേഖരിക്കണമെന്നാണ് ഉദ്ദേശിച്ചത്. ഇപ്പോള് തെളിവില്ലെന്ന് കരുതി ഇനി തെളിവില്ലാതിരിക്കണമെന്നുമില്ല. 13 മണിക്കൂര് ചോദ്യം ചെയ്തപ്പോള് എന്തുകൊണ്ട് അന്വേഷണസംഘത്തലവന് ദിനേന്ദ്ര കശ്യപ് ഉണ്ടായിരുന്നില്ല. നല്ല കഴിവുള്ള ഉദ്യോഗസ്ഥനാണ് കശ്യപ്. നല്ല രീതിയില് അന്വേഷിക്കണമെന്ന് മാത്രമാണ് ഉദ്ദേശിച്ചത്. എഡി.ജി.പി സന്ധ്യയെ അഭിനന്ദിച്ചുകൊണ്ട് ബെഹ്‌റ എഴുതിയ കത്ത് അവരുടെ ആഭ്യന്തര കാര്യമാണെന്നും താനിപ്പോള് പോലീസിലില്ലെന്നും സെന്‍കുമാര് കൂട്ടിച്ചേര്‍ത്തു. നടിയെ ആക്രമിച്ചത് എന്തിനെന്നതിന് തെളിവില്ലെന്നും അദ്ദേഹം പറഞ്ഞു.\nCategories: More, Views Tags: actor dileep, ACTRESS ATTACK, ADGP B Sandhya, Director Nadirsha, tp senkumar


ഗൗരി ലങ്കേഷ് വധം : ഹിന്ദു യുവസേന നേതാവ് പിടിയില് ; ഇയാള് കുറ്റസമ്മതം നടത്തിയതായി സൂചന - Samakalika Malayalam\nഗൗരി ലങ്കേഷ് വധം : ഹിന്ദു യുവസേന നേതാവ് പിടിയില് ; ഇയാള് കുറ്റസമ്മതം നടത്തിയതായി സൂചന\nBy സമകാലിക മലയാളം ഡെസ്‌ക് | Published: 03rd March 2018 10:30 AM |\nLast Updated: 03rd March 2018 10:30 AM | A+A A- |\nബംഗളൂരു : മാധ്യമപ്രവര്‍ത്തക ഗൗരി ലങ്കേഷിന്റെ കൊലപാതകത്തില് ഹിന്ദു സംഘടനാ നേതാവ് പൊലീസിന്റെ പിടിയില്. മാണ്ഡ്യയിലെ മദ്ദൂര് സ്വദേശിയും ഹിന്ദു യുവസേന നേതാവുമായ കെ ടി നവീന്‍കുമാറാണ് പൊലീസിന്റെ പിടിയിലായത്. അഡീഷണല് ചീഫ് ജുഡീഷ്യല് മജിസ്‌ട്രേറ്റിന് മുമ്പാകെ ഹാജരാക്കിയ നവീന്‍കുമാറിനെ ചോദ്യം ചെയ്യലിനായി എട്ടുദിവസത്തേക്ക് പൊലീസ് കസ്റ്റഡിയില് വിട്ടു. ഗൗരി ലങ്കേഷ് വധത്തില് പിടിയിലാകുന്ന ആദ്യ പ്രതിയാണ് നവീന് കുമാര്.\nഗൗരി ലങ്കേഷ് വധത്തില് പങ്കുണ്ടെന്ന് സമ്മതിക്കുന്ന നവീന്‍കുമാറിന്റെ കുറ്റസമ്മത മൊഴി മുദ്രവെച്ച കവറില് കോടതിയില് സമര്‍പ്പിച്ചതായി അസിസ്റ്റന്റ് പബ്ലിക് പ്രോസിക്യൂട്ടര് നിര്‍മ്മല റാണി പറഞ്ഞു. കൊലപാതകത്തിലെ ഗൂഢാലോചന, ആയുധങ്ങള് തുടങ്ങിയവ കണ്ടെത്തുന്നതിനായി പ്രതിയെ വിശദമായി ചോദ്യം ചെയ്യണമെന്ന് പ്രത്യേക അന്വേഷണ സംഘ തലവന് അനുചേത് വ്യക്തമാക്കി.\nഹിന്ദു യുവസേനയുടെ സ്ഥാപകാംഗമായ നവീന്‍കുമാര് വെടിയുണ്ടകള് അനധികൃതമായി കൈവശം സൂക്ഷിച്ചതിന് ഫെബ്രുവരി 18 നാണ് പൊലീസ് പിടികൂടുന്നത്. 0.32 കാലിബര് തോക്കും 15 വെടിയുണ്ടകളും പിടിച്ചെടുത്തിരുന്നു. തോക്ക് വില്‍ക്കാന് ശ്രമിക്കുന്നതിനിടെ, മെജസ്റ്റിക് ബസ് സ്റ്റാന്‍ഡില് നിന്ന് നവീനെ പൊലീസ് പിടികൂടുകയായിരുന്നു എന്നാണ് സൂചന. നവീന്റെ കൈവശമുണ്ടായിരുന്ന വെടിയുണ്ട ഗൗരി ലങ്കേഷിന്റെ കൊലപാതകത്തിന് ഉപയോഗിച്ചതിന് സമാനമാണെന്നാണ് റിപ്പോര്‍ട്ട്.\nകസ്റ്റഡിയിലെടുത്ത നവീനെ ചോദ്യം ചെയ്തതില് നിന്നാണ് ഗൗരി ലങ്കേഷ് വധത്തില് പങ്കുള്ളതായി പൊലീസിന് സംശയം തോന്നിയത്. തുടര്‍ന്ന് പ്രതിയെ പ്രത്യേക അന്വേഷണ സംഘത്തിന് കൈമാറുകയായിരുന്നു. ഗൗരി ലങ്കേഷിനെ വധിച്ചവര്‍ക്ക് സഹായം നല്‍കിയത് നവീന് കുമാറാണെന്നാണ് പോലീസ് സംശയിക്കുന്നത്. സംഘത്തില്‍പ്പെട്ടവര്‍ക്ക് ബൈക്ക് എത്തിച്ചത് ഇയാളാണോയെന്ന് അന്വേഷിക്കുന്നുണ്ട്. ഗൗരി ലങ്കേഷിന്റെ വീടിന് സമീപത്തെ സി.സി.ടി.വി. ദൃശ്യത്തിന്റെ അടിസ്ഥാനത്തില് തയ്യാറാക്കിയ രേഖാചിത്രവുമായി നവീന് കുമാറിന് സാമ്യമുണ്ടോയെന്ന് പരിശോധിച്ചുവരികയാണ്.\nകര്‍ണാടകത്തിലെ കൊല്ലേഗലില് നടന്ന ക്യാമ്പില് തോക്ക് ഉപയോഗിക്കുന്നതിന് നാലു പേര് പരിശീലനത്തിലുണ്ടായിരുന്നതായി നവീന് കുമാര് പോലീസിന് മൊഴി നല്‍കിയതായും റിപ്പോർട്ടുണ്ട്. 2017 ജൂലായിലാണ് പരിശീലന ക്യാമ്പ് സംഘടിപ്പിച്ചത്. വലിയൊരു ദൗത്യം പൂര്‍ത്തിയാക്കാനുണ്ടെന്നാണ് ഇവർ പറഞ്ഞത്. കൊല്ലേഗല്, ചാമരാജ് നഗര് എന്നിവിടങ്ങളില് ഓംനി വാനിലാണ് യാത്ര ചെയ്തതെന്നും നാടന് പിസ്റ്റള് ഉപയോഗിച്ചാണ് പരിശീലനം നടത്തിയതെന്നും നവീന് പോലീസിനോട് വ്യക്തമാക്കിയിട്ടുണ്ട്.\nകഴിഞ്ഞ സെപ്റ്റംബര് അഞ്ചിന് വൈകീട്ടാണ് ഗൗരി ലങ്കേഷിനെ സ്വന്തം വീടിന് മുന്നിൽ വെടിയേറ്റു മരിച്ച നിലയിൽ കാണപ്പെട്ടത്. സെപ്റ്റംബർ മൂന്നിനും അഞ്ചിനും നവീൻ ഇവിടെ എത്തിയിരുന്നതായാണു സൂചന. ഗൗരിയുടെ കൊലയാളികളെ ബൈക്കിൽ ഇവിടെയെത്തിച്ചത് നവീനാണെന്നും റിപ്പോർട്ടുകളുണ്ട്. തീവ്ര ഹിന്ദുസംഘടനയായ സനാതൻ സൻസ്ഥയുമായും പ്രതിക്ക് പങ്കുണ്ടെന്നാണ് സൂചന. ഗൗരിയുടെ കൊലപാതകവുമായി ബന്ധപ്പെട്ട് സംശയത്തിന്റെ നിഴലിലുള്ള സംഘടനയാണ് സനാതൻ സൻസ്ഥ.\ngaury lankesh murder sit naveen kumar hindu yuvasena


ഭീകരവാദവും ഇടതുപക്ഷ ഭീകരതയും പ്രധാന വെല്ലുവിളിയാണെന്ന് പ്രധാനമന്ത്രി\nSeptember 10, 2011 ദേശീയം\nന്യൂഡല്‍ഹി: ഭീകരവാദവും ഇടതുപക്ഷ ഭീകരതയുമാണ് ഇന്ത്യ നേരിടുന്ന പ്രധാന വെല്ലുവിളിയെന്ന് പ്രധാനമന്ത്രി മന്‍മോഹന് സിങ്ങ്. പുനസംഘടിപ്പിച്ച ദേശിയോദ്ഗ്രഥന കൗണ്‍സിലിന്റെ യോഗത്തില് ഉദ്ഘാടനം ചെയ്യുകയായിരുന്നു അദ്ദേഹം. ഡല്‍ഹി ഹൈക്കോടതി കവാടത്തിന് സമീപമുണ്ടായ സ്‌ഫോടനം ഭീകരതയ്‌ക്കെതിരെയുള്ള ഇന്ത്യയുടെ നിലപാടിന് മറ്റൊരു വെല്ലുവിളിയാണ്. ഈ പശ്ചാത്തലത്തില് ഭീകരവിരുദ്ധ പ്രവര്‍ത്തനങ്ങള് ഇന്ത്യ ശക്തമാക്കേണ്ടതുണ്ട്. കേന്ദ്രസര്‍ക്കാരും മറ്റു സംസ്ഥാനങ്ങളുമായുള്ള ആഭ്യന്തരപോലീസ് ഇന്റലിജന്‍സ് വകുപ്പ് ബന്ധങ്ങള് ഇനിയും ശക്തമാക്കേണ്ടതുണ്ട്.\nഭീകരവാദം നേരിടുന്ന കാര്യത്തില് വിട്ടുവീഴ്ച വരാന് പാടില്ല. സകലപാര്‍ട്ടികളും പരസ്പര വ്യത്യാസങ്ങള് മറന്ന് ഇക്കാര്യത്തിനായി ഒന്നിക്കണമെന്നും അദ്ദേഹം പറഞ്ഞു. ഇന്ത്യയിലെ അന്വേഷണ ഏജന്‍സികള് പക്ഷപാതിത്വം ഇല്ലാതെ പ്രവര്‍ത്തിക്കേണ്ടത് അത്യാവശ്യമാണെന്നും അദ്ദേഹം കൂട്ടിച്ചേര്‍ത്തു.\nഡല്‍ഹി സ്‌ഫോടനത്തിന്റെ അന്വേഷണം ശരിയായ ദിശയിലാണ് നീങ്ങുന്നതെന്ന് പിന്നീട് സംസാരിച്ച ആഭ്യന്തരമന്ത്രി പി.ചിദംബരം പറഞ്ഞു. ആദ്യ ഇമെയില് സന്ദേശം അയച്ച ആളിനെ പോലീസിന് അറസ്റ്റുചെയ്യാന് സാധിച്ചിട്ടുണ്ട്. ഇത്തരം അടിയന്തരഘട്ടങ്ങളില് സര്‍ക്കാരിനെ വെറുതെ കുറ്റപ്പെടുത്തുകയല്ല ചെയ്യേണ്ടത്. പാര്‍ട്ടീവ്യത്യാസങ്ങള് മറന്ന് വെല്ലുവിളികളെ നേരിടുന്ന കാര്യത്തില് പിന്തുണയ്ക്കുകയാണ് വേണ്ടതെന്ന് പ്രതിപക്ഷപാര്‍ട്ടികളോട് അദ്ദേഹം പറഞ്ഞു.


ഡോ. ആന്റണി സി. ഡേവിസ്\nബാങ്ക് ഇടപാടുകള് നടത്താന് ശാഖകള് കയറിയിറങ്ങിയിരുന്നകാലം കഴിഞ്ഞു. കംപ്യൂട്ടര് ടെര്‍മിനലോ സങ്കീര്‍ണമായ ഓണ്‍ലൈന് ബാങ്കിങ് സംവിധാനങ്ങളോ ഒന്നുമില്ലാതെ ലളിതമായി ഇടപാടുനടത്താന് സൗകര്യമൊരുക്കുന്ന മൊബൈല് ബാങ്കിങ് പൊതുമേഖലയിലെയും ഒപ്പംതന്നെ സ്വകാര്യമേഖലയിലെയും ബാങ്കുകള് നടപ്പാക്കിക്കഴിഞ്ഞു.\nസഹകരണ ബാങ്കുകള് പോലും പദ്ധതി നടപ്പാക്കുന്നതിനുള്ള തയ്യാറെടുപ്പിലാണ്. മൊബൈല് ഫോണ് വ്യാപകമായതിനാല് വന്‍സാധ്യത മുന്നില്‍ക്കണ്ടാണ് ബാങ്കുകള് മൊബൈല് ബാങ്കിങ് സംവിധാനം വികസിപ്പിച്ചിട്ടുള്ളത്. ശാഖകളില് ഇടപാടുകാരുടെ തിരക്ക് ഒഴിവാക്കാമെന്നുമാത്രമല്ല 24 മണിക്കൂറും ഇടപാട് നടത്താന് ഇതിലൂടെ കഴിയുകയും ചെയ്യും.\nഒരു ഇടപാടുകാരന് ബാങ്ക് ശാഖയില് വന്ന് ഇടപാട് നടത്തുമ്പോള് 55 രൂപയും എ.ടി.എം. ഉപയോഗപ്പെടുത്തുമ്പോള് 18 രൂപയും കോള് സെന്റര് സേവനത്തിന് മൂന്നര രൂപയും ബാങ്കിന് ചെലവ് വരുന്നുണ്ടെന്നാണ് ഏകദേശ കണക്ക്. മൊബൈല് വഴി ഇടപാട് നടത്തുമ്പോള് ചെലവ് ഒരുരൂപയായി കുറയുന്നത് ബാങ്കുകളെ ഈ വഴിക്ക് ചിന്തിക്കാന് പ്രേരിപ്പിച്ചു. ജി.പി.ആര്.എസ് സംവിധാനം ഇല്ലാത്തവര്‍ക്ക് എസ്.എം.എസ് മുഖേനയും ഇടപാട് നടത്താം.\nഒരേ ബാങ്കിലെ വിവിധ ശാഖകളിലെ അക്കൗണ്ടുകളിലേയ്ക്കും മറ്റു ബാങ്കുകളിലെ അക്കൗണ്ടുകളിലേയ്ക്കും പണം കൈമാറാം. ബാലന്‍സ് തുക അറിയാമെന്നുമാത്രമല്ല മിനി സ്റ്റേറ്റ്‌മെന്റ് എടുക്കുകയും ചെയ്യാം. ഓഹരിവ്യാപാരം, ബില്ലുകളടയ്ക്കല്, ചെക്കുബുക്കിനുള്ള അപേക്ഷ നല്‍കല്, മൊബൈല് ടോപ്പ് അപ്പ്, ഡി.ടി.എച്ച് റീചാര്‍ജ്ജ് ചെയ്യല് തുടങ്ങിയവയും ലളിതമായ നടപടിക്രമങ്ങളിലൂടെ നിര്‍വഹിക്കാം.\nഎം. കൊമേഴ്‌സ് സംവിധാനത്തിലൂടെ ഇന്‍ഷുറന്‍സ് പ്രീമിയം അടയ്ക്കാം. വിവിധ കച്ചവടസ്ഥാപനങ്ങളിലെ ഇടപാടുകള്‍ക്കാണ് എം.കൊമേഴ്‌സ് പ്രയോജനം ചെയ്യുന്നത്. ബി.എസ്.എന്.എല്, ഐഡിയ, വൊഡാഫോണ്, എയര്‍ടെല് തുടങ്ങി എല്ലാ മൊബൈല് കണ്ക്ഷനുകളും റീചാര്‍ജ്ജ് ചെയ്യുന്നതിന് പ്രത്യേക സേവനനിരക്കുകള് ഈടാക്കുന്നില്ലെന്നതും പ്രത്യേകതയാണ്. അക്കൗണ്ട് നമ്പറില്ലാതെ മൊബൈല് ബാങ്കിങ് സംവിധാനം ഉപയോഗിക്കുന്നവര് തമ്മില് പണം കൈമാറാം. തിരിച്ചറിയല് കോഡ് ഉപയോഗിച്ചാണ് ഇത് സാധ്യമാകുന്നത്. ഇതിനായി പ്രത്യേക തിരിച്ചറിയല് നമ്പര് (എം.എം.ഐ.ഡി) ഓരോരുത്തര്‍ക്കും നല്‍കും.\nവെബ്‌സൈറ്റില് ഫോണ് നമ്പര് രജിസ്റ്റര് ചെയ്താല് എസ്.എം.എസ്. ആയി യൂസര് നെയിമും പാസ് വേഡും ലഭിക്കും. അതുപയോഗിച്ച് ഫോണിലെ ആപ്ലിക്കേഷന് ലോഗിന് ചെയ്യാം. തുടര്‍ന്ന് സെറ്റിങ്‌സ് ഓപ്ഷനില് പോയി പാസ് വേര്‍ഡ് മാറ്റാം. ഒരിക്കല് അനുവദിച്ച യൂസര്‍നെയിം മാറ്റാന് സാധിക്കില്ല. ഇഷ്ടപ്പെട്ട യൂസര് ഐഡി തിരഞ്ഞെടുക്കാനുള്ള അവസരവും ഉപഭോക്താവിന് ബാങ്കുകള് നല്‍കുന്നില്ല.\nഅതതു ബാങ്കുകളുടെ എ.ടി.എമ്മില് പോയി രജിസ്റ്റര് ചെയ്താല് മാത്രമേ പ്രക്രിയ പൂര്‍ത്തിയാകൂ. എ.ടി.എം. കാര്‍ഡ് ഇന്‍സര്‍ട്ട് ചെയ്തശേഷം മൊബൈല് ബാങ്കിങ് മെനുവില് വിരലമര്‍ത്തി ഫോണ്‍നമ്പര് രജിസ്റ്റര് ചെയ്യാം. മൊബൈല് ഫോണില് എസ്.എം.എസ്. ലഭിക്കുന്നതോടെ രജിസ്‌ട്രേഷന് നടപടി പൂര്‍ത്തിയായി. ബാങ്കിന്റെ ശാഖയില്‍പോയി അപേക്ഷ നല്‍കിയും രജിസ്‌ട്രേഷന് നടപടി പൂര്‍ത്തിയാക്കാം. അത്യന്തം സുരക്ഷിതവും രഹസ്യാത്മകവുമാണ് ഇടപാടുകള്. മൊബൈല് ഫോണ് നഷ്ടമായാല്‍ക്കൂടി പാസ് വേഡ് സുരക്ഷിതമായിക്കും.\nഎസ്.ബി.ഐ, എസ്.ബി.ടി, ഫെഡറല് ബാങ്ക്, ധനലക്ഷ്മി ബാങ്ക്, യൂണിയന് ബാങ്ക് ഓഫ് ഇന്ത്യ, കാത്തലിക് സിറിയന് ബാങ്ക് തുടങ്ങിയവ ഈ സേവനം നല്‍കുന്നുണ്ട്. ('സ്റ്റേറ്റ് ബാങ്ക് ഫ്രീഡം' മൊബൈല് ആപ്ലിക്കേഷന് അടിസ്ഥാനമാക്കിയാണ് ഈ ലേഖനം തയ്യാറാക്കിയിട്ടുള്ളത്. വിവിധ ബാങ്കുകളുടെ മൊബൈല് ആപ്ലിക്കേഷനുകളില് നേരിയ വ്യത്യാസം കണ്ടേക്കാം)


Explained | എന്താണ് mYoga ആപ്പ്?; യോഗ ദിനത്തിൽ പ്രധാനമന്ത്രി പുറത്തിറക്കിയ ആപ്പിനെക്കുറിച്ച് അറിയേണ്ടതെല്ലാം – News18 Malayalam\nലോകാരോഗ്യ സംഘടനയും ആയുഷ് മന്ത്രാലയവും സഹകരിച്ചാണ് ആപ്പ് വികസിപ്പിച്ചെടുത്തത്\nഏഴാമത് അന്താരാഷ്ട്ര യോഗ ദിനത്തിൽ പ്രധാനമന്ത്രി നരേന്ദ്ര മോദി എം-യോഗ ആപ്പ് പുറത്തിറക്കി. ലോകാരോഗ്യ സംഘടനയും ആയുഷ് മന്ത്രാലയവും സഹകരിച്ചാണ് ആപ്പ് വികസിപ്പിച്ചെടുത്തത്. യോഗ പരിശീലിക്കുന്നവർക്കും ഇതിൽ താല്പര്യമുള്ളവർക്കുമായി വിവിധ പരിശീലന പരിപാടികളും സെഷനുകളും നൽകുന്നതിനാണ് എം-യോഗ ആപ്പ് വികസിപ്പിച്ചത്.\nയോഗ പരിശീലനം ആരംഭിക്കുന്നവർക്ക് ആപ്പിലെ ലേണിങ് സെഷനും പരിശീലനം പൂർത്തിയാക്കിയവർക്ക് ആപ്പിലെ പ്രാക്റ്റീസ് സെഷനും തിരഞ്ഞെടുക്കാം. ഉപയോക്താവിന്റെ സമയക്രമം അനുസരിച്ച് 10 മിനിറ്റ്, 20 മിനിറ്റ്, 45 മിനിറ്റ് എന്നിങ്ങനെ വിവിധ സമയ ദൈർഘ്യമുള്ള സെഷനുകൾ ആപ്പിൽ ലഭ്യമാണ്.\nഒരു ലോകം, ഒരു ആരോഗ്യം എന്ന ആപ്തവാക്യം നടപ്പാക്കുന്നതിന് എം യോഗ ആപ്പ് സഹായകരമാകുമെന്ന് അന്താരാഷ്ട്ര യോഗ ദിനത്തിൽ രാജ്യത്തെ അഭിസംബോധന ചെയ്യവേ പ്രധാനമന്ത്രി നരേന്ദ്ര മോദി പറഞ്ഞു. ലോകത്തിലെ എല്ലാ ജനങ്ങൾക്കും യോഗയുടെ പ്രയോജനം ലഭ്യമാക്കുന്നതിന് വേണ്ടിയാണ് ആപ്പ് തയ്യാറാക്കിയത്. ആധുനിക ടെക്നോളജിയുടെയും പൗരാണിക ശാസ്ത്രത്തിന്റെയും സംയോജനമാണ് ഇതൊന്നും പ്രധാനമന്ത്രി പറഞ്ഞു.\nയോഗയുടെ നിരവധി ഗുണങ്ങൾ എടുത്ത് പറഞ്ഞ പ്രധാനമന്ത്രി നരേന്ദ്ര മോദി ലോകത്തിന്റെ വിവിധ ഭാഗങ്ങളിൽ ഇപ്പോൾ യോഗക്ക് മികച്ച സ്വീകാര്യതയാണ് ലഭിക്കുന്നതെന്ന് പറഞ്ഞു. യോഗ ശാരീരിക ആരോഗ്യം മാത്രമല്ല, മാനസിക ആരോഗ്യവും മെച്ചപ്പെടാൻ സഹായിക്കും. ലോകം കോവിഡ് 19 മഹാമാരിയെ നേരിടുമ്പോൾ ആരോഗ്യ പരിപാലനത്തിൽ യോഗ അഭ്യസിക്കുന്നതിത് പ്രാധാന്യമുണ്ട്. ജനങ്ങളുടെ ആരോഗ്യം സംരക്ഷിക്കുന്നതിൽ യോഗ പ്രധാനപ്പെട്ട ഒന്നായ് തുടരുമെന്നും പ്രധാന മന്ത്രി നരേന്ദ്ര മോദി പറഞ്ഞു.\nഎന്താണ് എം യോഗ ആപ്പ്?\nയോഗ പരിശീലിക്കുന്നവർക്കും ഇതിൽ താൽപ്പര്യമുള്ളവർക്കും ആവശ്യമായ വീഡിയോ, ഓഡിയോ പരിശീലന സെഷനുകളാണ് എം യോഗ ആപ്പിലൂടെ നൽകുന്നത്. 12 മുതൽ 65 വയസ്സ് വരെയുള്ള ആളുകൾക്കായാണ് ആപ്പ് തയ്യാറാക്കിയിരിക്കുന്നത്. യോഗയിൽ താല്പര്യമുള്ളവർക്ക് തങ്ങളുടെ സൗകര്യമനുസരിച്ച് അവർക്ക് ഇഷ്ടമുള്ള സ്ഥലങ്ങളിൽ സ്മാർട്ട് ഫോണിന്റെ ഉപയോഗിച്ച് യോഗ പരിശീലിക്കാൻ സാധിക്കും എന്നതാണ് ഇതിന്റെ പ്രത്യേകത.\nഎം-യോഗ ആപ്പ് വികസിപ്പിച്ചത് എങ്ങനെ?\nലോകാരോഗ്യ സംഘടനയുടെ വെബ്സൈറ്റിൽ പറയുന്നതനുസരിച്ച്, യോഗയെ സംബന്ധിച്ച ശാസ്ത്രീയ ഗ്രന്ഥങ്ങളുടെ അടിസ്ഥാനത്തിലും അന്താരാഷ്ട്ര യോഗ വിദഗ്ധരുടെ ഉപദേശം സ്വീകരിച്ചുമാണ് ഈ ആപ്പ് വികസിപ്പിച്ചത്.\nഈ ആപ്പ് നിർമാണത്തിൽ സഹകരിച്ചത് ആരെല്ലാം?\nലോകാരോഗ്യ സംഘടന, ആയുഷ് മന്ത്രാലയം, ഗവൺമെന്റ് ഓഫ് ഇന്ത്യ എന്നിവയുടെ സംയുക്ത സംരംഭമായാണ് ആപ്പ് വികസിപ്പിച്ചെടുത്തത്.\nആപ്പിലെ ഡാറ്റ സുരക്ഷിതമാണോ?\nആപ്പ് ഒരു തരത്തിലും ഉപയോക്താക്കളുടെ സ്വകാര്യ വിവരങ്ങൾ ശേഖരിക്കുന്നില്ല, അതിനാൽ ആപ്പ് സുരക്ഷിതമാണ് എന്നാണ് അവകാശപ്പെടുന്നത്.\nഏതെല്ലാം ഭാഷകളിലാണ് ആപ്പ് ലഭ്യമായത്?\nനിലവിൽ എം യോഗ ആപ്പ് ഇംഗ്ലീഷ്, ഹിന്ദി, ഫ്രഞ്ച് ഭാഷകളിൽ ലഭ്യമാണ്. എന്നാൽ വരും ദിവസങ്ങളിൽ കൂടുതൽ ഭാഷകളിൽ ആപ്പ് പുറത്തിറങ്ങും.\nFirst published: June 21, 2021, 13:54 IST\nayush ministryInternational Yoga Day 2021PM narendra modiWhoyoga


'അമ്മ'യുടെ നടപടിക്കെതിരെ കന്നഡ സിനിമ പ്രവര്‍ത്തകരും - themediasyndicate\n‘അമ്മ’യുടെ നടപടിക്കെതിരെ കന്നഡ സിനിമ പ്രവര്‍ത്തകരും\nബംഗളൂരു: ദിലീപിനെ ‘അമ്മ’യിലേക്ക് തിരിച്ചെടുത്തതിനെതിരേ കന്നഡ സിനിമാ സംഘടനകളുടെ തുറന്ന കത്ത്. ദിലീപിനെ തിരിച്ചെടുത്ത നടപടി പുന:പരിശോധിക്കണമെന്ന് ആവശ്യപെട്ടാണ് കത്ത്. കന്നഡ ഫിലിം ഇന്‍ഡസ്ട്രി, ഫിലിം ഇന്‍ഡസ്ട്രി ഫോര് റൈറ്റ്‌സ് ആന്‍ഡ് ഇക്വാളിറ്റി എന്നീ സംഘടനകള് സംയുക്തമായി അയച്ചിരിക്കുന്ന കത്തില് 50 സിനിമാപ്രവര്‍ത്തകര് ഒപ്പുവച്ചിട്ടുണ്ട്. നടന് പ്രകാശ് രാജ്, കൊല്ലപ്പെട്ട മാധ്യമപ്രവര്‍ത്തക ഗൗരി ലങ്കേഷിന്റെ സഹോദരി കവിത ലങ്കേഷ്, മേഘ്‌ന രാജ്, ശ്രുതി ഹരിഹരന്, രൂപ അയ്യര്, രക്ഷിത് ഷെട്ടി, ശ്രദ്ധ ശ്രീനാഥ് എന്നിവര് കത്തില് ഒപ്പിട്ടിട്ടുണ്ട്.\nകുറ്റവിമുക്തനാകും വരെ ദീലീപ് അമ്മയില് നിന്ന് മാറി നില്‍ക്കണം. സ്ത്രീ സുരക്ഷ ഉറപ്പാക്കേണ്ട ബാധ്യത സിനിമാ പ്രവര്‍ത്തകര്‍ക്കുമുണ്ടെന്നും കത്തില് പറയുന്നു. അമ്മയുടെ നിലപാടുകള് തള്ളി നടീനടന്‍മാരും സംവിധായകരും എഴുത്തുകാരും അടങ്ങുന്ന സംഘവും രംഗത്തെത്തി. ഇക്കാര്യമറിയിച്ച് നടന്‍മാരായ വിനായകന്, അലന്‍സിയര്, സംവിധായകരായ ആഷിഖ് അബു, രാജീവ് രവി, അന്‍വര് റഷീദ്, ദിലീഷ് പോത്തന്, അമല് നീരദ്, സമീര് താഹിര്, കമല്, ഷൈജു ഖാലിദ്, വേണു, ഡോ. ബിജു, സുദേവന് എന്നവര് ഉള്‍പ്പെടെ 100 പേര് ഒപ്പിട്ട കത്ത് അമ്മയ്ക്കു കൈമാറി.\nഅമ്മയില് മോഹന്‍ലാലിന്റെ നേതൃത്വത്തിനെതിരെ നടിമാരായ പാര്‍വതി, പത്മപ്രിയ എന്നിവരും ഗുരുതര ആരോപണങ്ങള് ഉന്നയിച്ചു രംഗത്തെത്തിയിരുന്നു. ‘അമ്മ’യുടെ തെരഞ്ഞെടുപ്പില് മത്സരിക്കാന് ആഗ്രഹിച്ചിരുന്നെന്നും എന്നാല് വിദേശത്താണെന്ന കാരണത്താല് നോമിനേഷനില്‍നിന്ന് ഒഴിവാക്കിയെന്നുമാണ് പാര്‍വതിയും പത്മപ്രിയയും ആരോപിച്ചത്. ദിലീപിന്റെ തിരിച്ചെടുക്കല് പുനഃപരിശോധിക്കണമെന്ന് ആവശ്യപ്പെട്ട് പാര്‍വതി, പത്മപ്രിയ, രേവതി എന്നിവര് അമ്മ ഭാരവാഹികള്‍ക്കു കത്തു നല്‍കിയിട്ടുണ്ട്.\nട്രാന്‍സ്‌ജെന്‍ഡറെ വാര്‍ത്താ അവതാരകയായി നിയമിച്ച് പാകിസ്ഥാന് ചരിത്രം സൃഷ്ടിച്ചു\nമുക്കത്ത് ഒരു ടൺ സ്‌ഫോടക വസ്തു പിടികൂടി


ഊർജോൽപാദനത്തിൽ ആഗോള മാതൃകയായി സൗദി മാറും -മന്ത്രി | Malayalam News\nഊർജോൽപാദനത്തിൽ ആഗോള മാതൃകയായി സൗദി മാറും -മന്ത്രി\nറിയാദ് - എല്ലാതരം ഊർജങ്ങളും ഉൽപാദിപ്പിക്കുന്ന മേഖലയിൽ സൗദി അറേബ്യ ആഗോള മാതൃകയായി മാറുമെന്ന് ഊർജ മന്ത്രി അബ്ദുൽ അസീസ് ബിൻ സൽമാൻ രാജകുമാരൻ പറഞ്ഞു. മോസ്‌കോയിൽ റഷ്യൻ എനർജി വീക്ക് ഇന്റർനാഷണൽ ഫോറത്തിൽ സംസാരിക്കുകയായിരുന്നു അദ്ദേഹം.\nഎണ്ണ, വാതക രാജ്യം മാത്രമല്ല, എല്ലാതരം ഊർജങ്ങളും ഉൽപാദിപ്പിക്കുന്ന രാജ്യമായി സൗദി അറേബ്യ മാറും. 2030 ആകുമ്പോഴേക്കും മുഴുവൻ ഊർജ സ്രോതസ്സുകളും ഉൽപാദിപ്പിക്കുന്നതിനുള്ള ഒരു മാതൃകയായി സൗദി അറേബ്യ മാറും. കാര്യക്ഷമതയുടെ കാര്യത്തിൽ സൗദി അറേബ്യ ഏറ്റവും മികവ് പ്രകടിപ്പിക്കും. ഹാനികരമായ വാതകങ്ങളുടെ ബഹിർഗമനം വലിയ തോതിൽ സൗദി അറേബ്യ കുറക്കും. ഇക്കാര്യത്തിൽ സൗദി അറേബ്യക്ക് നേട്ടങ്ങളുടെ സമ്പന്നമായ ചരിത്രമുണ്ട്.\nമീഥെയ്ൻ പിടിച്ചെടുക്കുന്നതിൽ ലോകത്തിലെ മറ്റൊരു രാജ്യമോ കമ്പനിയോ സൗദി അറേബ്യയെയും സൗദി അറാംകോയെയും മറികടക്കുന്നില്ലെന്ന് അഭിമാനത്തോടെ പറയാൻ കഴിയും. കോടിക്കണക്കിന് ആളുകളെ ഊർജ ദാരിദ്ര്യത്തിൽ നിന്ന് രക്ഷിക്കാൻ ശുദ്ധവും കാര്യക്ഷമവും താങ്ങാവുന്ന നിരക്കിലുള്ളതുമായ ഊർജം അത്യാവശ്യമാണ്. ഹൈഡ്രജനെ കുറിച്ചു മാത്രമല്ല, സൗദി അറേബ്യ പറയുന്നത്. എണ്ണയും വാതകവും മാത്രമല്ല, മറിച്ച് സമഗ്രാർഥത്തിൽ ഊർജ മേഖലയിൽ ഒരു മുൻനിര രാജ്യമായി മാറാനുള്ള പാതയിലാണ് സൗദി അറേബ്യ.\nആഗോള എണ്ണ വിപണിയിൽ അടുത്ത വർഷവും സന്തുലനമുണ്ടാക്കുന്ന കാര്യം ഒപെക് പ്ലസ് കൂട്ടായ്മ കണക്കിലെടുക്കണം. പ്രകൃതി വാതക വിപണി ശരിയായ രീതിയിൽ വ്യവസ്ഥാപിതമാക്കുകയും നിയന്ത്രിക്കുകയും വേണം.\nസ്റ്റോക്കുകളുടെയും നിക്ഷേപങ്ങളുടെയും കുറവും വാങ്ങുന്നവരും വിൽക്കുന്നവരും തമ്മിലുള്ള ഏകോപനമില്ലായ്മയും വിപണിയെ പ്രതികൂലമായി ബാധിക്കും. വിലക്കുള്ള സ്‌പോട്ട് മാർക്കറ്റ് സ്ഥിരത നൽകുന്നില്ല. വില കുതിച്ചുയരുന്ന പ്രകൃതി വാതകം അടക്കമുള്ള മറ്റു വിപണികളിലും ഒപെക് പ്ലസ് കൂട്ടായ്മ എണ്ണ വിപണിയിൽ സ്വീകരിച്ചതിനു സമാനമായ നടപടികൾ അനുകരിക്കേണ്ടതുണ്ട്. എണ്ണ വിപണിയിൽ സ്ഥാപിച്ചതിന് സമാനമായ സംവിധാനങ്ങൾ ഗ്യാസ്, കൽക്കരി തുടങ്ങിയ മറ്റു ഊർജ വിപണികളിൽ ഉണ്ടെങ്കിൽ ശൈത്യകാലത്ത് ഗുരുതരമായ ഊർജ പ്രതിസന്ധിയുടെ സാധ്യത ചർച്ച ചെയ്യാൻ ഞങ്ങൾ ഇന്ന് ഇവിടെ ഒത്തുകൂടില്ലായിരുന്നു.\nഹരിതഗൃഹ വാതകങ്ങളുടെ ബഹിർഗമനം കുറക്കുന്നതിനായി ഫോസിൽ ഇന്ധനങ്ങളിൽ നിക്ഷേപങ്ങൾ നിർത്താനുള്ള ആഹ്വാനങ്ങളെ സൗദി ഊർജ മന്ത്രി വിമർശിച്ചു. കാലാവസ്ഥാ വ്യതിയാനങ്ങളുടെ വെല്ലുവിളികളെ യുക്തിസഹമായ നിലയിൽ നാം സമീപിക്കണമെന്നും അബ്ദുൽ അസീസ് ബിൻ സൽമാൻ രാജകുമാരൻ പറഞ്ഞു. ലോകത്തെ ഏറ്റവും വലിയ എണ്ണ കയറ്റുമതി രാജ്യമായ സൗദി അറേബ്യയുടെ കാലാവസ്ഥാ ലക്ഷ്യങ്ങൾ കൈവരിക്കാനുള്ള ശ്രമങ്ങളുടെ ഭാഗമായ ഗ്രീൻ സൗദി പദ്ധതി, ഗ്രീൻ മിഡിൽ ഈസ്റ്റ് പദ്ധതി ഫോറങ്ങൾ ഈ മാസം 23 മുതൽ 25 വരെയുള്ള ദിവസങ്ങളിൽ റിയാദിൽ നടക്കും.


'എല്ലാവര്‍ക്കും ആരോഗ്യം ഒരു സങ്കല്‍പമാണ്' | free health care| Health care for everyone\nApr 18, 2019, 05:26 PM IST\nചികിത്സ കൈയെത്തപ്പിടിക്കാന് കഴിയാത്തവര് ഇപ്പോഴും ഉള്ളപ്പോള് എല്ലാവര്‍ക്കും ആരോഗ്യം ഒരു സങ്കല്‍പമാണ്\n# ഡോ.നെല്‍സണ് ജോസഫ് |nelsonjph@gmail.com\nആരോഗ്യം എല്ലാവരുടെയും അവകാശമാണ് എന്നാണ് പറയുന്നത്. അപ്പോള് രോഗമുണ്ടാവുമ്പോഴുള്ള ചികിത്സയും എല്ലാവരുടെയും അവകാശമാവുമല്ലോ...സ്വഭാവികം.\nആശുപത്രികളുണ്ട് എന്നതുകൊണ്ടുമാത്രം എല്ലാവര്‍ക്കും ചികിത്സ ലഭിക്കുമെന്നുണ്ടോ? ഇല്ലെന്ന് ഉറപ്പാണ്. എല്ലാവര്‍ക്കും ആവശ്യമുള്ള സമയത്ത് ആവശ്യമുള്ളിടത്ത് സാമ്പത്തികമായി താങ്ങാവുന്ന രീതിയില് ചികിത്സ ലഭ്യമാക്കുകയെന്നതാണ് ഇത്തവണത്തെ ലോകാരോഗ്യദിനത്തോടനുബന്ധിച്ചുള്ള മുദ്രാവാക്യത്തിന്റെ ഒരു ഏകദേശ അര്‍ഥം. ഒരൊറ്റ വാചകത്തില് പറഞ്ഞുതീര്‍ത്തെങ്കിലും അതത്ര എളുപ്പപ്പണിയല്ല.\nഇക്കഴിഞ്ഞ ദിവസത്തെ സംഭവംതന്നെ നോക്കിക്കേ. മംഗലാപുരത്ത് ഹോസ്പിറ്റലിലുള്ള കൈക്കുഞ്ഞ്. ആ കുഞ്ഞിന് എന്താണ് അസുഖമെന്ന് വ്യക്തമല്ലാത്തതുകൊണ്ട് അതിലേക്ക് കടക്കുന്നില്ല. അത് മറ്റൊരു വിഷയമാണ് കേട്ടോ, കുഞ്ഞാണെങ്കിലും അതിനും സ്വകാര്യതയുണ്ട്. ബഹുമാനിക്കണം, ഡോക്ടറും പൊതുജനവും. എല്ലാം എല്ലാവരെയും അറിയിക്കേണ്ടതല്ല. മംഗലാപുരത്തെ കുഞ്ഞിന് ആവശ്യമായ ചികിത്സ തിരുവനന്തപുരത്തുണ്ടെന്ന് കരുതുക.\nഇവിടെ കുഞ്ഞിന് ആവശ്യമുള്ള ചികിത്സയുണ്ട്. പക്ഷേ, അത് കുഞ്ഞിന്റെ കുഞ്ഞിക്കൈക്ക് എത്താത്ത ദൂരത്തിലാണ്. കിലോമീറ്ററുകള്‍ക്കപ്പുറത്താണ്. അത് കുഞ്ഞിന് കിട്ടാന് സോഷ്യല് മീഡിയയും പത്രമാധ്യമങ്ങളും പോലീസും ആംബുലന്‍സ് ഡ്രൈവര്‍മാരും പൊതുജനങ്ങളും സര്‍ക്കാരുമെല്ലാം കൈകോര്‍ത്തു. കൃത്യസമയത്ത് കുഞ്ഞിന് ചികിത്സ ലഭ്യമാക്കാന് പരിശ്രമിച്ചു.\nഅത് ജനശ്രദ്ധ പിടിച്ചുപറ്റിയ കുഞ്ഞിനെക്കുറിച്ചാവുമ്പോള്. ഇനി ഇതേ അവസ്ഥ നേരിടുന്ന മറ്റ് കുറച്ചുപേരെ ശ്രദ്ധിച്ചേ. പൂര്‍ണഗര്‍ഭാവസ്ഥയില് വേണ്ടത്ര വാഹനസൗകര്യം ലഭ്യമല്ലാതെ കാടിനുള്ളില്‍നിന്ന് മഞ്ചലില് ചുമന്ന് പുറത്തെത്തിക്കേണ്ടിവരുന്ന സംഭവമൊക്കെ നമ്മളും കേട്ടതല്ലേ. അതുപോലെ എത്ര പേര്. കൃത്യസമയം അവിടെ നില്‍ക്കട്ടെ. ആവശ്യമുള്ള സമയത്ത് ചികിത്സയെങ്കിലും എല്ലാവരിലും എത്തിയോ? ഇല്ല.\nഇനി മറ്റൊരു വശത്തേക്ക് വരാം. ചികിത്സതന്നെ ചിലപ്പോള് സ്വീകരിക്കാന് കഴിഞ്ഞില്ലെന്ന് വരാം. തോട്ടക്കാട്ടുകരക്കാരന് കുട്ടപ്പന് ചേട്ടന് (എന്നാ അങ്ങനൊരാളില്ല, സങ്കല്‍പിക്കാന് പറഞ്ഞതാണ്), ചേട്ടന് കുറച്ചുനാളായി ആകെ ഓരോ അസ്‌കിതയാണ്. വിശപ്പില്ല, വല്ലാണ്ടങ്ങ് മെലിയുന്നു. പണ്ട് നല്ല വലീം കുടീമൊക്കെ ഉണ്ടായിരുന്നയാളാ. ഇപ്പൊ ഒന്നുമത്ര ശരിയാവുന്നില്ല. സ്ഥലത്തെ സര്‍ക്കാരാശുപത്രീലെ ഡോക്ടര് പ്രാഥമിക പരിശോധനകളൊക്കെ നടത്തി; പ്രശ്‌നമാണ്. വിദഗ്ധപരിശോധന വേണ്ടിവരും. റഫര് ചെയ്തു, മെഡിക്കല് കോളേജിലേക്ക്.\nമെഡിക്കല് കോളേജ് കുറച്ചകലെയാണ്. കുറച്ചെന്ന് പറഞ്ഞാല് കൂടെനില്‍ക്കാന് ആള് വരില്ലാത്തത്തത്ര അകലെ. അടുത്ത് മറ്റൊരു ആശുപത്രിയുണ്ട്. പക്ഷേ, ചെലവ് കുട്ടപ്പന് ചേട്ടനെക്കൊണ്ട് കൂട്ടിയാല്‍കൂടിയെന്ന് വരില്ല. ഇവിടെ രണ്ടുരീതിയിലും കുട്ടപ്പന് ചേട്ടന് കൃത്യസമയത്ത് ആവശ്യമായ ചികിത്സ കിട്ടില്ല. അവിടെനിന്ന് നമ്മള് കുറച്ചുകൂടി താഴേക്കിറങ്ങിയാല് ഒരു നേരത്തെ ഭക്ഷണത്തിന് പണം ചെലവാക്കണോ അതോ മരുന്ന് വാങ്ങണോ എന്ന ചോദ്യം നേരിടുന്ന എത്രയോ പേരുണ്ട്.\nചികിത്സിക്കാന് പണമില്ലാതെ സഹായങ്ങള് അഭ്യര്‍ഥിക്കുന്നവര്, ചികിത്സിച്ച് പണമില്ലാതായവര് എല്ലാം ചുറ്റുമൊന്ന് നോക്കിയാല് നമ്മുടെയിടയില്‍ത്തന്നെയുള്ള ജീവിതങ്ങളാണ്. ഇടയ്ക്ക് സര്‍ക്കാരിന്റെയോ പൊതുജനങ്ങളുടെയോ കണ്ണില്‍പ്പെടാന് ഭാഗ്യമുള്ള കുറച്ചാളുകള് രക്ഷപ്പെടുന്നുണ്ടാവാം.\nആരോഗ്യമേഖലയില് പൊതുനിക്ഷേപം ഏറ്റവും കുറവുള്ള രാജ്യങ്ങളിലൊന്നാണ് നമ്മുടേത്. കൂട്ടാതെ വേറെ വഴിയൊന്നുമില്ല. ആരോഗ്യത്തിനും വിദ്യാഭ്യാസത്തിനുമൊക്കെയുള്ള പണം മുടക്കുന്നത് നഷ്ടക്കച്ചവടമാണെന്ന് കരുതുന്നത് മണ്ടത്തരമാണ്. ആരോഗ്യമുള്ള ജനത ജോലിചെയ്യുമ്പോള് ഉത്പാദനവും വിപണനവുമൊക്കെ വര്‍ധിക്കുകയേയുള്ളൂ.\nഎല്ലാവര്‍ക്കും ആരോഗ്യമെന്നുള്ളത് ഒരു സങ്കല്‍പമാണ്. അതിലേക്കെത്താനുള്ള വഴി അല്‍പം ഇടുങ്ങിയതാണെങ്കിലും നമുക്ക് എത്താവുന്ന വഴിയാണ്. ഒരു കുഞ്ഞിനുവേണ്ടി എല്ലാവരും മറ്റെല്ലാം മറന്ന് ഒന്നിച്ചതുപോലെ ആ ലക്ഷ്യത്തിനായും ഒന്നിക്കാന് കഴിഞ്ഞാല് കീഴടക്കാന് കഴിയുന്ന ഒന്ന്.\nContent Highlight: free health care , Health care for everyone


നടി സഞ്ജന ഗൽറാണി മതം മാറി വിവാഹം കഴിച്ചു, വിവാഹചിത്രങ്ങൾ പുറത്ത് - മലയാളം ന്യൂസ് പോർട്ടൽ\nPosted on September 21, 2020, 1:20 PM\nമയക്കുമരുന്ന് കേസിൽ അറസ്റ്റിലായ നടി സഞ്ജന ഗൽറാണി മതം മാറി വിവാഹം കഴിച്ചതായി റിപ്പോർട്ട്. 2018 ൽ മതം മാറിയ താരം ബംഗളൂരൂവില് സര്‍ജനായ ഡോക്ടര് അസീസ് പാഷയെ വിവാഹം ചെയ്തു എന്നാണ് പുറത്ത് റിപ്പോർട്ടുകൾ. താരം വിവാഹം കഴിക്കുവാൻ വേണ്ടി മതം മാറിയതായും മാഹിറ എന്ന പേര് സ്വീകരിച്ചതായും ആണ് പ്രമുഖ മാധ്യമങ്ങൾ റിപ്പോർട്ട് ചെയ്തിരിക്കുന്നത്. താരത്തിന്റെ വിവാഹ ചിത്രങ്ങളും ഇതിനോടകം വൈറലാണ്, എന്നാൽ ഇത് ആരും തന്നെ ഇതുവരെ അംഗീകരിച്ചിട്ടില്ല. സഞ്ജനയുടെ സഹോദരി നിക്കിയോ കുടുംബാംഗങ്ങളോ ഒന്നും തന്നെ വാർത്തകളോട് പ്രതികരിച്ചിട്ടില്ല.\nഅതേസമയം സഞ്ജനയുടെയും ഐടി ജീവനക്കാരന് പ്രതീക് ഷെട്ടിയുടെയും ജുഡീഷ്യല് കസ്റ്റഡി സെപ്റ്റംബര് 30 വരെ നീട്ടി. നടിയ്ക്കെതിരായ കുറ്റമേന്താണെന്ന് CCB ഇതുവരെ വ്യക്തമാക്കിയിട്ടില്ല എന്നാണ് അഭിഭാഷകന്‍റെ വാദം. ബംഗളൂരൂ പാരപ്പന അഗ്രഹാര സെന്‍ട്രല് ജയിലില് നിന്നും വീഡിയോ കോണ്‍ഫറന്‍സിലൂടെയാണ് സഞ്ജന ഹാജരായത്.\nരക്തസമ്മര്‍ദ്ദത്തില് വ്യതിയാനങ്ങള് ഉണ്ടാകാറുള്ളതിനാല് ജാമ്യ൦ നല്‍കണം എന്നായിരുന്നു ആവശ്യം. തന്റെ കമ്ബനിയില് ജോലി ചെയ്യുന്ന 250 പേര് തനിക്കായി തെരുവില് ഇറങ്ങുമെന്നും താരം വെല്ലുവിളിച്ചു. എന്നാല്, ഈ വാദം അംഗീകരിക്കാതിരുന്ന കോടതി സഞ്ജനയ്ക്ക് ജാമ്യം നിഷേധിക്കുകയായിരുന്നു. കന്നഡ സിനിമ മേഖലയിൽ നടക്കുന്ന മയക്ക് മരുന്ന് മാഫിയയുമായി ബന്ധപ്പെട്ടാണ് സഞ്ജനയെ അറസ്റ് ചെയ്‍തത്. നടിക്ക് പല മയക്കു മരുന്ന് മാഫിയയുമായി ബന്ധമുണ്ടെന്നും റിപ്പോർട്ടുകൾ പുറത്ത് വന്നിരുന്നു.\nRelated Items:Nikki galrani, sanjan galrani


നിതീഷ് റാണ കൊറോണ പോസിറ്റീവ് | Fanport | Indian Premier League News Malayalam\nHome Cricket Indian Premier League നിതീഷ് റാണ കൊറോണ പോസിറ്റീവ്\nനിതീഷ് റാണ കൊറോണ പോസിറ്റീവ്\nApril 1, 2021 - 4:34 PM\nകൊൽക്കത്ത നെറ്റ് റൈഡേഴ്സ് ബാറ്റ്സ്മാൻ നിതീഷ് റാണ കൊറോണ പോസിറ്റീവ്. രണ്ട് ദിവസം മുമ്പ് കൊൽക്കത്ത നെറ്റ് റൈഡേഴ്സ് ബയോ ബബിളിൽ എത്തിയ നിതീഷ് റാണ ടെസ്റ്റിൽ പോസിറ്റീവ് ആവുക ആയിരുന്നു. താരം ഗോവയിലെ വെക്കേഷൻ കഴിഞ്ഞാണ് കൊൽക്കത്ത ക്യാമ്പിൽ എത്തിയത്. താരം ഇപ്പോൾ ഐസൊലേഷനിൽ ആണ്. അടുത്ത ആഴ്ച ഒരിക്കൽ കൂടെ കൊറോണ ടെസ്റ്റിന് വിധേയമായ ശേഷം നെഗറ്റീവ് അയാളെ നിതീഷ് റാണയ്ക്ക് ഇനി പരിശീലനം ആരംഭിക്കാൻ സാധിക്കുകയുള്ളൂ. ഐ പി എൽ ബബിളിൽ എത്തിയ ആദ്യ കൊറോണ പൊസിറ്റിവ് കേസാണ് ഇത്. ഡൽഹിക്ക് വേണ്ടി വിജയ് ഹസാരെ ട്രോഫ്യിയിലും സഖ്ലൈൻ മുസ്താഖ് ടൂർണമെന്റിലെ നിതീഷ് കളിച്ചിരുന്നു. അവസാന നാലു സീസണിലും മുന്നൂറു റണ്ണിൽ കൂടുതൽ ഐ പി എല്ലിൽ അടിച്ചിട്ടുള്ള താരം കൂടിയാണ് നിതീഷ് റാണ.\nPrevious articleപത്തോവര് തികയ്ക്കാനാകാതെ ബംഗ്ലാദേശ്, നടുവൊടിച്ച് ടിം സൗത്തിയും ടോഡ് ആസ്ടിലും\nNext articleഅഗ്വേറൊയെ ആഴ്‌സണൽ സ്വന്തമാക്കുമോ, മറുപടിയുമായി അർടെറ്റ


മഴ മരണം 104 ആയി: കവളപ്പാറയില്7മൃതദേഹങ്ങള് കണ്ടെത്തി\nBy online desk.14 08 2019\nതിരുവനന്തപുരം: സംസ്ഥാനത്ത് മഴക്കെടുതിയില് ഇതുവരെ മരിച്ചവരുടെ എണ്ണം 104 ആയി. 37 പേരെ കണ്ടെത്താനുണ്ട്. ഏഴ് മൃതദേഹങ്ങള് കൂടി ഇന്നലെ കണ്ടെടുത്തതോടെ മലപ്പുറം കവളപ്പാറ ഉരുള്‍പൊട്ടലില് മരിച്ചവരുടെ എണ്ണം 30 ആയി. ഇനി ഇവിടെ നിന്ന് 29 പേരെ കണ്ടെത്താനുണ്ട്. മണ്ണിടിച്ചിലുണ്ടായ പുത്തുമലയില് കാണാതായ ഏഴുപേര്‍ക്കു വേണ്ടിയുള്ള തിരച്ചില് തുടരുകയാണ്. ഇന്നലെ വിഴിഞ്ഞത്ത് മത്സ്യബന്ധനത്തിന് പോയ അബ്ദുറഹ്മാന് എന്ന തൊഴിലാളി കടല്‍ക്ഷോഭത്തില് മരിച്ചു. ഇതോടെ സംസ്ഥാനത്ത് മഴക്കെടുതിയില് മരിച്ചവരുടെ എണ്ണം 102 ആയി. 37 പേരെ കാണാതായിട്ടുണ്ട്.\nസംസ്ഥാനത്താകെ 1119 ദുരിതാശ്വാസ ക്യാമ്പുകളിലായി 58508 കുടുംബങ്ങളില് നിന്നുള്ള 189649 പേരുണ്ട്. 1060 വീടുകള് പൂര്‍ണമായും 11286 വീടുകള് ഭാഗികമായും തകര്‍ന്നു. തൃശൂരില് 223 ക്യാമ്പുകളിലായി 45309 പേരും വയനാട് 196 ക്യാമ്പുകളിലായി 35878 പേരുമുണ്ട്. മലപ്പുറത്ത് യഥാക്രമം 138-33014, കോട്ടയം 173-22136, ആലപ്പുഴ 103-22372, കോഴിക്കോട് 95-11682, പത്തനംതിട്ട 85-7504, എറണാകുളം 42-4298, കണ്ണൂര് 25-4020, ഇടുക്കി 8-349, തിരുവനന്തപുരത്ത് ആറ് ക്യാമ്പുകളിലായി 553 അഭയാര്‍ത്ഥികളുമുണ്ട്. കഴിഞ്ഞ ദിവസങ്ങളില് മഴയ്ക്ക് ശമനമുണ്ടായതോടെ ചില ജില്ലകളിലെ ക്യാമ്പുകളില് നിന്ന് ആളുകള് വീടുകളിലേയ്ക്ക് മടങ്ങി.\nഅടുത്ത രണ്ടുദിവസം സംസ്ഥാനത്ത് ശക്തമായ മഴയുണ്ടാകുമെന്ന് കാലാവസ്ഥാ നിരീക്ഷണകേന്ദ്രം അറിയിച്ചു. ഇന്ന് മലപ്പുറം മുതല് വടക്കന് ജില്ലകളില് മഴ ശക്തി പ്രാപിക്കും. മലപ്പുറം, കോഴിക്കോട്, കണ്ണൂര് ജില്ലകളില് 20 സെന്റീമീറ്റര് വരെയും വയനാട്, കാസര്‍കോട് ജില്ലകളില് ഏഴ് മുതല് 11 സെന്റീമീറ്റര് വരെയും മഴ ലഭിക്കുമെന്നാണ് പ്രവചനം. ഇത് രക്ഷാപ്രവര്‍ത്തനത്തെ പ്രതികൂലമായി ബാധിക്കുമെന്ന ആശങ്കയിലാണ് അധികൃതര്. മലപ്പുറം, കോഴിക്കോട്, കണ്ണൂര് ജില്ലകളില് ഓറഞ്ചും വയനാട്, കാസര്‍േേകാട് ജില്ലകളില് യെല്ലോ അലര്‍ട്ടും പ്രഖ്യാപിച്ചിട്ടുണ്ട്. 16 കഴിയുന്നതോടെ മഴയുടെ ശക്തി കുറയുമെന്നും കാലാവസ്ഥാ കേന്ദ്രം അറിയിച്ചു.\nഅതേസമയം, കവളപ്പാറ ഉരുള്‍പൊട്ടലില് മരിച്ചവരുടെ മൃതദേഹങ്ങള് പോസ്റ്റ്‌മോര്‍ട്ടം ചെയ്യാന് പോത്തുകല്ലിലെ മുസ്‌ളിം പള്ളി സൗകര്യമൊരുക്കി. മണ്ണിനടിയില് നിന്ന് കണ്ടെടുക്കുന്ന മൃതദേഹങ്ങള് പോസ്റ്റ്‌മോര്‍ട്ടം ചെയ്യുന്നതിനുള്ള സൗകര്യമാണ് പോത്തുകല് അങ്ങാടിയിലെ മസ്ജിദുല് മുജാഹിദീന്‍പള്ളിയില് ഒരുക്കിയിരിക്കുന്നത്. മഞ്ചേരി മെഡിക്കല് കോളജില് നിന്നുള്ള ഡോക്ടര്‍മാരുടെ സംഘമാണ് പോസ്റ്റ്‌മോര്‍ട്ടം നടത്തുന്നത്. ദിവസങ്ങളായി മണ്ണിനടിയില് കുടുങ്ങിയ ശരീരങ്ങള് പുറത്തെടുത്ത് നിലമ്പൂര് ജില്ലാ ആശുപത്രിയില് പോസ്റ്റുമോര്‍ട്ടം നടത്തി തിരിച്ചുകൊണ്ടുവരുന്നത് പ്രായോഗിക ബുദ്ധിമുട്ടായതിനാലാണ് പള്ളിയില് സൗകര്യമൊരുക്കാന് കമ്മിറ്റി തീരുമാനിച്ചത്.


വിൽപ്പനയിൽ തകർച്ച നേരിട്ട് റോയൽ എൻഫീൽഡ് - Malayalam DriveSpark\nവിൽപ്പനയിൽ തകർച്ച നേരിട്ട് റോയൽ എൻഫീൽഡ്\nUpdated: Monday, October 21, 2019, 9:59 [IST]\nകഴിഞ്ഞ നിരവധി മാസങ്ങളായി ഇരുചക്ര വാഹന വ്യവസായം തകർച്ചയുടെ പാതയിലൂടെയാണ് കടന്നുപോകുന്നത്. എന്നിരുന്നാലും, ഈ ഉത്സവ സീസണിൽ വിപണി മികച്ച വിൽപ്പന നേടുമെന്ന് വാഹന നിർമ്മാതാക്കൾ പ്രതീക്ഷ പ്രകടിപ്പിക്കുന്നുണ്ട്. അടുത്തിടെ സർക്കാർ കോർപ്പറേറ്റ് നികുതിയിൽ ഇളവ് വരുത്തിയതും വിപണിയെ സഹായിച്ചേക്കും.\nറെട്രോ മോട്ടോർ സൈക്കിൾ നിർമ്മാതാക്കളായ റോയൽ എൻ‌ഫീൽ‌ഡിന്റെ വിൽ‌പനയിൽ കഴിഞ്ഞ നിരവധി മാസങ്ങളായി കാര്യമായ കുറവുണ്ടായി. 2019 സെപ്റ്റംബറിൽ ആഭ്യന്തര വിപണിയിലെ വിൽപ്പന 54,858 യൂണിറ്റായി കുറഞ്ഞു. കഴിഞ്ഞ വർഷം ഇതേ കാലയളവിൽ വിറ്റ 70,065 യൂണിറ്റിനെ അപേക്ഷിച്ച് 21.70 ശതമാനം ഇടിവാണ് രേഖപ്പെടുത്തിയത്.\nബുള്ളറ്റ് സ്റ്റാൻഡേർഡ്, ക്ലാസിക്ക്, തണ്ടർബേർഡ്, ഹിമാലയൻ, കോണ്ടിനെന്റൽ ജിടി, ഇന്റർസെപ്റ്റർ എന്നിവ ഉൾപ്പെടുന്ന കമ്പനിയുടെ ശ്രേണി മോഡലുകളുടെ വിൽപ്പനയിലെല്ലാം കാര്യമയ കുറവാണുണ്ടായത്.\nആഭ്യന്തര വിപണികളിലെ വിൽപ്പനയിൽ ഇടിവുണ്ടായെങ്കിലും കയറ്റുമതി ഗണ്യമായി വർധിച്ചു. 2018 സെപ്റ്റംബറിൽ കയറ്റുമതി ചെയ്ത 1,597 യൂണിറ്റിനെ അപേക്ഷിച്ച് ഇത്തവണ അത് 191 ശതമാനം വർധിച്ച് 4,642 യൂണിറ്റായി മാറി.\n2019 സെപ്റ്റംബറിൽ ക്ലാസിക്ക് 350 വിൽപ്പന 33.27 ശതമാനം ഇടിഞ്ഞ് 29,376 യൂണിറ്റായി. 2018 സെപ്റ്റംബറിൽ ഇത് 44,021 യൂണിറ്റായിരുന്നു. എന്നിരുന്നാലും, 2019 ഓഗസ്റ്റ് മാസവുമായി താരതമ്യം ചെയ്യുമ്പോൾ 23,433 യൂണിറ്റുകൾ വിറ്റഴിച്ച ഈ മോഡലിന്റെ വിൽപ്പന കഴിഞ്ഞ മാസത്തിൽ 25.36 ശതമാനം വർധിച്ചു എന്നതും ശ്രദ്ധേയമാണ്.\n2019 സെപ്റ്റംബറിറിലെ ക്ലാസിക്ക് 500 ബുള്ളറ്റിന്റെ വിൽപ്പനയും 62.20 ശതമാനം ഇടിഞ്ഞ് 589 യൂണിറ്റായി. 2018 സെപ്റ്റംബറിൽ വിറ്റ 1,558 യൂണിറ്റുകളെ അപേക്ഷിച്ചും 2019 ഓഗസ്റ്റിൽ വിറ്റ 702 യൂണിറ്റുകളുടെ വിൽപ്പനയുമായി താരതമ്യം ചെയ്യുമ്പോഴും വിൽപ്പനയിൽ കാര്യമായ ഇടിവാണ് സംഭവിച്ചിരിക്കുന്നത്.\nസ്റ്റാൻഡേർഡ് ബുള്ളറ്റ് 350-യുടെ വിഷപ്പന കഴിഞ്ഞ മാസം 3.50 ശതമാനം ഉയർന്ന് 12,399 യൂണിറ്റായി. അതേസമയം, സ്റ്റാൻഡേർഡ് ബുള്ളറ്റ് 500-ന്റെ വിൽ‌പന 56.42 ശതമാനം ഇടിവ് രേഖപ്പെടുത്തി.\n2018 സെപ്റ്റംബർ മാസം 179 യൂണിറ്റ് വിറ്റഴിച്ചപ്പോൾ 2019 സെപ്റ്റംബറിൽ 78 യൂണിറ്റുകൾ മാത്രമാണ് റോയൽ എൻഫീൽഡിന് വിൽപ്പന നടത്താൻ സാധിച്ചത്. എന്നിരുന്നാലും, 2019 ഓഗസ്റ്റിൽ വിറ്റ 57 യൂണിറ്റുകളെ അപേക്ഷിച്ച് കഴിഞ്ഞ മാസത്തെ വിൽപ്പനയിൽ നേരിയ പുരോഗതി കൈവരിക്കാൻ സാധിച്ചിട്ടുണ്ട്.\n2019 സെപ്റ്റംബറിൽ തണ്ടർബേർഡ് 350, 500 മോഡലുകളുടെ വിൽപ്പനയും യഥാക്രമം 50.71 ശതമാനവും 77.31 ശതമാനവും ഇടിവ് രേഖപ്പെടുത്തി.\nതണ്ടർബേർഡ് 350-യുടെ 4,293 യൂണിറ്റും 500 മോഡലിന്റെ 81 യൂണിറ്റുമാണ് വിൽപ്പന നടത്തിയത്. ബുള്ളറ്റ് ഇലക്ട്ര 350-യുടെ വിൽപ്പന 4,782 യൂണിറ്റായി ഉയർന്നു. മുൻ വർഷം ഇതേ കാലയളവിൽ വിറ്റ 2,092 യൂണിറ്റിനെ അപേക്ഷിച്ച് 128.59 ശതമാനം വർധനവ് നേടാനും ഈ മോഡലിനായി.\nഅഡ്വഞ്ചർ ടൂറർ മോട്ടോർ സൈക്കിളായ ഹിമാലയന്റെ വിൽപ്പന 2019 സെപ്റ്റംബറിൽ 23.16 ശതമാനം ഉയർന്ന് 1,404 യൂണിറ്റായി. 2018 സെപ്റ്റംബറിൽ ഇത് 1,140 യൂണിറ്റുകളായിരുന്നു.\n650 ട്വിൻ മോഡലുകളുടെ ആഭ്യന്തര വിൽപ്പന കഴിഞ്ഞ മാസം 1,856 യൂണിറ്റ് രേഖപ്പെടുത്തിയപ്പോൾ ഈ രണ്ട് മോഡലുകളുടെയും വിൽപ്പന 2018 ഓഗസ്റ്റിനെ അപേക്ഷിച്ച് 14.55 ശതമാനം ഇടവാണ് സൂചിപ്പിക്കുന്നത്. 2018 ഓഗസ്റ്റിൽ ഇത് 2,172 യൂണിറ്റുകളായിരുന്നു.\n2019 സെപ്റ്റംബറിൽ, റോയൽ എൻഫീൽഡ് ക്ലാസിക്ക് 350 മോഡലുകളുടെ വില കുറഞ്ഞ വകഭേദത്തെ വിപണിയിൽ അവതരിപ്പിച്ചിരുന്നു. ഇത് ഉയർന്ന മോഡലുകളേക്കാൾ 9,000 രൂപ വില കുറഞ്ഞ പതിപ്പുകളാണ്. ക്ലാസിക്ക് 350 S എന്ന് പേരുള്ള ഈ മോഡലിന് 1.45 ലക്ഷം രൂപയാണ് എക്സ്ഷോറൂം വില. നിലവിൽ ക്ലാസിക് 350 S തമിഴ്‌നാട്ടിലും കേരളത്തിലും മാത്രമാണ് വിൽപ്പനയ്ക്കെത്തുന്നത്.\nRoyal Enfield Sep 2019 sales decline. Read more Malayalam


ഗെയ്‌ലിന്റെ ‘ശിക്ഷണ’ങ്ങളിലൂടെ എനിക്കുണ്ടായ ഒതുക്കലും ബുദ്ധിമുട്ടലുകളും | സത്യം ജയിക്കട്ടെ !!\nഗെയ്‌ലിന്റെ ‘ശിക്ഷണ’ങ്ങളിലൂടെ എനിക്കുണ്ടായ ഒതുക്കലും ബുദ്ധിമുട്ടലുകളും\nഗെയിൽ ട്രെഡ്‌വെലിനെ ഓര്‍ക്കുമ്പോള് –\nഗായത്രിയെക്കുറിച്ച് അനുവിന്റെ സ്മരണകള്.\nഎന്റെ പേര് അനു. 1987 പാലോ ആല്‍ടോവില് വച്ച് ഞങ്ങളുടെ അടുത്ത കുടുംബ സുഹൃത്തക്കളുടെ വീട്ടില് വച്ചാണ് ഞാന് അമ്മയെ ആദ്യം കണ്ടത്. എനിക്കും എന്റെ സഹോദരിക്കും അപ്പോള് തന്നെ അമ്മയെ ഇഷ്ടപ്പെട്ടു. വിശിഷ്യ, അമ്മയുടെ ഭജനകള്. ഞങ്ങള് അമ്മയോടൊപ്പം യാത്ര ചെയ്യാന് ആഗ്രഹിച്ചു. ഈ ആദ്യ കാലങ്ങള് പ്രത്യേകതയുള്ളവയായായിരുന്നു. കാരണം, ഞങ്ങള് ചെറിയ കുട്ടികളായിരുന്നു; അമ്മയോട് കൂടെ, അമ്മയുടെ മുതിര്‍ന്ന സന്യാസി ശിഷ്യന്മാരോടൊപ്പം വളര്‍ന്ന് വരുന്ന ചെറിയ കുട്ടികള്. അന്നാണ് ഞാന് ഗെയിൽ ട്രെഡ്‌വാളിനെ പരിചയപ്പെടുന്നത്. 1988-ല് ഞങ്ങളുടെ കുടുംബം ആദ്യമായി അമ്മയെ വീട്ടിലേക്ക് ക്ഷണിച്ചപ്പോള് എനിക്ക് ഗെയ്‌ലിന്റെ വ്യക്തിത്വം ചെറുതായി ഒന്ന് മനസ്സിലായി. അവര് നല്ല ചുണയും തീഷ്ണതയും കുട്ടികളോട് പോലും മേല്‍ക്കോയ്മ ഉള്ളവരായിരുന്നു. പക്ഷപാതം കാണിക്കാന് ഒരു മടിയും ഇല്ലാത്തവരായിരുന്നു. പല പെണ്‍കുട്ടികളുടേയും ജീവിതചര്യകളുടെ മേല് നിയന്ത്രണമുണ്ടായിരുന്ന ഒരു മാഫിയ ബോസിനെപ്പോലെയായിരുന്ന അവരെ ‘ഗായത്രി അക്ക’ എന്നാണ് വിളിച്ചിരുന്നത്. അവരുടെ ഉപദ്രവകരമായ നിയന്ത്രണത്തില് ഞാനും സഹോദരിയും അകപ്പെടുമെന്ന് അപ്പോള് എനിക്ക് മനസ്സിലാക്കാന് കഴിഞ്ഞില്ല.\n1992 – ല് അമ്മയുടെ മൂന്ന് മാസത്തെ അമേരിക്ക-യൂറോപ്പ് യാത്രയില് ഞങ്ങള് പങ്കു ചേര്‍ന്നു. അതൊരു ആദ്ധ്യാത്മിക സാഹസികതയായിരുന്നു. അത് ഞങ്ങള്‍ക്ക് ഗെയ്‌ലുമായി കൂടുതല് അടുക്കാന് ഇട നല്കി. ഞങ്ങള് എവിടെ വസിക്കണം എന്ത് ചെയ്യണം എന്നെല്ലാം അവരാണ് തീരുമാനിച്ചിരുന്നത്. അവ പലപ്പോഴും തികച്ചും പക്ഷപാതപരമായിരുന്നു. ങ്ങള്‍ക്ക് വേലപ്പണികള് തന്ന് അവര് രസിക്കുമായിരുന്നു”മടിച്ചികളെ അടുക്കള വൃത്തിയാക്ക്” എന്നിങ്ങനെയെല്ലാം. പാത്രം തുടയ്ക്കുന്ന തുണികൊണ്ട് പിന്നില് നിന്ന് എന്നെ തല്ലിക്കൊണ്ടേയിരിക്കും. ഞങ്ങളീ ജോലികള് നല്ല ഭാവത്തില് സ്വീകരിച്ചു. ഞങ്ങള്‍ക്ക് അച്ചടക്കം വളരാന് സഹായിക്കുമെന്ന ഭാവത്തില്. പക്ഷേ കാലം പോകുന്തോറും അവരുടെ വ്യക്തിത്വം കൂടുതല് താമസികവും കുത്സിതവുമായിക്കൊണ്ടിരുന്നു. അവരുടെ സമീപത്ത് നില്ക്കുക ഭീതിദമായി. ഈ പരിവര്‍ത്തനത്തോടൊപ്പം തന്നെ , അവര് ഒരു സ്വനിര്‍മ്മിത ഉപജാപവൃന്തത്തെ കൂടെ വച്ച്‌കൊണ്ട് നടക്കാനും തുടങ്ങി. എന്റെ വാക്കുകള് കേള്‍ക്കാന് ഒരു അനുകൂല കര്‍ണ്ണവും തന്നെ അഭിനന്ദിച്ച് തഴുകാന് ഒരു കരവുമുണ്ടെന്ന് ഉറപ്പ് വരുത്തിക്കൊണ്ടിരുന്നു. ‘നിങ്ങള് ബഹിഷ്‌കൃതരാണെ’ന്ന് ഞങ്ങളെ ബോദ്ധ്യപ്പെടുത്തി അവര് അതില് ആനന്ദിച്ചു. ഞങ്ങള് കീഴടങ്ങുകയും ഏറാന് മൂളിയും കഴിയേണ്ടവരാണെന്ന് അവര് എപ്പോഴും ഞങ്ങളെ ബോദ്ധ്യപ്പെടുത്തിക്കൊണ്ടിരുന്നു.\nആദ്യകാലത്തെ ഒരു ടൂറില് ബോര്‍ഡോവില് നടന്ന ഒരു സംഭവം ഓര്‍മ്മവരുന്നു. ദേവീഭാവരാത്രിയില് ദീര്‍ഘമായ ഒരു തബലവായനക്ക് ശേഷം ഞാന് എണീറ്റ സമയം. മുതിര്‍ന്ന സന്ന്യാസി ശിഷ്യന്മാരുടെ ഭജനയ്ക്ക് കുറേ മണിക്കൂറുകള് തബല വായ്ച്ചതിന് ശേഷമാണ് ഞാന് എണീറ്റത്. പെട്ടെന്ന് ഗെയിൽ ഒരു ഭജന സെഷന് നയിക്കാന് തീരുമാനിച്ചു. എന്നോട് അതില് തബല വായിക്കാന് ആവശ്യപ്പെട്ടു. ആവരുടെ സെഷന് സവിശേഷമായി കരുതിയിരുന്ന എനിക്ക്, അവരോടൊപ്പം തബല വായിക്കുന്നത് ഒരു ബഹുമതിയായിട്ടാണ് തോന്നിയിരുന്നത്. എനിക്ക് ഒന്ന് നടുനിവര്‍ക്കാനും ടോയ്‌ലെറ്റില് പോയിവരാനും ഞാന് അവരുടെ അനുവാദം തേടി. അവരുടെ വ്യക്തിത്വം പെട്ടെന്ന് അമര്‍ഷം നിറഞ്ഞതായി : ”നിനക്ക് നിന്റെ മാറിടം മുറിച്ച് മാറ്റി ഒരു ആണ്‍കുട്ടിയെപോലെ നടന്നുകൂടെ”. എന്തായാലും നീ സ്വാമിമാര്‍ക്ക് സഹായം ചെയ്യുന്നുണ്ടല്ലോ. നീ അവരുടെ ചന്തി നക്ക്!” അവര് കടുപ്പിച്ച് തിരിഞ്ഞ് നടന്നു. ഒരു ഇളം ടീനേജ് ബാലികയായിരുന്ന എനിക്ക് ഇതൊക്കെ പുത്തരിയായിരുന്നു. ഞാന് വിരണ്ട് പോയി. ഞാന് അടുത്തുള്ള സൂര്യകാന്തി തോട്ടത്തിലേക്ക് ഓടി. അവിടെ കരഞ്ഞ്‌കൊണ്ടിരുന്നു. ഏറ്റവും അധികം വേദനിപ്പിക്കുവാന് എന്താണ് പറയേണ്ടതെന്ന് അവര്‍ക്ക് കൃത്യമായി അറിയാമെന്ന് തോന്നുന്നു. ഇങ്ങനെ നികൃഷ്ടമായി പെരുമാറി എന്നേയും മറ്റു പലരേയും അവര് കരയിപ്പിച്ച ധാരാളം സംഭവങ്ങള് എനിക്ക് ഓര്‍മ്മയുണ്ട്. അശ്ലീല ചുവയുള്ളതും ശപിക്കുന്നതുമായ വാക്കുകള് ഉപയോഗിച്ച് സംസാരിക്കുന്ന ഒരു രീതിയുണ്ട്, അവര്‍ക്ക്. ഭാഷയില്, ശരീര ഭാഗങ്ങളെ പരാമര്‍ശിക്കല് അവര്‍ക്കൊരു ഹരമായിരുന്നു. പക്ഷേ താന് നിഷ്‌കളങ്കയും പരിശുദ്ധയുമാണെന്ന് സ്വയം പ്രഖ്യാപിക്കുകയും ചെയ്യുമായിരുന്നു. അമ്മയുടെ അടുത്ത സന്യാസിനി എന്ന് കരുതി ഞങ്ങള് ബഹുമാനിച്ചിരുന്നെങ്കിലും, ഒരു സന്യാസിനിയെപ്പോലെയല്ല മദ്യപിച്ച നാവികനെപ്പോലെയാണ് സംസാരിച്ചിരുന്നത്.\nവര്‍ഷങ്ങള് കടന്ന് പോകുന്നതിനനുസരിച്ച് ഒരു കാര്യം വ്യക്തമായിക്കൊണ്ടിരുന്നു അവര് അകലുകയാണെന്ന കാര്യം . അവര് അമ്മയെ നിന്ദിക്കാനും ആശ്രമത്തെപ്പറ്റി കുത്സിതമായി സംസാരിക്കാനും തുടങ്ങി. മുതിര്‍ന്ന സന്ന്യാസിമാരേയും തന്റെ ചുറ്റുമുള്ളവരേയും ‘തന്തയില്ലാത്തവന്’ , ‘പട്ടി’ എന്നെല്ലാം അവര് വിളിക്കുമായിരുന്നു. 1996ല്‍പാരീസിന്റെ ഹൃദയഭാഗത്ത് അമ്മയുടെ സംഘവുമൊത്ത് വസിക്കുമ്പോള് നടന്ന സംഭവം. അവിടെവച്ച് ഗെയിൽ അനാദരപൂര്‍വ്വം തന്റെ കാലുകള് കൊണ്ട് ഒരു മുതിര്‍ന്ന സ്വാമിയുടെ ശ്രദ്ധ പിടിച്ച് പറ്റുവാന് ശ്രമിക്കുകയുണ്ടായി. ഭാരതീയസംസ്‌കൃതി ഉള്‍ക്കൊണ്ടിട്ടുണ്ടെന്ന് സ്വയം അഭിമാനിക്കുന്ന ഒരാള്, താന് ചെയ്യുന്ന ഈ പ്രവൃത്തി എത്ര നിന്ദ്യമാണെന്ന് അറിയണമായിരുന്നു. ഈ കുത്സിതത്വം അവരുടെ വ്യക്തിത്വത്തിന്റെ ഭാഗമായി അംഗീകരിച്ച് ഞങ്ങള് ഒരിക്കലും അതിനെ ചോദ്യം ചെയ്തില്ല. 1996 -ല് എന്റെ ഒരു സുഹൃത്ത് ആശ്രമത്തില് ചേര്‍ന്നു. ആശ്രമത്തിലെ നവാഗതര്‍ക്കുള്ള ഒരു മീറ്റിങ്ങില് ഗെയിൽ എത്ര നിന്ദ്യവും കുത്സിതവുമായിട്ടാണ് പെരുമാറിയതെന്ന് അവര് അഭിപ്രായപ്പെടുകയുണ്ടായി. അമ്മയുടെ ഏറ്റവുമടുത്ത സ്വാമിനിയുടെ ആദ്ധ്യത്മിക ‘ഉപദേശങ്ങള്’ വായിച്ചിട്ടുണ്ടായിരുന്ന ആ നവാഗതര് മുഴുവന് അവരുടെ ഇരുണ്ട വശം കണ്ട് ഭയക്കുകയും അന്തം വിടുകയും ചെയ്തു. അതൃപ്തയായിരുന്നുവെങ്കിലും അവര് തന്റെ അധികാരങ്ങളെ ആര്‍ത്തിയോടെ കെട്ടിപിടിച്ച് എല്ലാം നിയന്ത്രിക്കുന്നത് തുടര്‍ന്നു.\nഅവരുടെ ”മഹത്തായ രക്ഷപ്പെടലി”ന് ദിവസങ്ങള് മുന്പ് 1999ല് നവംബറിലാണ് എനിക്ക് ഏറ്റവും ഭികരമായ അനുഭവം ഉണ്ടായത്. സാന്റമണില് വച്ച് ഗെയ്‌ലിന് പിറന്നാള് സമ്മാനം വാങ്ങാനായി (അതൊരു വിരോധാഭാസം തന്നെ) ഞാന് എന്റെ ഒരു സുഹൃത്തിനോടൊപ്പം അടുത്തുള്ള ഒരു സൂപ്പര് മാര്‍ക്കറ്റിലേക്ക് തിരിച്ചു. ഞങ്ങള്‍ക്ക് അവിടെയെത്താന് പറ്റിയില്ല. കാരണം, ഞങ്ങളുടെ കാര് ഒരു അപകടത്തില്‍പ്പെടുകയുണ്ടായി. ഭാഗ്യത്തിന് എന്നെ അത്യാഹിത മുറിയില് പ്രവേശിപ്പിക്കേണ്ടി വന്നില്ല. പക്ഷേ എന്റെ കഴുത്ത് മരവിച്ചുപോയി. കുറച്ച് ദിവസങ്ങള് കഴുത്ത് അനക്കാന് പറ്റിയില്ല. ഒരുദിവസം ഞാന് സ്ലീപ്പിങ്ങ് ബാഗില് കിടന്നുറങ്ങുകയായിരുന്നു സാൻ റമോണ് ആശ്രമത്തില്. വരാന്തയില് നിന്ന് അവരുടെ അലര്‍ച്ച എനിക്ക് കേള്‍ക്കാറായി. എന്റെ തലയ്ക്ക് തൊട്ടടുത്ത് കാല്‍കൊണ്ട് ആഞ്ഞുചവിട്ടിക്കൊണ്ട് അവര് ഉച്ചത്തില് പറഞ്ഞു: ”മടിച്ചികളേ എണീക്ക്!” എനിക്ക് കഴുത്ത് അനക്കാന് വയ്യാത്തതിനാല് ഞാന് ശരിക്കും ഭയന്നുപോയി. പക്ഷേ എന്നെ ഭയചകിതയാക്കിക്കൊണ്ട് അവര് അക്ഷരാര്‍ത്ഥത്തില് എന്നെ കാല്‍കൊണ്ട് തട്ടാന് തുടങ്ങി. ഞാന് യാചിച്ചു: ”ദയവ്‌ചെയ്ത് അരുത്! എനിക്ക് കഴുത്ത് അനക്കാന് വയ്യ.” അവര് അല്പം പോലും കൂസല് കാട്ടിയില്ല. ദയയുടെ കാര്യമാകട്ടെ പറയാതിരിക്കുകയാണ് ഭേദം. ഞാന് സ്വയം രക്ഷപ്പെടാന് കഴിയാതെ വേദനകൊണ്ട് പുളഞ്ഞു. അവര്‍ക്ക് ഇതൊരു തമാശയായിരുന്നു. അവരുടെ തന്റെ ആസ്‌ടേലിയന് ശൈലിയില് അവര് പരിഹാസപുര്‍വ്വം ചോദിച്ചു: ”നിനക്ക് അനക്കാന് വയ്യ ! അല്ലേ?” ഇതിലും കഷ്ടം മറ്റൊന്നായിരുന്നു. എന്നെ ആദ്യമായി അമ്മയുമായി പരിചയപ്പെടുത്തിയ എന്റെ രണ്ട് അടുത്ത സുഹൃത്തുക്കള് ഇതെല്ലാം കണ്ട്‌കൊണ്ട് അടുത്ത് നില്പുണ്ടായിരുന്നു. ഗെയിൽ  എന്നെ ദ്രോഹിക്കുന്നത് കണ്ടിട്ടും അവര് അത് ഒഴിവാക്കാനായി ഒന്നും ചെയ്യുകയോ പറയുകയോ ഉണ്ടായില്ല. അവര് മൂവരും ചേര്‍ന്ന് കൈയ്യും കോര്‍ത്ത് മുറിയില് നിന്ന് പോവുകയാണ് ഉണ്ടായത്. ഞാന് ഹൃദയത്തോട് ചേര്‍ത്ത് വച്ചിരുന്നവര് എന്നോട് ഇങ്ങനെ പെരുമാറുന്നത് വളരെ വേദനാജനകമായിരുന്നു. വ്രണിതയും പീഠിതയുമായ എന്നെ അവിടെയിട്ടിട്ട് അവര് പോയപ്പോള് എന്റെ കണ്ണുകള് നിറഞ്ഞ് ഒഴുകാന് തുടങ്ങി. ഗെയ്‌ലിന്റെ പിന്നാലെ ഇവരും ആശ്രമം വിട്ടുപോവുകയാണ് ഉണ്ടായത്. തന്റെ പദ്ധതിയുടെ ഭാഗമായി തന്നെ സേവിക്കാനും സ്തുതിക്കാനുമായി ഗെയിൽ നിയോഗിച്ച ഉപജാപകവൃന്ദത്തിലെ അംഗങ്ങളായിരുന്ന അവരുടെ മനസ്സും ഗെയിൽ വിഷലിപ്തമാക്കിയിരുന്നു.\nപക്ഷേ അമ്മയോടെ നിഷ്‌കര്‍ഷയോടെ പരിചരിക്കുന്ന ലഷ്മിയക്കയായിരുന്നു, തന്റെ തിരക്കുകള്‍ക്കും ഉത്തരവാദിത്വങ്ങള്‍ക്കുമിടയില്, അന്ന് എനിക്ക് വസ്ര്തങ്ങള് കഴുകി ഉണക്കി മടക്കി തന്നത്. ശുഭാപ്തി വിശ്വാസത്തിലും ശരിയായ മനോഭാവത്തിലും എങ്ങിനെ നിലകൊള്ളണമെന്ന് ആ അനുഭവം എന്നെ പഠിപ്പിച്ചു. അമ്മയോട് അടുത്ത് നില്ക്കുന്ന രണ്ട്‌പേര് – ഒരാള് വളരെ സ്‌നേഹശീലയും കാരു ണ്യവതിയും; മറ്റേയാള് വളരെ കുത്സിത ഭാവക്കാരിയും വിദ്വേഷശീലയും ക്രൂരയും.\n2001ല് അമ്മയ്ക്ക് എതിരെ തികച്ചും ഭോഷത്തം നിറഞ്ഞ ആരോപണങ്ങള് അടങ്ങിയ ഒരു ഇമെയില് എനിക്ക് കിട്ടി ഗെയ്‌ലിന്റെ അടുത്ത വൃത്തങ്ങളില് നിന്ന്. എന്റെ വിശ്വാസം തകര്‍ക്കാനും എന്നെ അമ്മയില് നിന്ന് അകറ്റാനുമായിരുന്നു അവരുടെ ശ്രമം. പക്ഷേ തങ്ങളുടെ പേര് ചേര്‍ക്കാന് അവര്‍ക്ക് തന്റേറമില്ലാതെയായിരുന്നു. എനിക്ക് അവരെ എളുപ്പം തിരിച്ചറിയാന് കഴിഞ്ഞു. ആവരുടെ വ്യക്തിത്വവൈകല്യവും നുണകള് പ്രചരിപ്പിക്കാന് ഏതറ്റവുംവരേയും പോകാനുള്ള മടിയില്ലായ്മയും എന്നെ അത്ഭുതപ്പെടുത്തി. അവര് വിട്ടുപോയ്കഴിഞ്ഞസ്ഥിതിക്ക് എന്നെ വെറുതെ വിട്ടുകൂടെ?\nഅവരുടെ കഠിന പ്രയത്‌നങ്ങള് തിരിച്ചടിച്ചു; ഒരു ചലനവും സൃഷ്ടിക്കാതെ നിഷ്ഫലമായി. ഇപ്പോഴും നിഷ്ഫലമാകുന്നു. എന്റെ അനുഭവമാണ് എന്റെ ഗുരു. ലോകത്തിന് നന്മയൊന്നും നല്കാനില്ലാത്തവര് എന്നെ ‘രക്ഷിക്കാന്’ വരണ്ട. എന്റെ സ്‌ക്കൂള് കാലഘട്ടത്തില് ഞാന് പഠിച്ച , വിന്‍സ് റ്റണ് ചര്‍ച്ചിലിന്റെ ഒരു ഉദ്ധരണി എനിക്ക് ഓര്‍മ്മവരികയാണ്: ”സത്യം വിവാദങ്ങള്‍ക്ക് അതീതമാണ്. വിദ്വേഷം അതിനെ ആക്രമിച്ചേക്കാം. അജ്ഞാനം അതിനെ അവഹേളിച്ചേക്കാം. പക്ഷേ ആത്യന്തികമായി അത് നില നില്ക്കുകതന്നെ ചെയ്യുന്നു.”\nഎന്റെ ഇത്തരം മുറിവുകള് ഉണക്കിയത്, അമ്മ പഠിപ്പിച്ച ക്ഷമയുടേയും സ്‌നേഹത്തിന്റേയും പാഠങ്ങള് മാത്രമാണ്. അമ്മയും സ്വാമിമാരും ഞങ്ങളില് തികഞ്ഞ സ്‌നേഹവും കാരുണ്യവും കാട്ടിയിരുന്നു. ആദ്യ കാലങ്ങളില്, യൂറോപ്പിലെ ചില നഗരങ്ങളില് ഞങ്ങള്‍ക്ക് തണുത്ത് വിറങ്ങലിച്ച താമസ സൗകര്യങ്ങള് ലഭിച്ചിരുന്നപ്പോൾ അമ്മ ഞങ്ങളെ അന്വേഷിച്ച് വരുമായിരുന്നു; എന്നിട്ട് അമ്മയുടെ മുറിയിലെ ചൂടുവെള്ളത്തില് കുളിക്കാന് സൗകര്യം ചെയ്തു തരുമായിരുന്നു. അമ്മയുടെ മുറിയില് കൊണ്ടുപോയി അവിടെ കിടത്തി ഉറക്കുകയും ചെയ്യുമായിരുന്നു. ഭൗതിക തലത്തില് പോലും അമ്മ ഞങ്ങള്‍ക്ക് സൗകര്യം ഒരുക്കിയിരുന്നു.\nസ്വാമിമാര് എപ്പോഴും ഞങ്ങളോട് വളരെ ബഹുമാനവും സ്‌നേഹവും കാട്ടിയിരുന്നു ആശ്രമത്തെക്കുറിച്ചുള്ള ഗെയ്‌ലിന്റെ ‘പുരുഷ മേധാവിത്വമുള്ള സംഘടന’ എന്ന ആരോപണത്തെ അസ്ഥാനത്ത് ആക്കിക്കൊണ്ട് 1993 ല് ചിക്കാഗോവിലെ വിശ്വമത മഹാ സമ്മേളനത്തില് വച്ച് ഞാന് ഗെയ്‌ലിനെ പേര് മാത്രം വച്ച് അഭിസംബോധന ചെയ്തപ്പോള് മുതിര്‍ന്ന സന്യാസിയായ സ്വാമിജി എന്നെ തിരുത്തി. ഭാരയീയ സംസ്‌കാരത്തില്, മുതിര്‍ന്ന സഹോദരിയോടുള്ള ബഹുമാനസൂചക പദങ്ങള് ചേച്ചി, അക്ക തുടങ്ങിയവ ചേര്‍ത്ത് ഉപയോഗിച്ച്‌കൊണ്ട് അവരോട് ബഹുമാനം പ്രകടിപ്പിക്കുന്നു. ഞാന് ‘ഗായത്രി അക്ക’ എന്ന് വിളിച്ച് അവരെ ബഹുമാനിക്കുന്നുണ്ടെന്ന് അദ്ദേഹം ഉറപ്പ് വരുത്തി. തബല വായിക്കാന് നിയോഗിച്ച് അമ്മ എന്നെ അനുഗ്രഹിച്ചു. ലോക പര്യടനങ്ങളില് തബല വായനക്കാരിലെ ആദ്യ വനിതയായി സ്വാമിമാര് എന്നെ ഉള്‍ക്കൊള്ളിച്ചു. അവര് എന്നെ പ്രോത്സാഹിപ്പിക്കുകയും തിരുത്തുകയും പ്രശംസിക്കുകയും ചെയ്തു. എന്റെ സര്‍ഗ പ്രതിഭയെ പരിപോഷിപ്പിച്ചു. വിരോധാഭാസമെന്ന് പറയട്ടെ, ഏറ്റവും ഉയര്‍ന്ന സന്യാസിനിയായ ഗെയിൽആണ് താന് പ്രമാണിത്തം കാണിച്ച് എന്നേയും മറ്റു പെണ്‍കുട്ടികളേയും നിരുത്സാഹപ്പെടുത്തുകയും നിയന്ത്രിക്കുകയും ചെയ്തിരുന്നത്. സ്വാമിമാര് ലാഘവവും സൗഹൃദവും ഉള്ളവരായിരുന്നു; എന്നും ഒരു ആദ്ധ്യാത്മിക പരിവേഷമുള്ളവരായിരുന്നു. പക്ഷേ ഗെയിൽ എന്നും പെണ്‍കുട്ടികളുടെ മേല് താന് പ്രമാണിത്തം കാണിച്ചിരുന്നു, എന്തിനോടും ആരോടും സംശയദൃഷ്ടി പുലര്‍ത്തിയിരുന്നു. ഉയര്‍ന്ന പദവിയിലുള്ള ഒരാളില് നിന്ന് പ്രതീക്ഷിക്കുന്ന ഉദാരത അവരില് ഒരിക്കലും ഉണ്ടായിരുന്നില്ല. സ്ത്രീകള്‍ക്ക് ഗെയിൽ ഒരിക്കലും ഒരു മാതൃക ആയിരുന്നില്ല. സ്ര്തീകളുടെ അവകാശങ്ങള്‍ക്ക് വേണ്ടി നില കൊണ്ട ആരാധ്യ നേതാവ് അമ്മ തന്നെയായിരുന്നു. ഇദംപ്രദമമായി സ്ത്രീകളെ പൂജാദി കര്‍മ്മങ്ങള്‍ക്ക് നിയമിച്ച്‌കൊണ്ട് അമ്മ ഭാരതത്തിലെ പാരംപര്യങ്ങളെ തിരുത്തിക്കുറിച്ചു. അമ്മയുടെ സ്ഥാപനങ്ങളിലെല്ലാം സ്ത്രീകള് സര്‍വ്വോന്നത പദവി വഹിക്കുന്നു. അമൃതവിദ്യാലയങ്ങളിലെ പ്രിന്‍സിപ്പാള്‍മാര് സ്ത്രീകളാണ്. അമൃത യൂണിവേഴ്‌സിറ്റിയിലെ വകുപ്പുമേധാവികള് സ്ത്രീകളാണ്. ഭാരതം മുഴുവന് സ്ത്രീ ശാക്തീകരണത്തിനായി സ്ത്രീകള്‍ക്ക് തൊഴില് വൈദഗ്ധ്യം പകരുന്ന സംഘങ്ങള് അമൃതയിലുണ്ട്. ഇങ്ങനെയുള്ള ചില സ്ത്രീകളുമായി സഹകരിച്ച് പ്രവര്‍ത്തിക്കാന് എനിക്ക് കിട്ടിയിട്ടുമുണ്ട്, ആഗോള വേദികളില് പലതിലും. അമ്മ നടത്തിയ പ്രഭാഷണങ്ങള് സ്തീകളെ സമുദ്ധരിക്കുന്നതിലും അവര്‍ക്ക് ആത്മവിശ്വാസം പകരുന്നതിലും ഊന്നല് നല്കികൊണ്ടുള്ളവയാണ്. ഇത്തരം കാര്യങ്ങളുടെ പട്ടികകള് വളരെനീണ്ടതാണ്. ഇതിനെ അധികം വ്യക്തമാക്കാന് ശ്രമിക്കുന്നത് സൂര്യന് മെഴുകുതിരി കാട്ടുന്നത് പോലെയാണ്.\nവര്‍ഷങ്ങള് കടന്ന് പോകുന്നതനുസരിച്ച് ഗെയിൽ തിക്തസ്വഭാവക്കാരിയായിക്കൊണ്ടിരുന്നു എന്ന് കണ്ട് ഞാന് അതീവ ദുഃഖിതയായി. ഞാന് വളരെ ബഹുമാനിക്കുകയും ആരാധിക്കുകയും ചെയ്തിരുന്ന ഒരാളാണ് ഗെയിൽ പക്ഷേ, നമുക്കുണ്ടാകുന്ന വേദനാജനകമായ അനുഭവങ്ങളാണ്, ആത്യന്തികമായി ആഴ്ന്നിറങ്ങുകയും അവിസ്മരണീയമായിത്തീരുകയും ചെയ്യുക. ഗെയിൽ പ്രതിനിധാനം ചെയ്തിരുന്ന, സ്‌നേഹമാര്‍ഗ്ഗത്തിലെ സന്യാസിനി എന്ന ആദര്‍ശത്തോടുള്ള ആദരക സൂചകമായി ഞാന് വളരെ തവണ അവരുടെ പാദം സ്പര്‍ശിച്ചിട്ടുണ്ട്. പക്ഷേ താന് വരിച്ച ആദര്‍ശ വ്രതത്തെ അനുവര്‍ത്തിക്കുന്നതില് അവര് പരാജയപ്പെട്ടു, വേഷത്തെ അപമാനിച്ചു, അന്യരെ കഷ്ടപ്പെടുത്തുകയും ഉപദ്രവിക്കുകയും ചെയ്തു. അവരുടെ ശാന്തിക്കും സൗഖ്യത്തിനും വേണ്ടി ഞാന് ആത്മാര്‍ത്ഥമായി പ്രാര്‍ത്ഥിക്കുന്നു. വെറുപ്പും പകയുമല്ല സ്‌നേഹമാണ് പ്രശ്‌നങ്ങള്‍ക്ക് ഉത്തരമെന്ന് അവര് മനസ്സിലാക്കുമെന്ന് ആശിക്കുകയും ചെയ്യുന്നു.\nഇതെഴുതുമ്പോള് ഞാന് ഔദ്യോകികമായി ഒരു വിധത്തിലും അമ്മയുടെ ആശ്രമത്തിന്റെ ഭാഗമല്ല. എനിക്ക് സഞ്ചരിക്കാനായി ഒരു ആദ്ധ്യാത്മിക പാത സ്വയം തിരഞ്ഞെടുത്ത് ഞാന് കഴിഞ്ഞ 22 വര്‍ഷമായി സ്വേച്ഛയാ അമ്മയോട് ചേര്‍ന്ന് പ്രവര്‍ത്തിക്കുകയാണ്. വിദ്യാഭ്യാസത്തിന് പ്രഥമ പരിഗണന നല്കാനും ലോകത്തെ സ്വയം ”കണ്ട് മനസ്സിലാക്കാനും”, സ്വയം അറിഞ്ഞ് തീരുമാനങ്ങള് എടുക്കാനും മാത്രമാണ് അമ്മ നിഷ്‌കര്‍ഷിച്ചത്. അമ്മ എന്റെ സര്‍ഗ്ഗപ്രതിഭയെ പരിപോഷിപ്പിച്ചു. ഞാന് ഇന്ന് ഏത് വിധത്തിലുള്ള സ്വതന്ത്ര വനിതയാണോ അതായിത്തീരാന് അമ്മ എനിക്ക് ശക്തി പകര്‍ന്നു. വിരോധാഭാസമെന്ന് പറയട്ടെ, ഈ സംഘടനയില് നിന്ന് എനിക്കുണ്ടായ ഒതുക്കലും ബുദ്ധിമുട്ടലുകളും ഗെയ്‌ലിന്റെ ‘ശിക്ഷണ’ങ്ങളിലൂടെ വളഞ്ഞവഴിക്ക് കിട്ടിയവയായിരുന്നു.\nsource: Remembering Gail Tredwell– Anu Iyer’s Memories of Gayatri\nഅമ്മ പറയുന്നതില് എനിക്ക് വിശ്വാസമില്ല\nആത്മവഞ്ചന + നുണ പ്രചരണം + പര പീഠനം = ഗെയില്


രേഷ്മയ്ക്കും ഷാനിലയ്ക്കുമൊപ്പമുള്ള യുവതികളെ പോലീസ് സന്നിധാനത്ത് കൊണ്ടുപോയതായി പ്രതിഷേധക്കാർ – East Coast Daily Malayalam\nഇവർക്കൊപ്പം മനോജ് അബ്രഹാമിന്റെ സ്‌ക്വാഡിൽ ഉള്ള രണ്ടു പോലീസുകാർ ഉണ്ടെന്നാണ് പ്രതിഷേധക്കാർ ആരോപിക്കുന്നത്.\nJan 16, 2019, 07:42 am IST\nപത്തനംതിട്ട: ശബരിമലയിൽ വീണ്ടും യുവതീപ്രവേശനനീക്കത്തിനായി\nകണ്ണൂർ സ്വദേശി രേഷ്മ , ഷാനില എന്നിവരെത്തി. നീലിമലയിൽ ഇവരെ പ്രതിഷേധക്കാർ തടഞ്ഞിരിക്കുകയാണ്. എന്നാൽ മടങ്ങാനല്ല വ്രതം നോറ്റ് വന്നതെന്ന് പ്രതിഷേധക്കാര് നീലിമലയില് തടഞ്ഞ യുവതികള്. ശബരിമല ദര്‍ശനത്തിനായി നാലരയോടെയാണ് പമ്പയില് നിന്ന് യുവതികള് മലകയറി തുടങ്ങിയത്. രണ്ടുമണിക്കൂറായി നീലിമലയില് യുവതികളെ തടഞ്ഞുവെച്ചിരിക്കുകയാണ്.\nമടങ്ങാനല്ല വ്രതം നോറ്റ് വന്നതെന്ന് യുവതികള് പറഞ്ഞു. അതെ സമയം ഇവർക്കൊപ്പം വന്ന രണ്ടു യുവതികളെ ഇവർ മാധ്യമങ്ങളോടും മറ്റും അന്വേഷിക്കുന്നുണ്ട്. അവർ എവിടെയാണ് എന്നതിനെ കുറിച്ച് കൂടെ വന്നവർക്കും പ്രതിഷേധക്കാർക്കും യാതൊരു വിവരവുമില്ല. ഒരുവേള പ്രതിഷേധക്കാരുടെ ശ്രദ്ധ തിരിച്ചു വിട്ടു മറ്റൊരു വഴിയിലൂടെ അവരെ പോലീസ് സന്നിധാനത്ത് എത്തിച്ചോ എന്നാണ് പ്രതിഷേധക്കാരുടെ സംശയം. ഇവർക്കൊപ്പം മനോജ് അബ്രഹാമിന്റെ സ്‌ക്വാഡിൽ ഉള്ള രണ്ടു പോലീസുകാർ ഉണ്ടെന്നാണ് പ്രതിഷേധക്കാർ ആരോപിക്കുന്നത്.\nഅന്യ സംസ്ഥാന ഭക്തന്മാർ ഉൾപ്പെടെ ലേഡീസ് ഗോ ബാക്ക് എന്ന മുദ്രാവാക്യം വിളിക്കുന്നുണ്ടായിരുന്നു. രേഷ്മ നിഷാന്തും കൂട്ടരും കടുത്ത സിപിഎം അനുഭാവികളാണ്. ഇവർ സിപിഎം മ്മിന്റെ പിന്തുണയോടെയാണ് ഇവിടെ എത്തിയതെന്നാണ് ആരോപണം. ഇതിനിടെ പോലീസിനെതിരെ യുവതികൾ പ്രതികരിക്കുകയാണ്. പോലീസ് പ്രതിഷേധക്കാരെ മാറ്റുന്നില്ലെന്ന് ഇവർ ആരോപിച്ചു. പൊലീസിനോട് സുരക്ഷ ആവശ്യപ്പെട്ടിരുന്നു. സുരക്ഷ ഉറപ്പ് നല്‍കിയതിനെ തുടര്‍ന്നാണ് വന്നതെന്നും രേഷ്മ പറഞ്ഞു.\nപ്രതിഷേധിച്ചവരെ പൊലീസ് തടഞ്ഞില്ലെന്നും യുവതികള് ആരോപിക്കുന്നു. നേരത്തെ യുവതികള് മടങ്ങണമെന്ന് ആവശ്യപ്പെട്ട് പ്രതിഷേധം നടത്തിയ അഞ്ച് പേരെ പൊലീസ് കസ്റ്റഡിയിലെടുത്തു. യുവതികള്‍ക്കൊപ്പമെത്തിയ പുരുഷന്മാരുമായി പൊലീസ് ചര്‍ച്ച നടത്തുകയാണ്. അതേസമയം കൂടുതല് പ്രതിഷേധക്കാര് സ്ഥലത്തെത്തിക്കൊണ്ടിരിക്കുകയാണ്. അന്യ സംസ്ഥാന അയ്യപ്പന്മാരുൾപ്പെടെ നൂറുകണക്കിന് അയ്യപ്പ ഭക്തരാണ് ഇവർക്കെതിരെ രംഗത്തെത്തിയത്. ആസൂത്രിതമായാണ് ഇവരുടെ വരവെന്നാണ് പ്രതിഷേധക്കാർ ആരോപിക്കുന്നത്.\nഇന്ത്യന് വംശജന് രാജ് ഷായും വൈറ്റ് ഹൗസ് വിട്ടു


ഞാന് ഭാഗ്യവതിയാണ് മക്കളേ....110 ലും ചുറുചുറുക്കോടെ ഭാര്‍ഗവിയമ്മ; ഈ പ്രായത്തിലും അമ്മൂമ്മയുടെ ദിനചര്യകള്‍ക്ക് യാതൊരു മാറ്റവുമില്ല - RashtraDeepika\nനെയ്യാറ്റിന്‍കര: കുംഭമാസത്തിലെ മകം പിറന്ന മങ്കയായ ഭാര്‍ഗവി അമ്മൂമ്മയ്ക്ക് ഇന്നലെ 110 വയസ് തികഞ്ഞു. നാട്ടിലെ ഏറ്റവും പ്രായം കൂടിയ വോട്ടര് എന്ന് ഈ തെരഞ്ഞെടുപ്പ് കാലത്ത് നിസ്‌സംശയം പറയാം.\nഅതിജീവനത്തിന്‍റെ സാഹചര്യമല്ലായിരുന്നുവെങ്കില് കുടുംബക്കാരെല്ലാം ഒന്നിച്ചെത്തി ഇന്നലത്തെ ഹാപ്പി ബര്‍ത്ത് ഡേ ആഘോഷം കെങ്കേമമാക്കിയേനെ.\nനെയ്യാറ്റിന്‍കര പ്ലാമൂട്ടുക്കടയ്ക്കു സമീപം നല്ലൂര്‍വട്ടം ചാങ്ങയില് വിളാകത്ത് വീട്ടില് ഭാര്‍ഗവിയമ്മൂമ്മ നാലു തലമുറകളുടെ കാരണവത്തി കൂടിയാണ്.\nമൂന്നു മക്കളും അവരുടെ ഒന്പതു മക്കളും 11 പേരക്കിടാങ്ങളും ഉള്‍പ്പെട്ടതാണ് കുടുംബം.\nകാഴ്ചയ്ക്കും കേൾവിക്കും ചെറിയപ്രശ്നമൊഴിച്ചാൽ ഈ നാട്ടിന്‍പുറത്തുകാരി അമ്മൂമ്മ സ്ഥിരോത്സാഹിയും സ്വയംപര്യാപ്തയുമാണ്.\nഈ പ്രായത്തിലും അമ്മൂമ്മയുടെ ദിനചര്യകള്‍ക്ക് യാതൊരു മാറ്റവുമില്ല. അതിരാവിലെ എഴുന്നേല്‍ക്കും. സൂര്യനമസ്കാരം പതിവുശീലം.\nതനിക്കാവശ്യമുള്ള വെള്ളം കിണറില് നിന്ന് തന്നത്താന് കോരിയെടുക്കും. മുറ്റമടിക്കലും വീടിനുചുറ്റും വീണുകിടക്കുന്ന ചപ്പും ചവറും വാരിക്കൂട്ടി നശിപ്പിച്ചു കളയലുമെല്ലാം ഇപ്പോഴും ഉഷാറോടെയാണ് അമ്മൂമ്മ ചെയ്യുക.\nഉച്ചയ്ക്ക് ഊണിന് വാഴയില നിര്‍ബന്ധം. കാല്‍നടയായി പത്തു കിലോമീറ്ററിനകത്തെ ക്ഷേത്രങ്ങളില് ചെന്ന് ദര്‍ശനം നടത്തിയിട്ടുള്ള അമ്മൂമ്മ ഇപ്പോള് യാത്ര ചെയ്യുന്നത് പേരക്കിടാവിനൊപ്പം ബൈക്കിലാണ്.\nനാട്ടിലെ ഉത്സവങ്ങള് കാണാന് പോയിട്ടുള്ള തിളക്കമാര്‍ന്ന ഓര്‍മ്മകള് അമ്മൂമ്മയില് മായാതെ ബാക്കിയുണ്ട്.\nമക്കളും ചെറുമക്കളുമായി വട്ടത്തിലിരുന്ന് ഓരോരോ കാര്യങ്ങള് ചെറുചിരിയോടും ചിലപ്പോഴൊക്കെ ദീര്‍ഘനിശ്വാസത്തോടും കൂടി പങ്കിടുന്പോള് അമ്മൂമ്മ ആവര്‍ത്തിക്കുന്ന വാചകത്തിന് വല്ലാത്ത ഹൃദ്യതയാണ് ഞാന് ഭാഗ്യവതിയാണ് മക്കളേ….\nമുഖം നിറഞ്ഞ പ്രസന്നതയോടെ മാത്രം സദാ കാണുന്ന ഭാര്‍ഗവി അമ്മൂമ്മയ്ക്കാണ് ഈ കുടുംബത്തില് ഏറ്റവും പ്രായം കുറവ് എന്ന് തോന്നിപ്പോകും.\nസാനിറ്റൈസറിന്‍റെ കാലികുപ്പിപോലും കാണാനില്ല! രോഗം ക്ഷണിച്ചുവരുത്തി എടിഎമ്മുകള്; പോലീസിന്‍റെ ഭാഗത്തുനിന്ന് ഉള്‍പ്പെടെ കര്‍ശന പരിശോധനകള് നിലച്ചു


കണ്ണൂർ ജില്ലയില് 435 പേര്‍ക്ക് കൂടി കൊവിഡ്; 376 പേര്‍ക്ക് സമ്പര്‍ക്കത്തിലൂടെ - Kannur Varthakal Online\nകണ്ണൂർ :ജില്ലയില് 435 പേര്‍ക്ക് ഇന്ന് (സപ്തംബര് 26) കൊവിഡ് ബാധ സ്ഥിരീകരിച്ചു. 376 പേര്‍ക്ക് സമ്പര്‍ക്കം മൂലമാണ് രോഗബാധ. 40 പേര് ഇതര സംസ്ഥാനങ്ങളില് നിന്ന് എത്തിയവരും 19 പേര് ആരോഗ്യ പ്രവര്‍ത്തകരുമാണ്.\nഇതോടെ ജില്ലയില് ഇതുവരെ റിപ്പോര്‍ട്ട് ചെയ്യപ്പെട്ട കൊവിഡ് പോസിറ്റീവ് കേസുകള് 9890 ആയി. ഇവരില് 148 പേര് ഇന്നലെ രോഗമുക്തി നേടി. അതോടെ രോഗം ഭേദമായവരുടെ എണ്ണം 6086 ആയി. കൊവിഡ് ബാധിച്ച് മരിച്ച 40 പേര് ഉള്‍പ്പെടെ 86 കൊവിഡ് പോസിറ്റീവ് രോഗികള് മരണപ്പെട്ടു. ബാക്കി 3283 പേര് ചികില്‍സയിലാണ്. ഇവരില് 2321 പേര് വീടുകളിലും ബാക്കി 962 പേര് വിവിധ ആശുപത്രികളിലും സിഎഫ്എല്‍ടിസികളിലുമായാണ് ചികില്‍സയില് കഴിയുന്നത്.


Emalayalee.com - ടി.പി. വധശ്രമക്കേസ്: അക്രമികള് ഉപയോഗിച്ച വാഹനം പിടിച്ചെടുത്തു\nടി.പി. വധശ്രമക്കേസ്: അക്രമികള് ഉപയോഗിച്ച വാഹനം പിടിച്ചെടുത്തു\nകോഴിക്കോട്: ടി.പി ചന്ദ്രശേഖരനെ വധശ്രമക്കേസില് അക്രമികള് ഉപയോഗിച്ച വാഹനവും ഡ്രൈവറേയും പോലീസ് പിടികൂടി. 2009 ല് നടന്ന ശ്രമത്തില് ടി പിയെ പിന്തുടരാന് ഉപയോഗിച്ച വാഹനം ഇപ്പോഴത്തെ ഉടമ തന്നെ പോലീസില് ഹാജരാക്കുക ആയിരുന്നു. വാഹനം ഓടിച്ച സന്തോഷിനെയും പോലീസ് കസ്‌റ്റഡിയില് എടുത്തു.\nവാഹനം കസ്‌റ്റഡിയിലെടുക്കാഞ്ഞതിനാല് കേസില് കുറ്റപത്രം സമര്‍പ്പിക്കുന്നത് പോലീസ് നീട്ടിവെച്ചിരുന്നു. കേസിനാസ്‌പദമായ സംഭവത്തിന് ശേഷം പലരുടെ കൈകളിലായി വാഹനം മറിഞ്ഞു പോയതാണ് ഇത് കണ്ടെത്താന് വൈകിയത്. ചോമ്പാല പൊലീസ് റജിസ്‌റ്റര് ചെയ്‌ത കേസില് 2009 ആഗസ്‌റ്റില് ഗൂഡാലോചനയും തുടര്‍ന്ന് സെപ്‌റ്റംബര്, ഒകേ്‌ടാബര് മാസങ്ങളിലായി ഒരു ഡസനോളം പ്രാവശ്യം വധശ്രമവും നടന്നുവെന്നാണ് രജിസ്‌റ്റര് ചെയ്‌തിരുന്നത്. ടിപി വധക്കേസില് ഉന്നതരുടെ പങ്ക് അറിയാന് സിബിഐ അന്വേഷണം വേണമെന്ന് കഴിഞ്ഞ ദിവസം ആര് എംപി നേതാക്കളും ടിപിയുടെ ഭാര്യ രമയും സര്‍ക്കാരിനോട് ആവശ്യപ്പെട്ടിരുന്നു.


man arrested in rape case | വിധവയായ വീട്ടമ്മയെ സിയാദ് ബലാത്സംഗം ചെയ്തത് വീട്ടിൽ മറ്റാരും ഇല്ലാത്ത തക്കം നോക്കി; പൊലീസിന് പരാതി നൽകിയത് ഭീഷണിപ്പെടുത്തി പീഡനം തുടർന്നതോടെ; ഈരാറ്റുപേട്ട പൊലീസ് അറസ്റ്റു ചെയ്ത സിയാദ് വീട്ടമ്മയുമായി അടുത്തത് മരിച്ചുപോയ ഭർത്താവിന്റെ സൃഹൃത്ത് ചമഞ്ഞെത്തി - MarunadanMalayalee.com\nJuly 10, 201908:20 PM IST Permalink\nഈരാറ്റുപേട്ട: ഭർത്താവിന്റെ സുഹൃത്താണെന്ന് വിശ്വസിപ്പിച്ച് വിധവയുമായി അടുപ്പംകൂടി പീഡിപ്പിച്ച പട്ടിതമ്പി എന്ന പേരിൽ അറിയപ്പെടുന്ന ഈരാറ്റുപേട്ട വട്ടക്കയം സിയാദ് (47) പൊലീസ് പിടിയിൽ. പൂഞ്ഞാർ നടുഭാഗം പനിച്ചിക്കാപ്പാറ സ്വദേശിനിയുടെ പരാതിയിലാണ് ഇയാളെ ഈരാറ്റുപേട്ട പൊലീസ് അറസ്റ്റുചെയ്തത്. ഇവരുടെ ഭർത്താവ് വർഷങ്ങൾക്ക് മുമ്പ് മരണമടഞ്ഞിരുന്നു.\nഭർത്താവ് മരിച്ച ശേഷം ഇയാൾ യുവതിയുമായി സൗഹൃദത്തിലാവുകയായിരുന്നു. ഭർത്താവിന്റെ സുഹൃത്തെന്ന് പരിചയപ്പെടുത്തി ഇവരുമായി ബന്ധം സ്ഥാപിച്ച ഇയാൾ പിന്നീട് ഇവരുടെ കുടുംബത്തിന്റെ സംരക്ഷകൻ ചമഞ്ഞാണ് നാട്ടിൽ വിലസിയിരുന്നത്. മറ്റാരുമില്ലാതിരുന്ന സമയത്ത് തന്റെ വീട്ടിൽ വച്ച് സിയാദ് തന്നെ ബലാൽസംഗം ചെയ്തെന്നും പിന്നീട് ഇതു പുറത്തുപറയുമെന്ന് ഭീഷിണിപ്പെടുത്തി വാഗമണ്ണിൽ വിളിച്ചുവരുത്തിയെന്നും ഇവിടെ വച്ചും പീഡിപ്പിച്ചെന്നുമാാണ് യുവതി പൊലീസിൽ നൽകിയട്ടുള്ള മൊഴി.\nപിന്നീടും സിയാദ് ഇക്കാര്യം പറഞ്ഞ് ഭീഷണിപ്പെടുത്തിയെങ്കിലും യുവതി വഴങ്ങിയില്ല. മാത്രമല്ല പുരയിടത്തിന്റെ ആധാരം പണയപ്പെടുത്താൻ നൽകണമെന്ന് ആവശ്യപ്പെടുകയും ചെയ്തിരുന്നു. സിയാദിന്റെ ഭീഷണി കാരണം ഇവർ നാട്ടിൽ നിന്നും മാറി തീക്കോയിയിൽ ഉള്ള ഒരു സ്ഥാപനത്തിൽ ജോലിയിൽ പ്രവേശിച്ചിരുന്നു. ഇതുമനസ്സിലാക്കി ഇയാൾ കഴിഞ്ഞ മാസം 9-ാം തീയതി ജോലിചെയ്യുന്ന സ്ഥാപനത്തിലെത്തി യുവതിയെ കയറിപ്പിടിക്കുകയും വസ്ത്രങ്ങൾ വലിച്ചുകീറുകയും ചെയ്തിരുന്നു. തുടർന്നാണ് വീട്ടമ്മ ഇയാളിൽ അനുഭവിക്കേണ്ടിവന്ന പീഡനങ്ങൾ സംബന്ധിച്ച് പൊലീസിൽ പരാതിയുമായി എത്തിയത്. ഇവരുടെ മകൻ ബാംഗ്ലൂരിൽ നിന്നാണ് പഠിക്കുന്നത്.\nസഹായിക്കാൻ പറയത്തക്ക ബന്ധുക്കളാരും ഇല്ലന്നുള്ള തിരിച്ചറിവിൽ യുവതി പരാതിയുമായി പൊലീസിനെ സമീപിക്കില്ലന്നുള്ള ഉറപ്പിലാണ് ഇയാൾ അക്രമത്തിനും മറ്റും തയ്യാറായതെന്നാണ് പൊലീസ് നിഗമനം. സംഭവശേഷം ഒളിവിൽപ്പോയിരുന്ന ഇയാളെ ഇന്ന് രാവിലെയാണ് പൊലീസ് കസ്റ്റഡിയിൽ എടുത്തത്. ഈരാറ്റുപേട്ട പൊലീസ് ഇൻസ്പെക്ടർ ബൈജുകമാർ, എഎസ്‌ഐമാരായ ഷാബുമോൻ ജോസഫ്, ബിജുമോൻ, സിപിഒ ഷെറിൻ എന്നിവർ ചേർന്നാണ് കേസ്സിൽ അന്വേഷണം നടത്തി പ്രതിയെ അറസറ്റുചെയ്തത്. സിയാദിനെ കോടതിയിൽ ഹാജരാക്കി റിമാന്റ് ചെയ്തു.


Gautham Menon-Mohanlal Movie On The Gautham Menon-Mohanlal Movie On The Cards? Card Gautham Menon-Mohanlal Movie On The Cards?s? - Malayalam Filmibeat\nമോഹന്‍ലാലും ഗൗതം മേനോനും ഒന്നിക്കുന്നു\n| Updated: Wednesday, July 27, 2016, 14:11 [IST]\nമോഹന്‍ലാലും ഗൗതം മേനോനും ഒന്നിക്കുന്നതായി റിപ്പോര്‍ട്ടുകള്. നടന് അശ്വനിന് മാത്യുവാണ് ഇരുവരും ഒന്നിക്കുന്നതുമായി ബന്ധപ്പെട്ട് സൂചന നല്‍കിയത്. ഗൗതം മേനോനൊപ്പം നില്‍ക്കുന്ന ഫോട്ടോയും അശ്വിന് ഫേസ്ബുക്കില് പോസ്റ്റ് ചെയ്തിട്ടുണ്ട്. ചിത്രവുമായി ബന്ധപ്പെട്ട് ഉടന് വെളിപ്പെടുത്തലുണ്ടാകുമെന്നും അശ്വിന് പറയുന്നുണ്ട്.\nമോഹന്‍ലാലിനെ വച്ച് സിനിമ ഒരുക്കാനുള്ള ആഗ്രഹം ഗൗതം മേനോന് മുമ്പും പറഞ്ഞിട്ടുണ്ട്. 2008ല് സംവിധാനം ചെയ്ത വാരണമായിരം എന്ന ചിത്രത്തില് സൂര്യയുടെ അച്ഛന്റെ വേഷം അവതരിപ്പിക്കാനായി മോഹന്‍ലാലിനെയാണ് ആദ്യം തീരുമാനിച്ചിരുന്നത്. എന്നാല് പലകാരണങ്ങളാലും ആ ആഗ്രഹം നടക്കാതെ വരികയായിരുന്നു.\nറിപ്പോര്‍ട്ടുകള് സത്യമാണെങ്കില് ഗൗതം മേനോന്റെ പുതിയ ചിത്രത്തില് മോഹന്‍ലാല് നായക വേഷം അവതരിപ്പിക്കും.\nനടന് അശ്വിന് മാത്യൂവാണ് ഇതേ കുറിച്ച് സൂചന നല്‍കിയത്. അശ്വിന് മാത്യുവിന്റെ ഫേസ്ബുക്ക് പോസ്റ്റ് കാണൂ..\nനേരത്തെ മോഹന്‍ലാല് ചിത്രത്തിന് അശ്വിന് തിരക്കഥ എഴുതുന്നതായി വാര്‍ത്തകള് വന്നിരുന്നു. പുതിയ ചിത്രവുമായി ബന്ധപ്പെട്ട് അശ്വിന് മോഹന്‍ലാലുമായി കൂടി കാഴ്ച നടത്തിയതായും കേള്‍ക്കുന്നുണ്ട്.\nചിത്രത്തെ കുറിച്ചുള്ള ഔദ്യോഗിക പ്രഖ്യാപനം ഉടന് ഉണ്ടാകുമെന്ന് പ്രതീക്ഷിക്കാം.\nRead more about: malayalam film tamil film actor mohanlal gautham menon മലയാളം സിനിമ നടന് മോഹന്‍ലാല് ഗൗതം മേനോന്\nGautham Menon-Mohanlal Movie On The Cards?


Ente Malayalam: പത്താം ക്ലാസ്സുകാരന്\nകിനിഞ്ഞു കത്തുന്ന വിളക്കിന്റെ വെളിച്ചത്തില് പുസ്തകത്തിനു മുന്‍പിലിരിക്കുന്ന കുപ്പിവിളക്കിനെത്തന്നെ ഏറെ നേരമായി നോക്കിയിരുക്കുകയായിരുന്നു.തീനാളത്തിന്റെ മേലെ അറ്റത്തു നിന്നും പൊങ്ങുന്ന പുക മച്ചിലെവിടെയാവും മുട്ടുന്നത്?കഴിഞ്ഞ തവണ തീര്‍ന്ന മഷിക്കുപ്പിയാണു ഇപ്പോള് വിളക്കായി മുന്‍പിലിരിക്കുന്നത്.അതിനു മുമ്പത്തെ "ചെല്‌പ്പാര്‍ക്കു" തീര്‍ന്നപ്പോള് പ്രത്യേകം പറഞ്ഞു മേടിപ്പിച്ചതായിരുന്നു "ക്യാമല് ഇങ്ക്". നല്ല ചന്തമുള്ളോരു കുപ്പി, കണ്ടപ്പോഴെ തീരുമാനിച്ചിരുന്നു, ഇവനെ വിളക്കുകുപ്പിയാക്കാണമെന്ന്.ഒരു വിധത്തിലഴുതി മഷി തീര്‍ക്കുകയായിരുന്നു.സൈക്കിളുകടക്കാരന് തന്ന വാല്‍റ്റുകുറ്റിയാണു വിളക്കിന്റെ നാക്ക്. പഴയ കൈലിത്തുണിയുടെ ശിഷ്ടം, തിരിയും.പുക കുറയ്ക്കാന് പല പണികളും നോക്കി. മണ്ണെണ്ണയില് ഉപ്പുതരികളിട്ടും, ഇത്തിരി വെളിച്ചെണ്ണയിട്ടും പുകയുടെ കട്ടി കുറയ്ക്കാം. പുകയെക്കാള് ശല്യം വണ്ടന്മാരാണു. മഴ പൈയാനുള്ള ഭാവമുണ്ടെങ്കില് ഈയലും.ക്ലോക്കില് ഒന്‍പതടിച്ചു.ട്യൂബ് ലൈറ്റുകള് മിന്നിത്തെളിഞ്ഞു.ഇന്നത്തെ പവര്‍ക്കട്ടു കഴിഞ്ഞു.ചെറിയൊരു നൈരാശ്യത്തോടെയവന് വിളക്കൂതി കെടുത്തിയിട്ടു ജിയോഗ്രഫി പുസ്തകത്തിന്റെ ആഴങ്ങളിലേക്ക് ഊളിയിട്ടു.\nകഥ മനോഹരം. നേരത്തേ ഇതൊന്നും കാണാനായില്ലായിരുന്നു.--------------അതിനു മുമ്പത്തെ "ചെല്‌പ്പാര്‍ക്കു" തീര്‍ന്നപ്പോള് പ്രത്യേകം പറഞ്ഞു മേടിപ്പിച്ചതായിരുന്നു "ക്യാമല് ഇങ്ക്". നല്ല ചന്തമുള്ളോരു കുപ്പി, കണ്ടപ്പോഴെ തീരുമാനിച്ചിരുന്നു, "ഇവനെ മഷിക്കുപ്പിയാക്കാണമെന്ന്."ഒരു വിധത്തിലഴുതി മഷി തീര്‍ക്കുകയായിരുന്നു.-----------------ഇവിടെ എന്തോ ഒരു പിശകുണ്ടോ? ഇല്ലേ?\nFri Jun 10, 05:54:00 AM EDT\nഅനില്,ഊപ്സ്...!! തിരുത്തിയിട്ടുണ്ട്. മാങ്ങയെ വീണ്ടും മാങ്ങയാക്കിയ മാതിരി ഒരു narration error..ചൂണ്ടിക്കാണിച്ചതിനു നന്ദി.--ഏവൂരാന്\nFri Jun 10, 07:42:00 AM EDT\nഎവൂരാനെ... എനീക്കീകഥ നന്നായി ഇഷ്ടപ്പെട്ടു\nFri Jun 10, 07:50:00 AM EDT\nകൊള്ളാം... നല്ല കഥ..ലൊക്കേഷന് ദുബായ് ആണോ? അതോ കേരളമോ ഏവൂ??\nFri Jun 10, 09:47:00 AM EDT\nവിശ്വാകാരം, നന്ദി. കലേഷ്,കഥയുടെ ലൊക്കേഷന് നമ്മുടെയെല്ലാം സ്വന്തമായ കേരളമാണു. "നദ്യാമൊഴുകുന്ന കാഷ്ഠങ്ങള് പോലെ" കഴിഞ്ഞ കുറേ വര്‍ഷങ്ങളായി ഒഴുകി ഞാനടിഞ്ഞിരിക്കുന്നതു പെന്‍സില്‍വേനിയയിലാണു. പിന്നെ, കലേഷിനൊടു ഞാന് ഇവിടെ ഒരു ചെറിയ കാര്യം സംശയരൂപേണ ചോദിച്ചിരുന്നു. കണ്ടു കാണില്ല ഇതു വരെ എന്നു തോന്നുന്നു.--ഏവൂരാന്.\nSat Jun 11, 10:57:00 AM EDT\nഎവൂ, ക്ഷമിക്കുക. ഞാന് അത് കണ്ടിരുന്നില്ല. അനിലിന്റെ പോസ്റ്റിനു അനുബന്ധമായിട്ട് ഞാന് ഒരു ബ്ലോഗ് വിശദമായി എഴുതിയിട്ടുണ്ട്. നന്ദി...\nSun Jun 12, 06:36:00 AM EDT


ആനക്കൊലകൾ | elephant death\nഇനിയൊരിക്കലും ഈ വിധത്തിൽ കാട്ടാനകളെ ഇടിച്ചുചതച്ചു കൊന്നുകൂടാ. ഈ ഭൂമിയിൽ മനുഷ്യർക്കു മാത്രമല്ല ജീവിക്കാനുള്ള അവകാശം\nമൂന്നാറിൽ ഇപ്പോൾ നടന്ന ആനക്കൊലയെ സാധാരണരീതിയിൽ നിസ്സാരമാക്കിക്കളയരുത്. മുറിവേറ്റതിനാലോ രോഗബാധയാലോ തീറ്റയും വെള്ളവും തേടി ഇറങ്ങിവരുന്ന ആനയെ നാട്ടുകാരിൽ നിന്ന് രക്ഷിക്കേണ്ടത് വനപാലകരുടെ കടമയാണ്. അവർക്കതു സാധിച്ചില്ലെങ്കിൽ നാട്ടുകാർ കല്ലെറിഞ്ഞും തീയെറിഞ്ഞും വേലികളിൽ വൈദ്യുതി പ്രവഹിപ്പിച്ചും ഇതാ പുതിയ രീതിയിൽ ജെ.സി.ബി.കൊണ്ട് ഇടിച്ചു ചതച്ചും ആനയെക്കൊല്ലും. ഇതിൽ ആർക്കും വലിയ അല്ലലൊന്നും കാണാറില്ല. പതിവുരീതിയിൽ ഒരു കേസെടുക്കും. കുറച്ചുനാളത്തെ ശിക്ഷയ്ക്കും ഒരു സാധാരണ പിഴയൊടുക്കലിനും ശേഷം അവർ കൂടുതൽ ഊർജസ്വലരായി പുറത്തിറങ്ങിവരും.\nകഴിഞ്ഞ രണ്ടു വർഷങ്ങളിൽ തന്നെ എത്ര ആനകൾ കൊല്ലപ്പെട്ടു എന്ന കണക്കു നോക്കുക. സംരക്ഷിതമൃഗമായ ഇവനെ ഏതു വിധേനയും കൊല്ലാൻ യാതൊരു കൂസലുമില്ല നാട്ടുകാർക്ക്. കാരണം അവർക്കു തുണയായി ജനനേതാക്കളുണ്ട്. എം.എൽ.എ.മാരുണ്ട്. കാട്ടാനയെ മാത്രമല്ല നാട്ടാനയെയും എന്തിനെയും കല്ലെറിഞ്ഞു രസിക്കാനും വിരട്ടാനും നാട്ടുകാരുണ്ട്.\nകാട് വന്യമൃഗങ്ങളുടേതാണ്. അവിടെ തീറ്റയും വെള്ളവും കുറയുമ്പോൾ പച്ചപ്പ് ഉള്ളിടം തേടിയിറങ്ങുക മൃഗങ്ങളുടെ രീതിയാണ്. അവർക്ക് വനഭൂമി, പ്ളാന്റേഷൻ, ഇ.എഫ്.എൽ., പട്ടയഭൂമി, െെകയേറ്റഭൂമി, കുരിശുനാട്ടിയ ഭൂമി എന്നൊന്നും വേർതിരിച്ചറിയാനുള്ള വിദ്യാഭ്യാസവും രാഷ്ട്രീയബോധവുമില്ലല്ലോ.\nഇവിടെ വൈൽഡ് ലൈഫ് ബോർഡ് എന്നൊരു പ്രസ്ഥാനമുണ്ട്. ഞങ്ങൾ നാമമാത്ര പ്രതിഷ്ഠിതരാണ്. സർക്കാരും വനംവകുപ്പും വിദഗ്‌ധരും ഈ രംഗത്ത് പരിശീലനമുള്ളവരും ഒന്നിച്ചിരുന്ന് തീരുമാനമെടുക്കാനുള്ള വിഷയമാണിത്. ഇനി വൈകിക്കൂടാ. ഇനിയൊരിക്കലും ഈ വിധത്തിൽ കാട്ടാനകളെ ഇടിച്ചുചതച്ചു കൊന്നുകൂടാ.\nഈ വിധത്തിലുള്ള ക്രൂരതകൾ ആവർത്തിക്കാതിരിക്കാൻ ഉടൻ നടപടിയെടുക്കേണ്ടതാണ്. ഈ ഭൂമിയിൽ മനുഷ്യർക്കു മാത്രമല്ല ജീവിക്കാനുള്ള അവകാശം. നാട്ടാനകളെപ്പറ്റി പിന്നീട് എഴുതാം. വീണ്ടും വീണ്ടുമെഴുതിത്തളർന്ന കഠിന ദുഃഖത്തിന്റെ കഥകളാണവ. ആദ്യം കാട്ടാനകളുടെ പ്രശ്നത്തിൽ തീരുമാനമാവട്ടെ.


വ്യാഖ്യാനം, അതിവ്യാഖ്യാനം - Sayahna\nവിശ്വവിഖ്യാതനായ കലാനിരൂപകന് ആര്‍നൊള്‍റ്റ് ഹൗസറുടെ ഒരു ഗ്രന്ഥത്തില് സാഹിത്യസൃഷ്ടികളിലോ ദാര്‍ശനികപ്രബന്ധങ്ങളിലോ ഇല്ലാത്ത മാനങ്ങള് കണ്ടെത്തുന്ന നിരൂപകരെക്കുറിച്ചു പ്രസ്താവങ്ങളുണ്ട്. ഓര്‍മ്മ നല്കുന്ന ബലം അവലംബിച്ചുകൊണ്ട് അവ ഇവിടെ കുറിച്ചിടട്ടെ. ഫ്രഞ്ച് തത്ത്വചിന്തകന് ബര്‍ഗ്സോങ്ങിന്റെ ദര്‍ശനത്തെക്കുറിച്ചു ബര്‍നാഡ്ഷാ ചില വിശദീകരണങ്ങള് നല്കിയപ്പോള് തന്റെ ഗ്രന്ഥങ്ങളില് അവയ്ക്കൊന്നും സ്ഥാനമില്ലെന്ന് ആ തത്ത്വജ്ഞാനി പറഞ്ഞു. അപ്പോള് ഷാ മറുപടി നല്കിയത്: “ചങ്ങാതീ, നിങ്ങള് നിങ്ങളുടെ തത്ത്വചിന്തയെക്കുറിച്ചു മനസ്സിലാക്കിയതിനേക്കാള് കൂടുതലായി ഞാന് മനസ്സിലാക്കിയിട്ടുണ്ട്” എന്നാണ്. സ്പെയിനില് ഊനാമുനോ എന്ന തത്വചിന്തകനുണ്ടായിരുന്നു. “ഡോണ് ക്വിക്സോട്ട്” എന്ന നോവലെഴുതിയ തെര്‍വാന്‍റസിനു തന്റെ കഥാപാത്രമായ ഡോണ്‍ക്വിക്സോട്ടിനെ വേണ്ടപോലെ മനസ്സിലായിട്ടില്ലെന്ന് ആ സ്പാനിഷ് ദാര്‍ശനികന് അഭിപ്രായപ്പെട്ടു. “ഇത് എന്റെ ചിത്രമല്ല” എന്ന് ഒരാള് ചിത്രം വരച്ചയാളിനോടു പറഞ്ഞപ്പോള് “നിങ്ങള് എങ്ങനെയാണോ അതില്‍ക്കവിഞ്ഞ് ഈ ചിത്രത്തിനു നിങ്ങളോടു സാദൃശ്യമുണ്ടെ”ന്നു ചിത്രകാരന് മറുപടി നല്‍കി. ടേണറെക്കുറിച്ചു റസ്കിന് എഴുതിയതൊക്കെ ശരിയോ തെറ്റോ എന്ന് ആലോചിക്കേണ്ടതില്ല എന്നായിരുന്നു ഓസ്കര് വൈല്‍ഡിന്റെ മതം. കലാകാരന് സമ്മതിച്ചാലും ഇല്ലെങ്കിലും കലാസൃഷ്ടികളില് നൂതനമാനങ്ങള് കാണുന്നവനാണ് നിരൂപകന് എന്നാണ് ഇതിന്റെയൊക്കെ അര്‍ത്ഥം. ഈ മാനദര്‍ശനത്തെയാണ് അല്ലെങ്കില് അര്‍ത്ഥപ്രദര്‍ശനത്തെയാണ് ഇറ്റലിയിലെ നോവലിസ്റ്റും ബോലോന്യാ (Bologna) സര്‍വകലാശാലയില് സീമിയോട്ടിക്സ് പ്രഫെസറുമായ ഉമ്പര്‍ടോ എകോ (Umberto Eco) Over-interpretation എന്നു വിളിക്കുന്നത് Over-interpretation എന്ന ഇംഗ്ലീഷ് പദത്തിന് അതിവ്യാഖ്യാനമെന്നോ അവിവിരണമെന്നൊ ഭാഷാന്തരീകരണം നല്കാം. നിരൂപകന്റെ മുമ്പിലിരിക്കുന്ന രചനയ്ക്കു (ടെക്സ്റ്റ് എന്ന് എകോ) അയാള് കൊടുക്കുന്ന വ്യാഖ്യാനം അല്ലെങ്കില് അതിവ്യാഖ്യാനം എന്നതിനെക്കുറിച്ചുള്ള വിശിഷ്ടമായ ഗ്രന്ഥമാണ് Umberto Eco, Inetpretation Over iterpretation എന്നത്. ഇതു നിരൂപണസാഹിത്യത്തിലെ ഒരു നാഴികക്കല്ലായി മാറിയിരിക്കുന്നു. (Umberto Eco with Richard Rorty, Jonathan Cullor and Christine Brooke-Rose. Edited by Stefan Collini, Cambridge Univ., Special price for India Rs.295.) കേയിംബ്രിജ്ജില് എകോ നടത്തിയ മൂന്നു പ്രഭാഷണങ്ങളും അവയ്ക്കു മൂന്നു ധിഷണശാലികള് നല്കിയ മറുപടികളും അവയ്ക്കുള്ള എകോയുടെ മറുപടിയും ഉള്‍ക്കൊള്ളുന്നു ഈ ഗ്രന്ഥം.\nഎകോയുടെ പ്രഭാഷണങ്ങളിലേക്കു കടക്കുന്നതിനുമുന്‍പു പൂര്‍വപീഠിക എന്ന നിലയില് “ഡികണ്‍സ്ട്രക്സ്ഷന്” എന്ന ചിന്താപദ്ധതിയെക്കുറിച്ചു ചിലതു പറയേണ്ടിയിരിക്കുന്നു. ഫ്രഞ്ച് തത്ത്വചിന്തകന് ഷാക്ദെറീദയാണ് ഇതിന്റെ ഉദ്ഘോഷകന്. എഴുത്തുകാരന് എന്തു സൃഷ്ടിക്കുന്നുവെന്നു വിചാരിക്കുന്നുവോ അതില്‍നിന്നു വിഭിന്നമായ കഥയാണ് രചന പറയുന്നത് എന്ന് അദ്ദേഹം കരുതുന്നു. വേറൊരുരത്തില് ഈ ആശയം ആവിഷ്കരിക്കാം. രചനയ്ക്ക് ഒരര്‍തഥമുണ്ട് എന്നു കരുതുന്നതു ശുദ്ധമായ ഭോഷ്കാണ്. കാരണം ഭാഷ എന്ന പഞ്ജരത്തിനകത്ത് അര്‍ത്ഥമില്ല എന്നതുതന്നെ. ഭാഷയെന്നു പറഞ്ഞാല് വിഭിന്നതയാണ്. ശബ്ദത്തിന്റെ (ഒച്ചയെന്ന അര്‍ത്ഥത്തില്) വിഭിന്നതകള് മാത്രമാണ് അര്‍ത്ഥമുണ്ടാക്കുന്നത്. ഉദാഹരണം Pin, Pen.അങ്ങനെ രചനയും അര്‍ത്ഥവും തമ്മിലുള്ള ബന്ധത്തെ ദെറീദ ഛേദിച്ച് എറിയുന്നു. രചനയിലെ ഭാഷയിലൂടെ കടന്നു ഭാഷാപരമല്ലാത്ത സാരാംശത്തിലേക്ക് — അര്‍ത്ഥത്തിലേക്ക് — ചെല്ലാനാവില്ല എന്നു ദെറീദ സ്ഥാപിക്കുന്നു. അപ്പോള് എന്താണ് ചെയ്യേണ്ടത്? ഒരിക്കലും സാകല്യാവസ്ഥയിലുള്ള അര്‍ത്ഥത്തില് ചെല്ലാനാവില്ലെങ്കിലും വ്യാഖ്യാനങ്ങളില് — അതിവ്യാഖ്യാനങ്ങളില് — സ്വതന്ത്രവിഹാരം നടത്തുകയാണു വേണ്ടത്. അതിനു ദെറീദ വായനക്കാരെ ആഹ്വാനം ചെയ്യുന്നു. രചനയെ തകര്‍ക്കണം. വികേന്ദ്രീകരണം. തകര്‍ക്കലും വികേന്ദ്രീകരിക്കലും എന്താണെന്നു സംശയം ജനിപ്പിക്കുന്നുണെങ്കില് — അപഗ്രഥിക്കല് എന്ന പദം ആയിക്കൊള്ളട്ടെ. അമ്മട്ടില് അപഗ്രഥിച്ച് അപഗ്രഥിച്ചു ചെല്ലുമ്പോള് ധാതുക്കളെ വരെ അപഗ്രഥിക്കേണ്ടിവരും. ആ സന്ദര്‍ഭത്തില് അന്യോന്യ വിരുദ്ധങ്ങളെങ്കിലും ആധിക്യമുള്ള അര്‍ത്ഥങ്ങള് വെളിപ്പെട്ടുവരും. ദെറീദയുടെ ഈ സിദ്ധാന്തം പിന്തിരിപ്പനാണെന്ന് അല്പജ്ഞാനായ എനിക്കു പറയാന് എന്തധികാരം? എങ്കിലും അങ്ങനെ പറഞ്ഞുകൊള്ളട്ടെ. കലയുടെ രാമണീയകത്തെ വൈരൂപ്യമാക്കുന്നു ഇത് എന്നതു നമുക്കു മറക്കാം. മേശയെ കണ്ടാല് മേശ എന്ന വസ്തുവായി അതിനെ പരിഗണിച്ച് ആശയങ്ങള് ആവിഷ്കരിച്ചുകൂടെ? മേശയെ മോളിക്യൂളായും ആറ്റമായും, ആറ്റത്തെ ഇലക്ട്രോണായും പ്രോട്ടോണായും കണ്ടേ തീരൂ എന്നുണ്ടോ? ദെറീദ മേശയെ മേശയായി കാണുന്നില്ല; ഇലക്ട്രോണായും പ്രോട്ടോണായും കണ്ട് അവ വിഭിന്നത ആവഹിക്കുന്നു എന്നു പ്രഖ്യാപിക്കുകയാണ്.\nദെറീദയുടെയും അദ്ദേഹത്തിന്റെ സ്വാധീനശക്തിയില് അമര്‍ന്ന ചില അമേരിക്കന് നിരൂപകരുടെയും സിദ്ധാന്തങ്ങള് ശരിയാണെന്നു കരുതി അനന്തങ്ങളായ അര്‍ത്ഥങ്ങള് രചനകളില്‍നിന്ന് ഉല്‍പ്പാദിപ്പിക്കുന്ന രീതിയെ എകോ നിന്ദിക്കുന്നു. വ്യാഖ്യാനങ്ങള്‍ക്ക് അതിരുണ്ട്. അതിവ്യാഖ്യാനങ്ങളെ നിരാകരിക്കുകയും വേണം. ഇതാണ് അദ്ദേഹത്തിന്റെ നിലപാട് Interpretation and History എന്നാണ് ആദ്യത്തെ പ്രഭാഷണത്തിന്റെ പേര്. ഭാഷയിലെ നിഗൂഢാര്‍ത്ഥങ്ങളെ കണ്ടുപിടിക്കുനവരുടെ ദീര്‍ഘചരിത്രത്തെ പ്രതിപാദിക്കുകയാണ് അതില്. പണ്ട് കാലിഫ് ആജ്ഞാപിച്ചു അലക്സാണ്ട്റിയയിലെ ഗ്രന്ഥശാല നശിപ്പിക്കണമെന്ന്. കാരണമുണ്ടായിരുന്നു ആ നശിപ്പിക്കലിന്. ഒന്നുകില് ഖുറാനില് പറയുന്ന കാര്യങ്ങളേ ഗ്രന്ഥങ്ങളിലുള്ളു. അപ്പോള് ആ ഗ്രന്ഥങ്ങള് പ്രയോജനരഹിതങ്ങളായിത്തീരുന്നു. അല്ലെങ്കില് ഖുറാനിലുള്ളവയില്‍നിന്നു വിഭിന്നമായിട്ടാവും ഗ്രന്ഥങ്ങളില് പലതും പറഞ്ഞിരിക്കുക. അങ്ങനെയാനെങ്കില് അവ തെറ്റാണ്; ദോഷജനകമാണ്. ഇവിടെ കാലിഫിനു സത്യമെന്തെന്ന് അറിയാം. അതിന്റെ അടിസ്ഥാനത്തില് അദ്ദേഹം ഗ്രന്ഥങ്ങളുടെ മൂല്യം നിര്‍ണയിച്ചു. പക്ഷേ, പിന്നീടുള്ളവര് തങ്ങള്‍ക്കറിയാന് പാടില്ലാത്ത സത്യത്തെയാണ് ഗ്രന്ഥങ്ങളില് അന്വേഷിച്ചത്.\nജര്‍മ്മനിയിലാണ് ജനിച്ചതെങ്കിലും അമേരിക്കയില് ചെന്നു താമസമാക്കിയ ഹാര്‍ട്മാന് എന്ന നിരൂപകന്, രചനയോടു നിരൂപകന് സത്യസ്ന്ധത പുലര്‍ത്തണം, അതിനെ വ്യാഖ്യാനിക്കണം. തന്നെയും വ്യാഖ്യാനിക്കണം എന്ന് അഭിപ്രായപ്പെട്ടു. നമ്മുടെ ആവശ്യകതകളും കാഴ്ചപ്പാടുകളും എപ്പോഴും മാറികൊണ്ടിരിക്കുന്നതിനാല് പ്രകൃതിയെക്കുറിച്ചു സുനിശ്ചിതമായി ഒന്നും പറയാനാവില്ല എന്നാണ് അദ്ദേഹത്തിന്റെ മതം. അതുപോലെ രചനയെക്കുറിച്ചും നിര്‍ണായകമായി ഒന്നും പ്രസ്താവിക്കാന് കഴിയുകയില്ല. ഹാര്‍ട്മാന്റെ സ്ഥൂലീകരിച്ച, നീതിപഥംവിട്ട വ്യാഖ്യാനങ്ങളെ എകോ വിമര്‍ശിക്കുന്നു രണ്ടാമത്തെ പ്രഭാഷണത്തില്. വേഡ്സ്വര്‍ത്തിന്റെ ലൂസി കാവ്യങ്ങളില് ഒന്നില് കവി ഒരു പെണ്‍കുട്ടിയുടെ മരണം വര്‍ണിക്കുന്നു:\n“I had no human fears\nShe seemedathing that couldnot feel\nWith rocks and stones and trees”\nഇതില് ശവസംസ്കാരത്തോടുബന്ധപ്പെട്ട അര്‍ത്ഥസൂചനകളുണ്ടെന്നു ഹാര്‍ട്മാന് പറയുന്നു (Funeral molifs) അവ രചനയുടെ ഉപരിതലത്തിനു താഴെ മറഞ്ഞിരിക്കുകയാണത്രേ. കവിയുടെ diurnal course എന്ന പ്രയോഗത്തെ die എന്നും urn എന്നും ഹാര്‍ട്മാന് പിരിച്ചെഴുതുന്നു. ദിവസത്തെ സംബന്ധിക്കുന്ന എന്ന അര്‍ത്ഥമുള്ള diurnal എന്ന പ്രയോഗത്തെ മരണത്തോടും (die)ചിതാഭസ്മം വയ്ക്കുന്ന പാത്രത്തോടും (urn) നിരൂപകന് ബന്ധിപ്പിക്കുന്നു. course എന്ന പദത്തിന്റെ ആദ്യകാലത്തെ ഉച്ചാരണം Corpse (ശവം) എന്നായിരുന്നുവെന്നും ചുണ്ടിക്കാണിക്കുന്നു. വേഡ്സ്വര്‍ത്തിന്റെ tress എന്ന വാക്കിലെ അക്ഷരങ്ങള് മാറ്റിമറിച്ചിട്ടാല് tears ആകുമെന്നും ഹാര്‍ട്മാന് എഴുതുന്നു. (ഇത് അത്രകണ്ട് ശരിയല്ലെന്നു ഏകോ). പദങ്ങള് കേള്‍ക്കുമ്പോഴുണ്ടാകുന്ന പ്രത്യക്ഷമായ ശബ്ദസാദൃശ്യമായി കരുതുകയാണ് ഈ നിരൂപകന്) ഇതു ശുദ്ധമായ അസംബന്ധമാണെന്നു പറയാന് എകോ വേണ്ട; നമ്മള് മാത്രം മതി. എങ്കിലും മാന്യനായ എകോ മൃദുലങ്ങളായ വാക്കുകള് പ്രയോഗിച്ചു ഹാര്‍ട്മാടെ മതത്തോടു വിയോജിപ്പു പ്രകടിപ്പിക്കുന്നു.\nഎഴുത്തുകാരനു തന്റെ രചനയുടെ വ്യാഖ്യാതാവായി നില്ക്കാന് അര്‍ഹതയുണ്ടോ എന്നു പരിശോധിക്കുകയാണ് എകോ മൂന്നാമത്തെ പ്രഭാഷണത്തിൽ.രചനയ്ക്കു മുമ്പുള്ള എഴ്ത്തുകാരന്റെ അന്തര്‍ഗതം മനസ്സിലാക്കി അതിനെ വ്യാഖ്യാനിക്കുന്നതു ശരിയല്ലെങ്കിലും നിരൂപകന് നല്കുന്ന ചില വ്യാഖ്യാനങ്ങള് തെറ്റാണെന്നു പറയാന് എഴുത്തുകാരന് അധികാരമുണ്ടെന്ന് എകോ അസന്ദിഗദ്ധമായി പ്രസ്താവിക്കുന്നു “A poet couldnot but be gay”എന്നത്. വേഡ്സ് വര്‍ത്തിന്റെ ഒരു വരിയാണ്. കവിക്ക് ആഹ്ലാദിക്കാതിരിക്കാന് വയ്യ എന്നാണല്ലോ കവിവചനത്തിന്റെ അര്‍ത്ഥം. എന്നാല് gay എന്ന വാക്കിനു സ്വവര്‍ഗാനുരാഗമുള്ള എന്ന അര്‍ത്ഥവുമുണ്ട്. അതുകൊണ്ട് കവിക്കു സ്വ്വവര്‍ഗാനുരാഗമുള്ളവനാകാതെ തരമില്ല എന്ന അര്‍ത്ഥം പറഞ്ഞാലോ”.\nവേഡ്സ് വര്‍ത്ത് അതെഴുതിയപ്പോള് അദ്ദേഹത്തിന്റെ തലച്ചോറില് എന്താശയമുണ്ടായിരുന്നുവെന്ന് എങ്ങനെ പറയാം? ഇമ്മട്ടിലൊക്കെ ചോദിക്കാവുന്നതേയുള്ളു. പക്ഷേ നിരൂപകനു ചെയ്യാവുന്നത് വേഡ്സ് വര്‍ത്തിന്റെ കാലത്ത് ഉണ്ടായിരുന്ന ശബ്ദകോശ സംബന്ധിയായ വ്യവസ്ഥയനുസരിച്ച് അതിന് അര്‍ത്ഥം നല്കുക എന്നതുമാത്രമാണ്. [വേഡ്സ് വര്‍ത്ത് എഴുതുന്ന കാലത്തു ഗെയ് (gay)പദത്തിനു സ്വവര്‍ഗാനുരാഗപരമായ അര്‍ത്ഥമില്ലായിരുന്നു.]\nഈ ലേഖനത്തിന്റെ ആദ്യഭാഗത്ത് എഴുതിയതു പോലെ മൂന്നുപേരാണ് എകോയുടെ വാദങ്ങളെ ഖണ്ഡിക്കുന്നത്. നൂതനമായി ആവിര്‍ഭവിച്ച ഒരു ഗ്രന്ഥത്തിന്റെ സവിശേഷത എന്തെന്നു സൂചിപ്പിക്കാന് മാത്രം ഉദ്ദേശിച്ചിട്ടുള്ള ഈ ലേഖനത്തില് ഓരോ വ്യക്തിയുടെയും ദുര്‍ഗ്രഹങ്ങളായ വാദങ്ങളെ സംഗ്രഹിച്ചുപോലും അവതരിപ്പിക്കാന് വയ്യ.\nആദ്യത്തെ ഖണ്ഡനക്കാരന് ഹോര്‍ടിയാണ്. രചനയ്ക്ക് ഒരു സ്വഭാവം മാത്രമേയുള്ളു. അതു മനസ്സിലാക്കുകയാണ് നിരൂപകന്റെ കടമയെന്ന് എകോ പറയുന്നത് തെറ്റാണെന്നാണ് ഹോര്‍ടിയുടെ വാദം. രചനയില് രഹസ്യാംശങ്ങളെ തേടുന്നത് ശരിയല്ല എന്ന ഏകോയുടെ അഭിപ്രായം അസംബന്ധമാണെന്നുകാണിക്കാന് അദ്ദേഹത്തിന്റെ രണ്ടു നോവലുകളിലും “(The Name of the Rose.” “Foucault’s Pendulum”)രഹസ്യാംശങ്ങളുണ്ടെന്നു ഹോര്‍ടി ചൂണ്ടിക്കാണിക്കുന്നു.\nഹോര്‍ടി പ്രഫെസറാണ്. എകോയെ എതിര്‍ക്കുന്ന കൂലറും പ്രഫസര്‍തന്നെ. രചനകള് അദ്ഭുത പ്രതീതി ഉളവാക്കണമെന്നും അതിവ്യാഖ്യാനം ആ പ്രതീതി ജനിപ്പിക്കുന്നില്ലെങ്കില് അതു ദുഃഖദായകമാണെന്നും പറയുന്ന കൂലര് ഭംഗ്യന്തരേണ അതിവ്യാഖ്യാനത്തെ നീതിമത്കരിക്കുകയാണ്. എകോയുടെ നോവലുകള്‍തന്നെ ആ അദ്ഭുതപ്രതീതി ജനിപ്പിക്കുന്നുവെന്നു പറഞ്ഞു കൂലൂര് അദ്ദേഹത്തിന്റെ വാദങ്ങളെ ഖണ്ഡിക്കുന്നു. റോസ് എന്ന നോവലിസ്റ്റാണ് മൂന്നാമതായി എകോയെ വിമര്‍ശിക്കുന്നത്. രചനകളിലെ റിയലിസത്തെ എല്ലാക്കാലത്തും എതിര്‍ത്തിട്ടുള്ള ഈ നോവലെഴുത്തുകാരി സല്‍മാന് റുഷ്ദിയുടെ The Satanic Verses, കാര്‍ലോസ് ഘേന്തസിന്റെ Terra Nostra യുഗോസ്ലാവിയയിലെ നോവലിസ്റ്റ് പാവിച്ചിന്റെ (Miloraad Pavic) Dictionary of Kazars, മാര്‍കേസിന്റെ A Hundred years of Solitude, തോമസ് പിഞ്ചിന്റെ Gravity’s Rainbow, റോബര്‍ട് കൂവറുടെ The Public Burning, ഏകോയുടെ The Name of the Rose, Foucault’s Pendulum ഇവയെ വാഴ്ത്തി നവീനവും നവീനതരവും നവീനത്വുമായ രചനകള്‍ക്കുള്ള അധീശസ്വഭാവം വ്യക്തമാക്കുന്നു. (പാവിച്ചിന്റെ നോവലും ഈ ലേഖകന് വായിച്ചിട്ടുണ്ട്. അത് അത്രയ്ക്കു കലാഭംഗിയാര്‍ന്നതാണോ എന്നു സംശയമുണ്ട് എനിക്ക്.) അന്യരുടെ രചനകളിലെ ഭംഗിയേറിയ അംശങ്ങളെ സ്വായക്തമാക്കുന്ന റുഷീദി ഘേന്തസിന്റെ Terra Nostra-യില്‍നിന്ന് സ്വന്തമാക്കിയ ഒരു ഭാഗത്തെറോസ് എടുത്തു കാണിക്കുന്നുണ്ട്.) എകോയുടെ വാദങ്ങളെ റോസ് ഖണ്ഡിക്കുന്നില്ലെങ്കിലും മറ്റുകൃതികള്‍ക്കു നല്കുന്ന പ്രശംസയിലൂടെ അവര് അതിവ്യാഖ്യാനം ശരിയെന്നു സ്ഥാപിക്കുകയാണ്.\nഈ മൂന്നുപേര്‍ക്കും എകോ നല്കുന്ന മറുപടി തികച്ചും ഉജ്ജെഅലമാണ് — ധിഷണാശക്തിയുടെ പാരമ്യം അതിലുണ്ടെന്നുപോലും പ്രസ്താവിക്കാന് താന് സന്നദ്ധനാണ്. വസ്തുതകളെ ആവിഷ്കരിക്കുന്ന ഭാഷയ്ക്ക് ആ വസ്തുതകളില്‍നിന്ന് ഒരിക്കലും മാറിനില്ക്കാനാവില്ലെന്നു സ്ഥാപിച്ചു രചനകള്‍ക്ക് അവയുടേതായ സ്വഭാവമുണെന്നു വ്യക്തമാക്കിത്തരുന്നു എകോ. നീതിയുക്തമായ വ്യാഖ്യാനങ്ങളില് കവിഞ്ഞുള്ള രചനയുടെ സ്വഭാവം സമ്മതിക്കുന്ന വ്യാഖ്യാനത്തെ അതിശയിച്ചുള്ള — ഏത് അതിവ്യാഖ്യാനവും അയഥാര്‍ത്ഥമാണെന്ന് അദ്ദേഹം സ്പഷ്ടമാക്കുന്നു. രചയുടെ ലക്ഷ്യം വ്യാഖ്യാനത്തിനു പരിധി കല്പിക്കുന്നു എന്ന എകോയുടെ മതം എത്രകണ്ടു ശരിയാണെന്നു മനസ്സിലാക്കണമെങ്കില് വെഡ്സ് വര്‍ത്തിന്റെ ലൂസികാവ്യത്തിനു നിരൂപകന് നല്കിയ അതിവ്യാഖ്യാനത്തിലേക്ക് ഒന്നു കണ്ണോടിച്ചാല് മതി. അടിസ്ഥാനപരങ്ങളായ മാനുഷികമൂല്യങ്ങളെ ധ്വംസിക്കുകയാണു ദെറീദയും കൂട്ടുകാരും. അവര്‍ക്കുള്ള എകോയുടെ ഈ മറുപടി രചനയെ ശരിയായി ആസ്വദിക്കുന്നതിനു നമ്മളെ സഹായിക്കുന്നു. ആ നിലയിലാണ് ഞാന് ഈ ഗ്രന്ഥത്തെ നിരൂപണമാര്‍ഗത്തിലെ നാഴികക്കല്ലായി കാണുന്നത്.\nRetrieved from "http://ml.sayahna.org/index.php?title=വ്യാഖ്യാനം,_അതിവ്യാഖ്യാനം&oldid=10468"